Class 12 Assamese Chapter3Question Answer | আনন্দৰাম বৰুৱা প্ৰশ্ন উত্তৰ »\nClass 10 Assamese\nClass9Science Assamese Medium\nBUY PDF Notes\nClass 12 Assamese Chapter5Question Answer | ভাৰতীয় আদৰ্শত বৈৰাগী প্ৰশ্ন উত্তৰ\nClass9Maths Exercise R-1 Solution Assamese Medium । Class9ৰ পুনৰালোঁচনা সমাধান\nClass 10 Science Chapter9Assamese Medium\nClass 10 Science Chapter 13 Assamese Medium\nDisplacement Reaction in Assamese Medium\nClass 10 Adv Maths\nClass 10 General Mathematics\nClass 10 General Science\nClass 11 Assamese\nClass7Assamese\nClass9Adv Maths\nClass9General Mathematics\nClass9General Science\nClass 12 Assamese Chapter3Question Answer | আনন্দৰাম বৰুৱা প্ৰশ্ন উত্তৰ\nClass 12 Assamese Chapter3Question Answer তথা দ্বাদশ শ্ৰেণীৰ অসমীয়াৰ তৃতীয় অধ্যায় ‘আনন্দৰাম বৰুৱা‘ ৰ সম্পুৰ্ণ প্ৰশ্ন উত্তৰ আপুনি বিচাৰি আছে নেকি? তেন্তে আজি আপুনি সঠিক স্থানত আহিছে, আমি Assamese Medium ত Class 12 Assamese Chapter3Question Answer আজি আলোচনা কৰিব প্ৰয়াস কৰিছো।\nআপুনি যদি Class 12 Arts বা Class 12 Science বা Class 12 Commerce ৰ শিক্ষাৰ্থী তেন্তে এই লিখনিয়ে আপোনাক যথেষ্ট সহায় কৰিব।\nClass 12 Assamese Chapter3Question Answer আলোচনা কৰাৰ আগতে এটি কথা উল্লেখ কৰিব লাগিব যে, আমি ইয়াৰ আগতে অধ্যায় ১ আৰু অধ্যায় ২ ৰ প্ৰশ্ন উত্তৰ আলোচনা কৰিছো। আপুনি বিচাৰিলে তলত দিয়া লিংকৰ পৰা পঢ়িব পাৰে।\nClass 12 Assamese Chapter2Question Answer\nসম্পূৰ্ণ প্ৰশ্ন উত্তৰ । Class 12 Assamese Chapter3Question Answer\nTextual Question Answer Class 12 Assamese Chapter 3\nClass 12 Assamese Chapter3পৰা 2015 বৰ্ষত অহা প্ৰশ্ন উত্তৰসমূহ\nClass 12 Assamese Chapter3পৰা 2016 বৰ্ষত অহা প্ৰশ্ন উত্তৰসমূহ\nClass 12 Assamese Chapter3পৰা 2017 বৰ্ষত অহা প্ৰশ্ন উত্তৰসমূহ\nClass 12 Assamese Chapter3পৰা 2018 বৰ্ষত অহা প্ৰশ্ন উত্তৰসমূহ\nClass 12 Assamese Chapter3পৰা 2019 বৰ্ষত অহা প্ৰশ্ন উত্তৰসমূহ\nClass 12 Assamese Chapter3পৰা 2020 বৰ্ষত অহা প্ৰশ্ন উত্তৰসমূহ\nClass 12 Assamese Chapter3Question Answer ৰ শেষ বাক্য হিচাপে\nআজি আমি আলোচনা কৰি আছোঁ “আনন্দৰাম বৰুৱা” নামৰ দ্বাদশ শ্ৰেণীৰ অসমীয়াৰ তৃতীয় অধ্যায়ৰ প্ৰশ্ন উত্তৰ। ইয়াত আমি Class 12 Assamese Chapter3Question Answer অতি চমু প্ৰশ্ন উত্তৰ, চমু প্ৰশ্ন উত্তৰ, দীঘল প্ৰশ্ন উত্তৰ, ব্যাখ্যা আৰু ইয়াৰ লগতে Class 12 Assamese Chapter3ৰ পৰা হৈ যোৱা HS Final Exam ত কি কি প্ৰশ্ন সুধিছিল তাৰো সমাধান দিবলৈ প্ৰয়াস কৰিছো।\n(ক) অতি চমু প্রশ্ন (প্রতিটা প্ৰশ্নৰ মূল্যাংক -১)\n১। আনন্দৰাম বৰুৱাৰ ক’ত জন্ম হৈছিল?\nউত্তৰ: উত্তৰ গুৱাহাটীৰ ৰজাদুৱাৰত।\n২। ভাৰতত শিক্ষা শেষ কৰি আনন্দৰাম বৰুৱা ক’লৈ গৈছিল?\nউত্তৰ: ভাৰতত শিক্ষা শেষ কৰি আনন্দ ৰাম বৰুৱা সুদূৰ ইউৰূপলৈ গৈছিল ।\n৩। আনন্দৰাম বৰুৱাই কোনখন গ্ৰন্থত কামৰূপৰ ভাওনাৰ কথা উল্লেখ কৰিছে?\nউত্তৰ: মহাবীৰ চৰিত।\n৪। আনন্দৰাম বৰুৱাৰ কাম আৰু সংকল্প দেখি বিস্ময়াভিভূত হােৱা এজন বিদেশী পণ্ডিতৰ নাম লিখা।\nউত্তৰ: আনন্দৰাম বৰুৱাৰ কাম আৰু সংকল্প দেখি বিস্ময়াভিভূত হােৱা বিদেশী পণ্ডিত জন হ’ল – জগত বিখ্যাত পণ্ডিত মেক্স মূলাৰ।\n৫। আনন্দৰাম বৰুৱাৰ জীৱনৰ মূলমন্ত্র কি আছিল?\nউত্তৰ: আনন্দৰাম বৰুৱাৰ জীৱনৰ মূলমন্ত্র আছিল কর্ম।\n(খ) চমু প্রশ্নঃ (প্ৰতিটো প্রশ্নৰ মূল্যাংক – ২ অথবা ৩)\n১। আনন্দৰাম বৰুৱাৰ কোনবােৰ গুণ সদায় অনুকৰণ কৰিবলগীয়া ?\nউত্তৰ: আনন্দৰাম বৰুৱাৰ পিতৃ-মাতৃ তথা আত্মীয়-স্বজনৰ প্রতি শ্রদ্ধা, ভক্তি, স্বদেশপ্রেম, জ্ঞান চর্চাৰ প্ৰতি স্পৃহা, একাগ্রতা, কর্মদক্ষতা আদি গুণবােৰ সদায় অনুকৰণ কৰিবলগীয়া।\n২। আনন্দৰাম বৰুৱাৰ সময়ত ভাৰতীয় মানুহে ইউৰােপলৈ যাবলৈ কিয় সাহ কৰা নাছিল ?\nউত্তৰ: আজিকালি বিলাতলৈ অনেক যায়। গতিকে বর্তমান ই একো আচৰিত হােৱা কথা নহয়। কিন্তু, আনন্দ ৰাম বৰুৱাই যি কালত বিলাতলৈ গৈছিল, সেই কালত ভাৰতৰ পৰা নিচেই কম মানুহেহে ইউৰােপলৈ যাবলৈ সাহ কৰিছিল। যিসকলে সাত সাগৰ, তে’ৰ নদী পাৰ হৈ দুর্গম পথ অতিক্রম কৰাৰ সাহ কৰিব পাৰে, তেনে সাহসিয়ালহে ইউৰােপলৈ গৈছিল। যাওঁতে অশেষ পৰিশ্ৰমৰাে আৱশ্যক আছিল। পৰিশ্ৰম নকৰা আৰু সাহ নথকা লােকসকলে ইউৰােপলৈ যাবলৈ সাহস গােটাব পৰা নাছিল। তাৰােপৰি বিলাতলৈ গ’লে নিজৰ জাতি যােৱাৰ ভয় থাকে। অধিকসংখ্যক লােকেই পৰিশ্ৰম নকৰা, সাহসৰ অভাৱী আৰু জাতি যাবলৈ নিবিচৰাৰ বাবেই নিচেই কম ভাৰতৰ মানুহহে সেইসময়ত বিলাতলৈ গৈছিল। জ্ঞান প্ৰতি থকা একান্ত আগ্রহৰ বাবে তেওঁলােকে ইউৰােপলৈ যাব পাৰিছিল।\n৩। কেনেধৰণে নিজৰ পৰিচয় দি আনন্দৰাম বৰুৱাই সন্তোষ লাভ কৰিছিল ?\nউত্তৰ: জগত বিখ্যাত পণ্ডিত হৈয়াে আনন্দৰাম বৰুৱাই দুৰ্লভেশ্বৰী আৰু গৰ্গৰামৰ পুত্র, পৰশুৰাম আৰু জানকীৰামৰ ভাতৃ বুলি পৰিচয় দি সন্তোষ লাভ কৰিছিল।\n8। আনন্দৰামৰ নিজ দেশৰ প্ৰতি ভক্তিও কম নাছিল’- বুজাই লিখা।\nউত্তৰঃ আনন্দৰামৰ নিজ দেশৰ প্রতি ভক্তি কম নথকাৰ কথাটো অধ্যাপক উপেন্দ্র চন্দ্র লেখাৰুৱে পাঠটিত উদাহৰণৰ সৈতে প্রমাণ কৰি দেখুৱাইছে। ‘প্রাগজ্যোতিষপুৰ সম্ভৱম’ বুলি কৈ তেওঁ বিশেষ গৌৰৱ অনুভৱ কৰিছিল। তেওঁক প্রকাশিত গ্রন্থসমূহতে আনন্দৰামে এইদৰে পৰিচয় দিছে। তেওঁৰ ‘মহাবীৰ চৰিত’ ৰ সংস্কৃত ব্যাখ্যাত নাট অভিনয়ৰ বিষয়ে লিখােতে কামৰূপৰ ভাওনাৰ উল্লেখ কৰিছে । এইদৰে য’তে সুবিধা পাইছে ত’তে প্ৰাগজ্যোতিষপুৰ আৰু কামৰূপৰ উল্লেখ কৰি তেওঁ স্বদেশপ্রেমৰ পৰিচয় দিছে। শ্রদ্ধেয় ভূঞা ডাঙৰীয়াই দিয়া আনন্দ ৰাম বৰুৱা জীৱনীৰ বিৱৰণবােৰৰ পৰা আমি জানিব পাৰাে যে তেওঁ সদায় নিজ দেশ আৰু দেশৰ লােকসকলৰ সন্মান ৰক্ষা কৰিছিল। আমিও ক’ব পাৰাে যে যি দেশৰ পিতৃ-মাতৃৰ পৰা আনন্দৰামৰ দৰে আজীৱন জ্ঞান-পিপাসু আৰু প্রকৃত কর্মী পুত্ৰৰ জন্ম হব পাৰে সেই দেশৰ নৰ-নাৰী আটাইয়ে শ্রদ্ধা পায়।\n৫। কি কি কথাৰ বাবে আনন্দৰাম বৰুৱা পূজ্য হৈ থাকিব?\nউত্তৰঃ নৱযুগৰ আৰম্ভণী অসমীয়াৰ পক্ষে গৌৰৱময় কৰি তােলাৰ বাবে আনন্দ ৰাম বৰুৱা সদায় পূজ্য থাৈকিব।\n(গ) দীঘল প্রশ্নঃ (প্রতিটো প্রশ্নৰ মূল্যাংক – ৪ অথবা ৫)\n১। মহাপুৰুষৰ পদাংক অনুসৰণ কৰি মানুহে কেনেদৰে নিজক পৰিচালিত কৰিব পাৰে? ‘আনন্দৰাম বৰুৱা’ পাঠটিৰ আধাৰত বুজাই লিখা।\nউত্তৰ: উক্ত বাক্যশাৰী উপেন্দ্র চন্দ্ৰ লেখাৰুদেৱে আনন্দ ৰাম বৰুৱাৰ আদৰ্শ আৰু কৰ্মৰ কথা ক’বলৈ গৈ মন্তব্য কৰিছে। আনন্দ ৰাম বৰুৱাই অসমৰে এখন সৰু গাৱত আন সাধাৰণ অসমীয়াৰ দৰে খাৰ-পাত, কল-কুঁহিয়াৰকে খাই ডাঙৰ-দীঘল হৈছিল বুলি লেখাৰুৱে কৈছে। কিন্তু, আনন্দৰাম একান্তভাৱে জ্ঞান চর্চা কৰা অসাধাৰণ ব্যক্তি আছিল। ইয়েই তেওঁক বিশেষত্ব। ইয়েই তেওঁ মহৎ আৰু অমৰ কৰি তুলিছে। তেওঁৰ মূল্যৱান সংস্কৃত গ্রন্থসমূহৰ কাৰণে তেওঁ সদায় পূজনীয় হৈ থাকিব। ইয়াৰ উপৰি, তেওঁ তেওঁৰ জীৱনত যিবিলাক আদর্শ দেখুৱাই গৈছে সেইবােৰ সদায় অনুকৰণ কৰিবলগীয়া। গতিকে পথ দেখাওতা ৰূপে আনন্দৰামক সদায় স্মৰণ কৰি আকাৰহীন আনন্দ ৰামক মূর্তিমন্ত কৰি সদায় চকুৰ আগত ৰখাৰ পােষকতা অধ্যাপক উপেন্দ্র চন্দ্ৰ লেখাৰুৱে কৰিছে। অধ্যাপক লেখাৰুৰ মতে প্রকৃততে মহাপুৰুষসকলৰ পদাংক অনুসৰণ কৰি প্রত্যেক মানুহে নিজকে উন্নতিৰ পথেৰে পৰিচালিত কৰিব পাৰে।\n২। একাগ্রতা গুণে আনন্দৰাম বৰুৱাক কেনেধৰণে সহায় কৰিছিল?\nউত্তৰ: একাগ্রতাৰ গুণতে আনন্দ ৰাম বৰুৱাই অসাধাৰণ জ্ঞানী আৰু অসাধাৰণ কৰ্মী হ’ব পাৰিছিল। একাগ্ৰতাৰ গুণেই আনন্দৰামক সাহস আৰু শক্তিদান কৰিছিল। সেই দেখিয়ে আগৰ জ্ঞানীসকলে সকলাে জ্ঞান লাভৰ লগতে একাগ্রতা সাধন কৰিবলৈ কৈছিল। ল’ৰাকালতে ভাওনা আদি অভিনয় উৎসৱত যােগ দিওঁতে আনন্দ ৰাম যেনে একমন আছিল, সেইদৰে লিখা-পঢ়া বিষয়ত তেওঁ একমনা আছিল। সেয়েহে গােটেই অমৰ কোষখনি তেওঁ ল’ৰাকালতে কণ্ঠস্থ কৰিব পাৰিছিল। নানা কুভাৱক মনত ঠাই দিলে আৰু মনপুতি নালাগিলে কোনেও এনেদৰে পাঠ আয়ত্ব কৰিব নােৱাৰে আৰু কোনাে বিষয়তে সফল হ’ব নােৱাৰে। আনন্দ ৰাম বৰুৱা কৰ্মত একনিষ্ঠভাৱে লিপ্ত আছিল। তেওঁ একাগ্ৰতাৰে জ্ঞান, চৰ্চাৰ অনুৰাগ সাধনাক প্ৰৱলভাৱে অব্যাহত ৰাখিছিল।\n৩। প্রসংগ -সংগতি দর্শই ব্যাখ্যা কৰা — কৰ্মই জীৱন আৰু কর্মহীনতাই প্রকৃত মৃত্যুস্বৰূপ।\nউত্তৰ: উক্ত কথাফাঁকি আমাৰ পাঠ্যপুথি ‘সাহিত্য সৌৰভৰ’ অন্তৰ্গত উপেন্দ্র চন্দ্ৰ লেখাৰু দেৱৰ ৰচিত ‘আনন্দৰাম বৰুৱা’ নামৰ পাঠটিৰ পৰা তুলি দিয়া হৈছে।\nআনন্দৰাম বৰুৱাৰ জীৱনৰ মূলমন্ত্র আছিল কমই ধর্ম। উক্ত কথাফাঁকিৰ দ্বাৰা এই কথাটিকে বুজোৱা হৈছে। আনন্দৰাম বৰুৱাৰ জীৱনৰ মূলমন্ত্র আছিল কর্ম। তেওঁৰ মতে কর্মই জীৱন আৰু কর্মহীনতাই প্রকৃত মৃত্যুস্বৰূপ। তেওঁ কেতিয়াও কামৰ বাবে প্রশংসা বা মান নিবিচাৰিছিল। আনন্দৰাম বৰুৱাৰ কর্মময় জীৱনত জগত বিখ্যাত পণ্ডিত মেক্সমুলাৰৰ দৰে লােকেও বিস্ময় মানিছিল। অদম্য কর্মস্পৃহা আৰু কৰ্মী মনােভাৱ থকা বাবেই জীৱনকালৰ অতি চমু যাত্ৰাতাে তেওঁ অতি উচ্চ মানদণ্ডৰ গ্ৰন্থ ৰচনা কৰি বিশ্ববিখ্যাত হৈ পৰিছিল। সেয়ে লেখকে জীৱনৰ আন এটি নাম কর্ম বুলি কৈছে আৰু কর্মহীনতাই প্রকৃত মৃত্যুস্বৰূপ বুলি উল্লেখ কৰিছে।\n8। আনন্দৰাম বৰুৱাৰ মহৎ আদৰ্শৰাজি আমি কেনেদৰে গ্ৰহণ কৰিব পাৰোঁ বুজাই লিখা।\nউত্তৰ: আনন্দৰামৰ মহৎ আদৰ্শৰ কথা আলােচনা কৰি, তেওঁৰ স্মৃতি মন্দিৰ স্থাপন কৰি তেওঁৰ স্মৃতিত গ্রন্থাদি ৰচনা কৰি, অনুসন্ধান সমিতি আদিৰ সূত্রপাত কৰি আমি নিজকে উন্নতিৰ পথত পৰিচালিত কৰিব পাৰাে আৰু মহৎ আদৰ্শৰ প্রতি শ্রদ্ধা দেখুৱাই আমাৰ নিজ মনােবৃত্তিৰ আৰু শিক্ষা সাধনাৰ পৰিচয় দিব পাৰে।\n৫। প্রাচ্য আৰু পাশ্চাত্যৰ সমন্বয় সাধনত আনন্দৰাম বৰুৱাই কেনে অৱদান আগবঢ়াই গৈছে, বুজাই লিখা।\nউত্তৰ: অধ্যাপক উপেন্দ্র চন্দ্ৰ লেখাৰুৰ মত অনুসৰি আনন্দ ৰাম বৰুৱাৰ আগতে সংস্কৃত চর্চা বৰ বিশেষ ৰকমে হৈছিল বুলি ক’ব নােৱাৰি। পাশ্চাত্যৰ লােকসকলে প্ৰাচ্যৰ জ্ঞানৰাজিৰ বিশেষ আলােচনা কৰিবলৈ সুবিধা পােৱা নাছিল। কিন্তু আনন্দ ৰাম বৰুৱাৰ পিছত এই কাম উজু হৈ পৰিছিল। প্রাচ্য আৰু পাশ্চাত্যৰ ভাৰত সন্মিলনত আনন্দৰামৰ স্থান অতি উচ্চ। তেওঁকে আদর্শ কৰি ভাৰততাে বহুতে সংস্কৃত চর্চা কৰিবলৈ ধৰিলে। আমাৰ অসমৰ লােকসকলৰ তেওঁ গৌৰৱ ৰবি। আজিও যিসকল লােকে দেশত শক্তি অনুসৰি চৰ্চা আৰু অনুসন্ধান কৰিছে আৰু খ্যাতি লাভ কৰিছে সেই সকলাে প্রকৃতপক্ষে আনন্দৰামৰ আদৰ্শত অনুপ্রাণিত হৈছে। একাগ্ৰতা আৰু অধ্যৱসায়ৰ বলত জগতৰ জাতিসমূহৰ মাজত উচ্চ আসন দাবী কৰিব পাবে আনন্দ ৰাম বৰুৱাই যিজনে প্রথমে নবযুগৰ আৰম্ভণিৰ আত্মবিশ্বাসৰ মাজেৰে আমাৰ মাজত প্রত্যয় জন্মালে তেওঁ হৈছে আনন্দ ৰাম বৰুৱা। আনন্দ ৰাম বৰুৱাই তেওঁৰ জীৱন আৰু কৰ্মৰ দ্বাৰা তেওঁ জাতিসমূহৰ আৰু লগতে প্ৰাচ্য-পাশ্চাত্যৰ ঐক্য সাধন কৰিছিল।\nপ্র: আনন্দৰাম বৰুৱাই ল’ৰাকালতে কণ্ঠস্থ কৰা (2020)\nউ: আনন্দৰাম বৰুৱাই ল’ৰাকালতে কণ্ঠস্থ কৰা গ্ৰন্থখন হ’ল— ‘অমৰকোষ।\nপ্র: আনন্দৰাম বৰুৱাক কিহে মহৎ আৰু অমৰ কৰি তুলিছে?\nউ: আনন্দৰাম বৰুৱা সদায় একাগ্ৰ আছিল বাবে একান্তভাৱে জ্ঞান চর্চা কৰিছিল। একাগ্ৰতাৰ বলতেই তেওঁ অসাধাৰণ জ্ঞানী আৰু অসাধাৰণ কৰ্মী হ’ব পাৰিছিল যিয়ে তেওঁক মহৎ আৰু অমৰ কৰি তুলিছিল। একান্তভাৱে জ্ঞান চর্চা কৰাৰ ফলতেই তেওঁ মেধাৰ পৰিচয় দি ভাৰতীয় প্রশাসনিক সেৱাত উত্তীর্ণ হ’ব পাৰিছিল। তেৱেই হৈছে ভাৰতীয় প্রশাসনিক সেৱাত উত্তীর্ণ হােৱা প্ৰথমজন অসমীয়া আৰু পঞ্চমজন ভাৰতীয়।\nপ্রঃ আনন্দৰাম বৰুৱাই কামৰূপৰ ভাওনাৰ উল্লেখ কোনখন গ্ৰন্থত কৰিছিল? (2013)\nউঃ আনন্দৰাম বৰুৱাই তেওঁৰ ৰচিত মহাবীৰ চৰিতৰ সংস্কৃত ব্যাখ্যাত নাট অভিয়নৰ বিষয়ে লিখোতে কামৰূপৰ ভাওনাৰ কথা উল্লেখ কৰিছে।\nপ্রঃ কিহৰ বাবে আনন্দৰাম বৰুৱাই চিৰকুমাৰ ব্ৰত অৱলম্বন কৰিছিল?\nউ: আনন্দৰাম বৰুৱা কৰ্মত একনিষ্ঠভাৱে লিপ্ত আছিল। তেওঁৰ জ্ঞান চর্চাৰ অনুৰাগ ইমান প্রবল আছিল যে অন্য কথা বা সাংসাৰিক বিষয়ৰ প্রতি ভাৱিবলৈ সময় নাছিল। সেয়েহে তেওঁ চিৰকুমাৰ ব্ৰত অৱলম্বন কৰিছিল।\nপ্রঃ আনন্দৰামৰ মূলমন্ত্র আছিল কর্ম, চমুকৈ আলােচনা কৰা\nউঃ কমই আনন্দৰাম বৰুৱাৰ জীৱনৰ মূলমন্ত্র আছিল। একান্তভাৱে অবিৰামগতিত কাম কৰি তেওঁ বৰ আনন্দ পাইছিল। প্রকৃত কর্মীয়ে কেতিয়াও কামৰ বাবে প্রশংসা নিবিচৰাৰ দৰে তেৱাে কাম কৰি প্রশংসা বা মান বিচৰা নাছিল। এই টোৱেই প্রকৃত কর্মীৰ চিন। তেওঁৰ কাম আৰু সংকল্প দেখি মেক্স মূলাৰৰ দৰে পণ্ডিতেও বিস্ময় মানিছিল। তেও চাকৰি জীৱনৰ কম বয়সৰ ভিতৰত উচচ খাপৰ গ্ৰন্থ প্রকাশ কৰি সকলােকে আচৰিত কৰিছিল। তেওঁ অন্যান্য পুথি প্ৰকাশ কৰিবলৈ সংকল্প লৈছিল যদিও অকাল মৃত্যুৱে সেই আশা পূৰণ হ’ব নিদিলে। তেওঁৰ কৰ্মৰাজিৰ বাবে সদায় অসমীয়া সমাজত পূজনীয় হৈ থাকিব।\nপ্রঃ আনন্দৰাম বৰুৱাই কেনেধৰণে নিজৰ পৰিচয় দি সন্তোষ লাভ কৰিছিল?\nউঃ সংস্কৃত সাগৰ মথি জগতবিখ্যাত পণ্ডিতৰ শাৰীত বহিও আনন্দৰাম বৰুৱাই নিজৰ পিতৃ-মাতৃ, ভাই-ককাই, স্বদেশ আৰু স্ব-জাতিক পাহৰা নাছিল। আনন্দৰাম বৰুৱাই দুর্লভেশ্বৰী আৰু গৰ্গৰামৰ পুত্ৰ আৰু পৰশুৰাম আৰু জানকীৰামৰ ভ্ৰাতৃ বুলি নিজৰ পৰিচয় দি সন্তোষ লাভ কৰিছিল।\nপ্রঃ উপেন্দ্র চন্দ্ৰ লেখাৰুৱে সম্পাদনা কৰা বৃহৎ কলেৱৰৰ গ্ৰন্থখনৰ নাম কি?\nউঃ উপেন্দ্র চন্দ্ৰ লেখাৰুৱে সম্পাদনা কৰা বৃহৎ কলেৱৰৰ গ্ৰন্থখনৰ নাম হ’ল—কথাগুৰু চৰিত।\nপ্রঃ উপেন্দ্র চন্দ্ৰ লেখাৰুৰ সম্পাদিত গ্রন্থ দুখনৰ নাম লিখা\nউঃ উপেন্দ্র চন্দ্ৰ লেখাৰুৰ সম্পাদিত গ্রন্থ দুখনৰ নাম হ’ল- ভক্তি বিবেক আৰু কথা সাহিত্য।\nপ্রঃ একাগ্রতা গুণে আনন্দৰাম বৰুৱাক কেনেধৰণে সহায় কৰিছিল?\nউঃ আনন্দৰাম বৰুৱা সদায় একাগ্ৰ আছিল। এই একাগ্রতা গুণৰ বাবে তেওঁ অসাধাৰণ জ্ঞানী আৰু অসাধাৰণ কৰ্মী হ’ব পাৰিছিল। এই গুণেই তেওঁক সাহস,\nআৰ শক্তি দান কৰিছিল। সেই বাবে আগৰ জ্ঞানীসকলে সকলাে জ্ঞান লাভৰ লগতে একাগ্রতা সাধন কৰিবলৈ কৈছিল। ল’ৰাকালতে ভাওনা আদি উৎসৱত যােগ দিওঁতে আনন্দৰাম যেনে একমনা আছিল সেইদৰে লিখা-পঢ়া বিষয়ত তেওঁ একমন আছিল। সেয়েহে গােটেই অমৰকোষ গ্রন্থখন তেওঁ ল’ৰা কালতে কণ্ঠস্থ কৰিব পাৰিছিল।\nপ্রঃ ভাৰতীয় প্রশাসনিক সেৱাত নিযুক্ত প্ৰথমগৰাকী অসমীয়া কোন?\nউঃ ভাৰতীয় প্রশাসনিক সেৱাত নিযুক্ত প্ৰথমগৰাকী অসমীয়া হল- আনন্দৰাম বৰুৱা।\nপ্রঃ প্ৰসংগ সংগতি দশাই ব্যাখ্যা কৰা— (ক) কমই জীৱন আঁক কর্মহীনতাই প্রকৃত মৃত্যুপ।\nউঃ ব্যাখ্যেয় গদ্যফাকি আমাৰ অসমীয়া পাঠ্যপুথি সাহিত্য সৌৰভৰ” অন্তর্গত “আনন্দৰাম বৰুৱা” নামৰ পাঠটিৰ পৰা উদ্ধৃত কৰা হৈছে।\nলেখক উপেন্দ্রচন্দ্ৰ লেখাৰদেৱে কৰ্ম সংস্কৃতিয়ে কেনেকৈ মানুহক মহত্ত্বৰ মন্দিৰত উপনীত কৰােৱায়, সেই সন্দৰ্ভত উক্ত কথাষাৰ ব্যক্ত কৰিছে। আনন্দৰাম বৰুৱাই কর্মময় জীৱন অতিবাহিত কৰি আৰু একাগ্ৰতাৰ দ্বাৰা অসাধাৰণ কমী হ’ব পাৰিছিল। অবিৰামগতিত কাম কৰি তেওঁ আনন্দ পাইছিল। একাগ্ৰতাৰে কাম কৰি কামৰ বাবে তেওঁ প্রশংসা বা মান নিবিচাৰিছিল। ইয়ে প্রকৃত কৰ্মীৰ চিন। বিশ্ববিদ্যালয়ৰ শিক্ষা শেষ কৰি চাকৰি জীৱনৰ অতি কম বয়সৰ ভিতৰত তেওঁ যিমানবিলাক উচ্চ খাপৰ গ্ৰন্থ প্ৰকাশ কৰিছিল দেখিলে আচৰিত মানিব লাগে। তেওঁ কঠোৰ কৰ্ম শক্তিৰে আৰু উচ্চ শিক্ষাৰে শিক্ষিত হৈ সংস্কৃত সাহিত্যত পাণ্ডিত্যৰ পৰিচয় দিছিল। তেওঁৰ কাম আৰু সংকল্প দেখি আন নালাগে জগত বিখ্যাত পণ্ডিত মেক্স মূলাৰৰ দৰে লােকেও বিস্ময় মানিছিল। “কর্মহীন হৈ এশবছৰ জীয়াই থকাতকৈ কর্মমুখৰ হৈ অলপদিন জীয়াই থকাটোৱেই শ্রেয়” এই বাণী যে আনন্দৰাম বৰুৱাৰ জীৱনেই দেখুৱাই গ’ল। সেয়েহে কর্মই জীৱন আৰু কর্মহীনতাই প্রকৃত মৃত্যুস্বৰূপ।\nপ্র: এনক আর্ডেনৰ অনুবাদকগৰাকীৰ নাম লিখা।\nউ: এনক আর্ডেনৰ অনুবাদকগৰাকীৰ নাম হ’ল—উপেন্দ্র চন্দ্ৰ লেখাৰু।\nপ্রঃ “তােমােৰে আনন্দ বৰুৱাই” বুলি কোনটো কবিতাত কোনে শক্তি গাইছে।\nউঃ “তােমাৰে আনন্দ বৰুৱাই” বুলি পাঠত থকা কবিতাৰ শাৰী দুটা লক্ষ্মীনাথ বেজবৰুৱাই ‘অসম সংগীত’ নামৰ কবিতাটোত প্রশস্তি গাইছে।\nপ্রঃ প্রাচ্য আৰু পাশ্চাত্যৰ ভাৰত সম্মিলনত আনন্দৰাম বৰুৱাৰ স্থান নির্ণয় কৰা। (2017)\nউঃ যি সময়ত অসমীয়া হােৱাটো জাতি যােৱাৰ ভয় আছিল, সেই সময়ত আনন্দ বৰুৱাই প্রাচ্য পাশ্চাত্যৰ মাজত সংযােগ সেতু গঢ়ি জ্ঞানৰ লােহব বিলাবলৈ সক্ষম হৈছিল। আনন্দৰাম বৰুৱাই ইউৰােপ, আমেৰিকালৈ গৈ জ্ঞান চর্চা কৰিছিল। আনন্দৰামৰ জৰিয়তে পাশ্চাত্য দেশসমূহে প্রাচ্যৰ জ্ঞান লাভ কৰাৰ সুবিধা পাইছিল। চৰ্চা কৰি পশ্চিমৰ দেশসমূহত প্ৰাচ্যৰ ভাষা, সংস্কৃতি, দর্শন বিলাই ফুৰিছিল। আনন্দৰাম বৰুৱাৰ কাৰণেই পাশ্চাত্যৰ লােকসকলে প্ৰাচ্যৰ জ্ঞানৰাজিৰ বিষয়ে আলােচনা কৰিবলৈ সুবিধা পালে। গতিকে প্রাচ্য-পাশ্চাত্যৰ ভাৰত সন্মিলনত আনন্দৰাম বৰুৱাৰ স্থান অতি উচ্চ। সেয়েহে কবিয়ে দেশবাসীৰ দৃষ্টি আকর্ষণ কৰি গাইছে ‘তােমাৰে আনন্দ বৰুৱাই চোৱা সংস্কৃত সাগৰ মথি। য়ুৰুপ, এচিয়াত কিৰিতি ৰাখিলে, জগতে কৈছে ডাঠি।\nআজি আমি আলোচনা কৰিলোঁ “আনন্দৰাম বৰুৱা” নামৰ দ্বাদশ শ্ৰেণীৰ অসমীয়াৰ তৃতীয় অধ্যায়ৰ প্ৰশ্ন উত্তৰ। ইয়াত আমি Class 12 Assamese Chapter3Question Answer অতি চমু প্ৰশ্ন উত্তৰ, চমু প্ৰশ্ন উত্তৰ, দীঘল প্ৰশ্ন উত্তৰ, ব্যাখ্যা আৰু ইয়াৰ লগতে Class 12 Assamese Chapter3ৰ পৰা হৈ যোৱা HS Final Exam 2015 ৰ পৰা HS Final Exam 2020 ত কি কি প্ৰশ্ন সুধিছিল তাৰো সমাধান দিবলৈ প্ৰয়াস কৰিছো। যদি এই লিখনিয়ে আপোনাক কিছু সহায় কৰিছে, তেন্তে আন আন ছাত্ৰ ছাত্ৰীৰ সৈতে ভাগ বতৰা কৰিবলৈ নেপাহৰিব।\nClass9Assamese Chapter9Question Answer | ভাৰতৰ বৈচিত্র্যৰ মাজত ঐক্য প্ৰশ্ন উত্তৰ\nClass9Science Chapter 1 Question Answer Assamese Medium | আমাৰ চাৰিওকাষৰ বস্তুবোৰ\nClass 11 Assamese Chapter3Question Answer | গৌৰৱৰ প্ৰশ্ন উত্তৰ\nCopyright © 2022 || Assamese Medium


ৰাসায়নিক মৌল - অসমীয়া ৱিকিপিডিয়া\nৰাসায়নিক মৌল বা মৌল (ইংৰাজী: Chemical element; বা element) এক প্ৰকাৰৰ পৰমানুৰ দ্বাৰা গঠিত ৰসায়ন। ইহঁতৰ পৰমানু কেন্দ্ৰত সম সংখ্যক প্ৰট'ন (একে আনৱিক সংখ্যা Z) থাকে। বৰ্তমানলৈকে ১১৮টা মৌল চিনাক্তকৰণ কৰা হৈছে, ইয়াৰে ৯৪টা প্ৰাকৃতিকভাৱে পোৱা যায় আৰু বাকী ২৪টা সংশ্লেষিত মৌল। প্ৰায় ৮০টা মৌলৰ কমেও এটাকৈ সুস্থিৰ আইছ'টপ আৰু ৩৮ টাৰ তেজস্ক্ৰিয় আইছ'টপ আছে।\nওপৰত: ৰাসায়নিক মৌলৰ পৰ্যাবৃত্ত তালিকা।\nতলত: কিছুমান ৰাসায়নিক মৌলৰ উদাহৰণ। বাঁওফালৰ পৰা ক্ৰমে: হাইড্ৰ'জেন, বেৰিয়াম, কপাৰ, ইউৰেনিয়াম, ব্ৰ'মিণ, আৰু হিলিয়াম।\nবিশ্ব ব্ৰহ্মাণ্ডৰ সকলো পদাৰ্থৰ প্ৰায় ১৫% মৌলৰ দ্বাৰা গঠিত: বাকীখিনি ডাৰ্ক মেটাৰ নামৰ ৰাসায়নিক মৌল নহয় কিন্তু এক অজ্ঞাত সংযুতিৰ দ্বাৰা গঠিত। ব্ৰহ্মাণ্ডত সৰ্বাধিক উপলব্ধ মৌলবোৰ হৈছে মহা নাদৰ সময়তেই গঠন হোৱা, আটাইতকৈ পাতল হাইড্ৰ'জেন আৰু হিলিয়াম। পৰৱৰ্তী তিনিটা মৌল (লিথিয়াম, বেৰিলিয়াম আৰু ব'ৰণ) মহাজাগতিক ৰশ্মিৰ বিচ্ছুৰণৰ দ্বাৰা গঠিত হৈছিল। ছয়ৰ পৰা ছাবিশলৈকে প্ৰ'টনবোৰ তৰাত সৃষ্টি হৈছিল আৰু হৈ আছে। পৃথিৱীত অক্সিজেন, ছিলিকণ, আৰু আইৰণৰ পাচুৰ্যতাই ইয়াকে প্ৰতিফলিত কৰে। ছাবিশতকৈ সৰহ প্ৰ'টনৰ মৌলবোৰ ছুপাৰন'ভা বিস্ফোৰণত গঠন হয় আৰু মহাকাশলৈ বিচ্ছুৰিত হয়।\nভিন্ন মৌলবোৰ ৰাসায়নিক বন্ধনৰ দ্বাৰা লগলাগি যৌগ গঠন কৰে। বিশুদ্ধ খনিজৰ দৰে খুব কম সংখ্যক মৌলহে এককভাৱে পোৱা যায়। এনে কিছুমান সাধাৰণ "স্থানিক মৌল" হৈছে কপাৰ, ৰূপ, সোণ, কাৰ্বন (যেনে, কয়লা, গ্ৰেফাইট বা হীৰা) আৰু ছালফাৰ। সম্ভ্ৰান্ত গেছ আৰু সম্ভ্ৰান্ত ধাতুৰ দৰে কিছুমান নিষ্ক্ৰিয় মৌলৰ বাদে, প্ৰায় সকলো মৌলকে পৃথিৱীত যৌগ হিচাপে পোৱা যায়। আনহাতে প্ৰায় ৩২ বিধ মৌলক এককভাৱে পোৱা যায়, ইয়াৰে বেচিভাগেই মিশ্ৰ অৱস্থাত থাকে, যেনে, বায়ুত নাইট্ৰ'জেন, অক্সিজেন, আৰ্গন আদি মিহলি হৈ থাকে আৰু স্থানিক কঠিন মৌলবোৰক সংকৰ ধাতু যেনে- লো আৰু নিকেল, হিচাপে পোৱা যায়।\nপ্ৰাৰম্ভিক মানৱ সম্প্ৰদায়ৰ আৰম্ভণিৰ পৰায়ে কাৰ্বন, ছালফাৰ, কপাৰ, সোণ আদিৰ দৰে স্থানীয় মৌলবোৰৰ আৱিষ্কাৰ আৰু ব্যৱহাৰৰ প্ৰচলন আছিল। পৰৱৰ্তী সময়ত সভ্য মানৱে আকৰিকৰ পৰা কপাৰ, টিন, সীহ, লো আদি ধাতু আহৰণ কৰিবলৈ শিকিছিল।\nৰাসায়নিক মৌলৰ ধৰ্মবোৰ পৰ্যাবৃত্ত তালিকাত সংক্ষিপ্তকৰণ কৰা হৈছে। ইয়াত মৌলবোৰৰ পৰমানু সংখ্যা অনুহৰি শাৰীবদ্ধ (পৰ্যায়) কৰা হৈছে আনহাতে স্তম্ভ (বৰ্গ) বোৰত মৌলৰ ভৌতিক আৰু ৰাসায়নিক ধৰ্ম অনুহৰি সজ্জিত কৰা হৈছে।\n↑ IUPAC, ed. "chemical element". http://iupac.org.+doi:10.1351/goldbook.C01022. http://goldbook.iupac.org/C01022.html.\n↑ Oerter, Robert (2006). The Theory of Almost Everything: The Standard Model, the Unsung Triumph of Modern Physics. Penguin. পৃষ্ঠা. 223. ISBN 978-0-452-28786-0.\n↑ E. M. Burbidge, G. R. Burbidge, W. A. Fowler, F. Hoyle (1957). "Synthesis of the Elements in Stars". Reviews of Modern Physics খণ্ড 29 (4): 547–650. doi:10.1103/RevModPhys.29.547.\n"https://as.wikipedia.org/w/index.php?title=ৰাসায়নিক_মৌল&oldid=230175"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=40853।


জঘন্য! পুত্ৰৰ সৈতে শাৰীৰিক সম্পৰ্ক বিধৱা মাতৃৰ! অন্য পুৰুষৰ সৈতে মাতৃৰ সম্পৰ্কৰ কথা জানিব পাৰি পুত্ৰই কৰিলে হত্যা Karnataka: Son's sexual relationship with mother ends in murder after she continues affairs with other men– News18 assam\nHome » photogallery » nation »জঘন্য! পুত্ৰৰ সৈতে শাৰীৰিক সম্পৰ্ক বিধৱা মাতৃৰ! অন্য পুৰুষৰ সৈতে মাতৃৰ সম্পৰ্কৰ কথা জানিব পাৰি পুত্ৰই কৰিলে হত্যা\nজঘন্য! পুত্ৰৰ সৈতে শাৰীৰিক সম্পৰ্ক বিধৱা মাতৃৰ! অন্য পুৰুষৰ সৈতে মাতৃৰ সম্পৰ্কৰ কথা জানিব পাৰি পুত্ৰই কৰিলে হত্যা\nমাতৃৰ পৰকীয়া প্ৰেমৰ সম্পৰ্ককলৈ অসন্তুষ্ট আছিল শিভাপ্পা\n| November 17, 2020, 11:37 IST\nযোৱা শনিবাৰে কৰ্ণাটকৰ হাবেৰী জিলাৰ পৰা এজন ২১ বছৰীয়া যুৱকক গ্ৰেপ্তাৰ কৰা হৈছে। জানিব পৰা মতে, নিজৰ মাতৃক ধৰ্ষণ কৰি হত্যা কৰিলে যুৱকজনে।\nআৰক্ষীৰ তৰফৰ পৰা জনোৱা মতে, যুৱকজনৰ নাম শিভাপ্পা। আৰক্ষীৰ জেৰাত এতিয়া স্বীকাৰ কৰিছে অপৰাধৰ কথা।\nআৰক্ষীয়ে জনাইছে যে, যুৱকজনৰ সৈতে নিজ মাতৃৰ আছিল শাৰীৰিক সম্পৰ্ক। শিভাপ্পাৰ দেউতাকৰ মৃত্যু হৈছিল যোৱা বছৰ। তাৰ পিছৰ পৰাই নিজৰ বিধৱা মাতৃৰ সৈতে যৌন সম্পৰ্ক আৰম্ভ কৰে যুৱকজনে।\nকেৱল পুত্ৰৰ সৈতেই নহয়, অন্য বহু লোকৰ সৈতেইওমহিলাগৰাকীৰ শাৰীৰিক সম্পৰ্ক আছিল। মাতৃৰ এই পৰকীয়া প্ৰেমৰ সম্পৰ্ককলৈ অসন্তুষ্ট আছিল শিভাপ্পা। সি বিচাৰিছিল, মাতৃয়ে কেৱল তাৰ সৈতেই সম্পৰ্ক বজাই ৰাখক। সেই কথা আনকি বহুবাৰ মাককো কৈছিল শিভাপ্পাই।\nকিন্তু তাৰ পিছতো মাকে মনে মনে অন্য পুৰুষৰ সৈতে ৰক্ষা কৰিছিল শাৰীৰিক সম্পৰ্ক।\nযোৱা ১৩ নৱেম্বৰত এজন আত্মীয়ৰ ঘৰলৈ যাব বুলি মাতৃৰ সৈতে ঘৰৰ পৰা ওলাই শিভাপ্পা। নিজে মদ্যপান কৰাৰ লগতে মাতৃকো মদ খাবলৈ বাধ্য কৰিছিল। আৰু এক নিৰ্জন ঠাইত মাতৃক ডিঙি চেপি হত্যা কৰে যুৱকজনে।


‘হয়, এই পোষ্ট ময়েই দিয়া’! আৰু কি ক’লে ৰেহেনাই... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল ডেস্কঃ গুৱাহাটী বিশ্ববিদ্যালয়ৰ একালৰ গৱেষিকা ছাত্ৰী তথা মিঞা কবিতাক কেন্দ্ৰ কৰি বিতৰ্কত সোমাই পৰা ৰেহেনা চুলতানাৰ এক পোষ্টক কেন্দ্ৰ কৰি সৃষ্টি হৈছে তীব্ৰ প্ৰতিক্ৰিয়া। পাকিস্তানক মুকলিকৈ সমৰ্থন কৰি পাকিস্তানৰ সমৰ্থনত ছ’চিয়েল মিডিয়াত মন্তব্য কৰা ৰেহেনা চুলতানাৰ সৈতে এই সন্দৰ্ভত যোগাযোগ কৰা হৈছিল।\nৰেহেনাক সোধা হৈছিল- এই ধৰণে ছ’চিয়েল মিডিয়াত তেওঁ পোষ্ট কৰাটো সঁচানে? নে এয়া কাৰোবাৰ অপপ্ৰচাৰ? ৰেহেনা চুলতানা নামৰ যুৱতীগৰাকীয়ে অসমীয়া প্ৰতিদিনৰ ডিজিটেল সংস্কৰণক জানিবলৈ দিয়া মতে, তেৱেঁই দিছিল এই পোষ্ট। লগতে তেওঁ কয়, ‘এই পোষ্টটো ময়েই দিছিলো। কিন্তু সেয়া আছিল প্ৰায় ৩ বছৰ পুৰণি।’\nকিহৰ বাবে এনে এটা পোষ্ট দিয়া হৈছিল বুলি সোধাত ৰেহেনা চুলতানাই ভাৰত পাকিস্তানৰ এখন খেলৰ সময়ত ২০১৭ চনত এই পোষ্ট দিয়া বুলি কয়। ভাৰতে খুব বেয়া খেলাৰ বাবে তেনে পোষ্ট দিছিল বুলি স্বীকাৰ কৰে ৰেহেনাই।\nদেশৰ বিৰুদ্ধে আৰু শত্ৰুৰাষ্ট্ৰ পাকিস্তানৰ সমৰ্থনত এনেদৰে পোষ্ট দিয়াটো ভুল বুলি উপলব্ধি কৰা নাছিল নেকি বুলি ৰেহেনাক সোধাত তেওঁ কয়, ‘অতি আবেগিক হৈ এই পোষ্ট দিয়া হৈছিল।’ ৰেহেনাই আৰু জানিবলৈ দিয়ে যে তেওঁৰ এজনী বান্ধৱীৰ সৈতে মিলি পাকিস্তানৰ সমৰ্থনত এনেদৰে দুটা পোষ্ট দিছিল।\nভুল হৈছিল বুলি জানিয়েই ৰেহেনাই এক মিনিট মানৰ ভিতৰতে সেই পোষ্টটো ডিলিট কৰাৰ কথাও কয়। কিন্তু ৰেহেনাৰ এই দাবীৰ বিপৰীতে যিটো ষ্ক্ৰীণশ্বট এতিয়া চৰ্চালৈ আহিছে, সেই পোষ্টটোৰ স্ক্ৰীণশ্বট লৈছিল পোষ্টটো দিয়াৰ ৬ মিনিটৰ পিছত।\nৰেহেনাই ৩ বছৰৰ পাছত এই পোষ্টক লৈ আৰক্ষীয়ে গোচৰ ৰুজু কৰাক লৈ আশ্বৰ্য ব্যক্ত কৰে। ইফালে, এই যুৱতীগৰাকীয়ে ভাৰতত থাকি মুকলিকৈ শত্ৰুৰাষ্ট্ৰ পাকিস্তানৰ সমৰ্থনত এনে বিতৰ্কিত পোষ্ট দিয়াৰ বাবে তেওঁৰ বিৰুদ্ধে পলমকৈ হ’লেও ব্যৱস্থা গ্ৰহণৰ বাবে আৰক্ষীয়ে গোচৰ ৰুজু কৰাত সন্তুষ্টি ব্যক্ত কৰিছে বিভিন্নজনে।\nমিঞা কবিতাক লৈ বিতৰ্কতো এই যুৱতীগৰাকীৰ নাম সাঙোৰ খাই পৰিছিল। কিন্তু শেহতীয়াকৈ পোহৰলৈ অহা ছ’চিয়েল মিডিয়াত তেওঁৰ এই কাৰ্যকলাপে ৰেহেনা চুলতানা নামৰ যুৱতীগৰাকীৰ কাম কাজক অধিক বিতৰ্কৰ মাজলৈ ঠেলি দিলে।


দলগত যৌনকাৰ্য - অসমীয়া ৱিকিপিডিয়া\nMartin van Maeleৰ চিত্ৰত দলীয় যৌন কাৰ্য।\nদলগত যৌনকৰ্ম বা দলীয় যৌনকাৰ্য (ইংৰাজী: Group Sex) হ'ল তিনিজন বা ততোধিক ব্যক্তিয়ে একত্ৰে যৌনকাৰ্য সম্পন্ন কৰা। সাধাৰণ জীৱন শৈলীত দলগত যৌনকৰ্ম বিশেষ জনপ্ৰিয় নহয়। পৰ্ণগ্ৰাফিৰ ই এটা প্ৰধান ভাগ। ইয়াত একেলগে প্ৰদৰ্শন আৰু দৰ্শন কাৰ্য চৰিতাৰ্থ হয়। এই যৌন কাৰ্য বিপৰীত লিংগৰ মাজত বা সমলিংগৰ ব্যক্তিৰ মাজত সম্ভৱ নতুবা একেটা দলত দুয়োপ্ৰকাৰৰ ব্যক্তি জড়িত হ'ব পাৰে।\nমানুহৰ উপৰিও অন্যান্য প্ৰাণী যেনে: বনবো বান্দৰ (bonobo apes), চিম্পাঞ্জী (chimpanzee) ইত্যাদিৰ মাজত দলগত যৌনতা প্ৰতীয়মান।\nযিবোৰ ঠাইত মুক্ত যৌন কাৰ্য নিষিদ্ধ তেনে অঞ্চলত দলগত যৌনকৰ্ম সাধাৰণতে একান্ত গোপনীয় ব্যক্তিৰ মাজত গোপনীয়ভাৱে বা স্বল্প-প্ৰকাশ্য সঙ্গী-বিনিময় সমাবেশত ঘটে। ইয়াৰোপৰি মাছাজ পাৰ্লাৰ (massage parlor), বেশ্যালয় (brothel) বা চেক্স ক্লাব ইত্যাদিত এই ধৰণৰ যৌন কাৰ্য-কলাপৰ অনুশীলন হয়। সাধাৰণতে পুৰুষ আৰু মহিলাৰ মাজত চৰিত্ৰগত বৈশিষ্ট্য হিচাপে এই ধৰণৰ যৌন আকাংক্ষা এক সাধাৰণ কথা।\n6 বৰ্হি সংযোগ\nকামসূত্ৰত দলগত যৌনকাৰ্যৰ চিত্ৰণ\nসাধাৰণতে, দুইজনতকৈ বেছি ব্যক্তিৰ মাজত একেসময়তে পৰিচালিত যৌনকাৰ্যক দলগত যৌনকাৰ্য বুলি কোৱা হয়। অংশগ্ৰহণকাৰীৰ সংখ্যা লিংগ, যৌন অভিমুখীতা আৰু যৌন কাৰ্যৰ বৈশিষ্ট্য অনুসৰি দলগত যৌনকাৰ্যক বিভিন্ন অভিধাৰে সংজ্ঞাবদ্ধ কৰা হয়:\nবৃত্তাকাৰ হস্তমৈথুন বা চাৰ্কল জাৰ্ক\nবৃত্তাকাৰে অৱস্থান কৰি, সাধাৰণতে বহি লৈ পুৰুষৰ মাজত কৰা সামূহিক হস্তমৈথুন।\nদুগৰাকীকৈ উভকামী পুৰুষ-মহিলাৰ দ্বাৰা বৃত্তাকাৰ অৱস্থানেৰে কৰা মুখমেহন:M-F, F-F, F-M, M-M.\nবৃত্তাকাৰে অৱস্থান কৰি ইজনে সিজনৰ জননাংগ মেহন কৰি, প্ৰত্যেকজন অংশগ্ৰহণকাৰীক একেসময়তে মুখমেহন প্ৰদান আৰু প্ৰাপ্ত কৰাৰ সুবিধা দিয়া।\nসামূহিক মৈথুন বা গেং বেং\nএকাধিক ব্যক্তিয়ে পালপাতি বা একেলগে এজন লোকৰ সৈতে কৰা যৌনকাৰ্য,\nত্ৰিমৈথুন বা থ্ৰীৱে'\nতিনিগৰাকী ব্যক্তিয়ে, জৰুৰী নহয় যে একেসময়তে, যৌন সম্পৰ্ক স্থাপন কৰা। ই ত্ৰি-সহবাসৰ (আক্ষৰিক অৰ্থত তিনিজনে বসবাস কৰা) বা ménage à trois সৈতে একে নহয়।\nচতুৰ্মৈথুন বা ফ'ৰ ৱে'\nকামসূত্ৰত চতুৰ্মৈথুনৰ চিত্ৰণ\nচাৰিগৰাকী ব্যক্তিৰ মাজত মৈথুনকাৰ্য। ই চতুৰ্সহবাসৰ (চাৰিজনে একেলগে বসবাস কৰা) বা ménage à quatre সৈতে একে নহয়।\nদ্বি-স্তম্ভন বা ডাবল পেনিট্ৰেচন\nএগৰাকী ব্যক্তিৰ যোনিপথ আৰু পায়ুদ্বাৰত দুজন ব্যক্তিয়ে একেসময়তে লিংগ প্ৰৱেশ কৰোৱা কাৰ্য। সাধাৰণতে এয়া যেতিয়া এজনে পায়ুদ্বাৰত আৰু আনজনে যোনিপথত অংগ প্ৰৱেশ কৰোঁতে সংঘটিত হয়, অৱশ্যে ই একেই পথেৰে একেসময়তে অংগ প্ৰৱেশ কৰাটোকো বুজায়।\nচিউট'নিয়াচে ব্যৱহাৰ কৰা এক শব্দ যি সম্ৰাট টাইবেৰিয়াচে কেপ্ৰি দ্বীপত লিপ্ত হোৱা সামূহিক যৌনকাৰ্যক বুজায়।\nম'ন'গেমাছ সামূহিক যৌনকাৰ্য বা ছেম ৰূম ছেক্স (অথবা চফ্ট স্বেপিং)\nসুকীয়াকৈ যোৰা বান্ধি একেটা কোঠাতে সংগীৰ অদল-বদল নকৰাকৈ যৌনকাৰ্যত লিপ্ত হোৱা।\n২০১৫ চনৰ আমেৰিকান জৰীপ এটাত, মহিলাতকৈ যথেষ্ট বেছি শতাংশ পুৰুষে সঁহাৰি দিছিল যে তেওঁলোকৰ ত্ৰিমৈথুন (১৭.৮ বনাম ১০.৩) বা দলীয় যৌন সম্ভোগৰ (১১.৫ বনাম ৬.৩) জীৱনজোৰা অভিজ্ঞতা আছে। \nআমষ্টাৰডামৰ এটা গে' বাথহাউচ।\nসকলো যৌন কাৰ্যকলাপৰ দৰে, দলীয় যৌন সম্ভোগৰ আপেক্ষিক বিপদাশংকা অন্তৰ্ভুক্ত নিৰ্দিষ্ট যৌন কাৰ্যকলাপৰ ওপৰত নিৰ্ভৰ কৰে, যদিও বৃহৎ সংখ্যক যৌন সঙ্গী থকা মানেই যৌন সংক্ৰমণৰ (এছটিআই) সংস্পৰ্শলৈ অহাৰ আশংকা বেছি।\n১৯৮৯চনৰ মাজভাগৰ পৰা সমকামী বাথহাউছৰ বিৰুদ্ধে সক্ৰিয় ভাৱে এই বুলি পক্ষপাত কৰা হৈছিল যে সমকামী সকল এছটিআই, বিশেষকৈ এইচ.আই.ভি. বিস্তাৰৰ বাবে মূল দায়ী। কিছুমান ন্যায়াধিকৰণে বিশেষকৈ আমেৰিকা যুক্তৰাষ্ট্ৰত এই ধৰণৰ ব্যৱস্থা সমূহৰ তৎকালীন বন্ধ ঘোষণা কৰা হৈছিল। সমাজতত্ত্ববিদ ষ্টিফেন অ' মাৰে লিখে যে, এই ক্ষেত্ৰত "কেতিয়াও কোনো প্ৰমাণ উপস্থাপন কৰা হোৱা নাছিল যিয়ে এইটো প্ৰমাণ কৰে যে বাথহাউচলৈ যোৱাটো এইডছ সংক্ৰমণৰ দৰে বিপদাশংকাৰ কাৰক হ'ব পাৰে। " আন দেশ সমূহতো, এছটিআই ৰ বিয়পা সম্পৰ্কে হোৱা ভয়ে তেওঁলোকৰ ব্যক্তিগত কোঠাৰ সৈতে থকা বা যৌন ক্লাব আদিৰ বাথহাউচ সমূহৰ বন্ধৰ ক্ষেত্ৰত অৰিহণা যোগায় আৰু এনে অনুষ্ঠান সমূহ য'ত সকলো ধৰণৰ যৌন কাৰ্যকলাপ মুক্ত ভাৱে অনুশীলন কৰা হয়, সেইসমূহত অংশগ্ৰহণ কৰা লোকৰ সুৰক্ষাৰ ক্ষেত্ৰত বিভিন্ন নীতি বলবৎ কৰাৰ লগতে তত্ত্বাৱধায়কৰো ব্যৱস্থা কৰা হয়।\nসাধাৰণতে দলগত যৌন সম্ভোগ কৰাৰ বাবে থকা ক্লাব ইত্যাদিয়ে প্ৰায়ে কণ্ডম, ডেণ্টেল ডেম, দাঁতৰ বান্ধ, ল্যেটেক্স হাতমোজা, লুব্ৰিকেণ্ট আৰু সুৰক্ষিত যৌন সম্ভোগৰ বাবে প্ৰয়োজনীয় অন্যান্য সামগ্ৰী প্ৰদান কৰে। বিশেষকৈ বাথহউচ হৈছে সুৰক্ষিত যৌন সম্ভোগৰ এক মুখ্য উৎস— এই সমূহত সুৰক্ষিত যৌন কাৰ্যৰ বিষয়ে সজাগতাৰ হেতু বিভিন্ন পোষ্টাৰ আদি (প্ৰায়ে প্ৰতিটো কোঠাৰ লগতে সাধাৰণ অঞ্চলত) লগাই ৰাখে। ইয়াৰোপৰি বিনামূলীয়া কণ্ডম আৰু লুব্ৰিকেণ্ট প্ৰদান কৰে, আৰু প্ৰায়ে এইটো নিশ্চিত কৰণত গুৰুত্ব দিয়ে যে জড়িত লোক সকলে যাতে সুৰক্ষিত যৌন সম্ভোগ কৰিব পাৰে।\nযৌন অপৰাধ আইন ১৯৬৭ৰ দ্বাৰা ইংলেণ্ড আৰু ৱেলছত ব্যক্তিগত ভাৱে ২১ বছৰৰ অধিক বয়সৰ দুজন পুৰুষৰ মাজত হোৱা যৌনতাক অপৰাধ মুক্ত ঘোষনা কৰে; অৱশ্যে, আইনৰ নিষেধাজ্ঞাত এইটো বৰ্তি থাকে যে, তৃতীয় ব্যক্তিএজনে যৌন সম্ভোগত অংশগ্ৰহণ কৰিব নোৱাৰিব, আনকি উপস্থিত থাকিবও নোৱাৰিব, লগতে দু'জন পুৰুষে হোটেলত যৌন সম্ভোগ কৰিব নোৱাৰিব। এই নিষেধাজ্ঞাবোৰ ২০০০ চনত ইউৰোপীয় মানৱ অধিকাৰ আদালতত খাৰিজ কৰা হৈছিল।\nঅনৈতিকতা আইন, ১৯৫৭-ৰ ধাৰা ২০ক, যাক সাধাৰণতে "মেন এট এ পাৰ্টি" বুলি জনা যায়, ই দক্ষিণ আফ্ৰিকাৰ এক আইন আছিল যি তৃতীয় ব্যক্তিৰ উপস্থিতিত হোৱা পুৰুষ সমকামক অপৰাধ ঘোষণা কৰিছিল। এই শাখাটো অনীতি সংশোধন আইন, ১৯৬৯-ৰ দ্বাৰা প্ৰণয়ন কৰা হৈছিল আৰু ১৯৯৮ চনত গে' আৰু লেচবিয়ান সমতাৰ বাবে ৰাষ্ট্ৰ সংঘৰ সাংবিধানিক আদালতে ইয়াক অসাংবিধানিক বুলি ঘোষণা কৰালৈকে কাৰ্যকৰী হৈ আছিল।\nচীনত দলগত যৌন সম্ভোগ অবৈধ, চীনৰ ১৯৯৭ চনৰ অপৰাধী আইনৰ অনুচ্ছেদ ৩০১-ৰ মতে "দলগত যৌন কাৰ্য" অবৈধ।\n↑ Joyal, Christian C.; Cossette, Amélie; Lapierre, Vanessa (2015). "What Exactly Is an Unusual Sexual Fantasy?" (en ভাষাত). The Journal of Sexual Medicine খণ্ড 12 (2): 328–340. doi:10.1111/jsm.12734. ISSN 1743-6109. PMID 25359122. https://semanticscholar.org/paper/9e3de3d5e2bb45bb2e362878911b60b711168700.\n↑ LEHMILLER, DR. JUSTIN J. (2018). TELL ME WHAT YOU WANT : the science of sexual desire and how it can help you improve your sex ... life.. ROBINSON. ISBN 978-1472142238. OCLC 1013584575.\n↑ "A dictionary of slang - "D" - Slang and colloquialisms of the UK.". http://www.peevish.co.uk/slang/d.htm। আহৰণ কৰা হৈছে: 16 September 2016.\n↑ Forberg, Friedrich Karl (1963). Manual of classical erotology (De figuris Veneris). Medical Press of New York. পৃষ্ঠা. 233.\n↑ Gross, Jane (October 14, 1985). "Bathhouses reflect AIDS concerns". The New York Times. https://www.nytimes.com/1985/10/14/nyregion/bathhouses-reflect-aids-concerns.html। আহৰণ কৰা হৈছে: 26 December 2006. "At the St. Marks Baths, for the price ofalocker oraroom, patrons now getafree condom, enclosed inapackage that bears the legend the contents of this envelope could save your life."\n↑ Woods, William J.; Diane Binson (2003). Gay Bathhouses and Public Health Policy. Haworth Press. ISBN 978-1-56023-273-5. https://books.google.com/books?id=t2MsjlZT1L2cC। আহৰণ কৰা হৈছে: 10 July 2008.\n↑ Westerfelt, Alex (August 2005). "Bathhouse Norms: What goes on in the Bathhouse?". Healthy Living. Archived from the original on February 20, 2012. https://web.archive.org/web/20120220130453/http://www.4healthyliving.org/05aug.htm। আহৰণ কৰা হৈছে: 10 July 2008.\n↑ Bernstein, Sharon (March 23, 2004). "Rising Rate of HIV Infection Renews Bathhouse Debate". Los Angeles Times. http://articles.latimes.com/2004/mar/23/local/me-bathhouse23। আহৰণ কৰা হৈছে: 10 July 2008.\n↑ "NHS to hold STI testing in gay sauna". Pink News. October 15, 2007. http://www.pinknews.co.uk/news/articles/2005-5752.html। আহৰণ কৰা হৈছে: 21 October 2009.\n↑ "QX journal article". QX Magazine London (QX) (758): 44. September 17, 2009. Archived from the original on 26 November 2009. https://web.archive.org/web/20091126013815/http://viewer.zmags.com/showmag.php?mid=rqqwpg#/page44। আহৰণ কৰা হৈছে: 25 October 2009.\n↑ "HUDOC - European Court of Human Rights". hudoc.echr.coe.int. http://hudoc.echr.coe.int/eng#%7B%22dmdocnumber%22:%5B%22696799%22%5D,%22itemid%22:%5B%22001-58922%22%5D%7D। আহৰণ কৰা হৈছে: 2016-11-18.\n↑ Robert Foyle Hunwick. "Polyamory in the PRC: A brief history of sex and swinging in modern China". SupChina. http://supchina.com/2018/02/13/polyamory-in-the-prc-a-brief-history-of-sex-and-swinging-in-modern-china/amp/। আহৰণ কৰা হৈছে: 2020-03-30.\nৱিকিমিডিয়া কমন্সত দলগত যৌনকাৰ্য সম্পৰ্কীয় মিডিয়া ফাইল আছে।\nWeinberg, Martin S.; Williams, Colin J. (December 1975). "Gay Baths and the Social Organization of Impersonal Sex". Social Problems খণ্ড 23 (2): 124–136. doi:10.1525/sp.1975.23.2.03a00020.\n"https://as.wikipedia.org/w/index.php?title=দলগত_যৌনকাৰ্য&oldid=256749"ৰ পৰা অনা হৈছে\nএই পৃষ্ঠাখন ২৮ ডিচেম্বৰ, ২০২০ তাৰিখে ২২:৪৭ বজাত অন্তিম সংশোধন কৰা হৈছিল।


সম্পাদকলৈ চিঠি (মনোজ কুমাৰ মহন্ত) - সাহিত্য ডট অৰ্গ\nসাহিত্যৰথী লক্ষ্মীনাথ বেজবৰুৱাদেৱৰ স্থায়ী স্মৃতিচিহ্ন: ৰসৰাজ যাদুঘৰ\nসাহিত্যৰথী লক্ষ্মীনাথ বেজবৰুৱাদেৱৰ ডেৰশ বছৰীয়া জন্মজয়ন্তী উপলক্ষে সাহিত্যিক গৰাকী আৰু তেখেতৰ সাহিত্য কৰ্মক সোঁৱৰি গোটেই বৰ্ষটোক উদযাপন কৰিবলৈ ঠিৰাং কৰা হৈছিল৷ সেই মৰ্মে গোটেই অসমজুৰি বিভিন্ন কাৰ্য্যসূচীৰে ভিন ভিন দল সংগঠনসমূহে সাহিত্যৰথীক শ্ৰদ্ধাৰ্ঘ্য নিবেদন কৰি থকাৰ বাতৰি পাই থকা হৈছে৷ অসমৰ বাহিৰেও দেশ-বিদেশৰ গুণমুগ্ধ অসমীয়াৰ উদ্যোগত বিভিন্ন কাৰ্য্যসূচী উলহ-মালহৰে ৰূপায়ণ হোৱাৰ খবৰ আহি আছে৷ এয়া নিশ্চয়কৈ আশাৰ খবৰ যদিও তাৰ পৰ্য্যালোচনা এই লেখাৰ উদ্দেশ্য নহয় বাবে তাক বিস্তৃতভাৱে উল্লেখ কৰাৰ পৰা বিৰত থাকিলোঁ৷\nমনলৈ এই সময়ত এটা প্ৰশ্ন আহিছে যে বেজবৰুৱাদেৱৰ জন্মজয়ন্তী উলহ-মালহৰে পালন কৰা বছৰটোত আমি তেখেতৰ স্মৃতি আৰু কৰ্মৰ প্ৰচাৰ আৰু প্ৰসাৰৰ অৰ্থে স্থায়ীভাৱে কি কাম হাতত লৈছোঁ? যাৰ দ্বাৰা নৱপ্ৰজন্মই তেখেতক সন্মুখত ৰাখি সদায় কীৰ্ত্তিমান অসমীয়া জনাক মনত ৰাখি আগবাঢ়ি যাব পাৰে! বেজবৰুৱাদেৱৰ লেখনী পুনৰ প্ৰকাশ, কেইজনমান উদ্যোগীৰ প্ৰচেষ্টাত তেখেতৰ লেখাসমূহৰ ইউনিক’ডকৰণৰ প্ৰকল্প(প্ৰশংসনীয় প্ৰচেষ্টা) আৰু প্ৰতিমূৰ্ত্তি উন্মোচনৰ দৰে স্থায়ী কৰ্মৰ বাহিৰে আন স্থায়ী প্ৰচেষ্টা আমাৰ চকুত পৰা নাই৷ সেয়ে এই লেখাৰ উদ্দেশ্য৷ মন কৰিব বেজবৰুৱাদেৱৰ স্মৰণৰ নামত অনুস্থিত আলোচনা চক্ৰ, নাটক, সাংস্কৃতিক সন্ধ্যা,স্মৃতিগ্ৰন্থ প্ৰকাশ, উৎসৰ্গীত আলোচনীত প্ৰকাশিত লেখা-মেলা আদিক ‘স্থায়ী ’ শব্দটোৰ বাহিৰত ৰাখিহে আলোচনা কৰা হৈছে৷\nউল্লেখযোগ্য যে অসম সাহিত্য সভাকে ধৰি বেজবৰুৱাদেৱৰ বিভিন্নজন অনুৰাগী দল-সংগঠনৰ আহ্বানত অসম চৰকাৰে সাহিত্যৰথীৰ উৰিষ্যাত থকা সম্বলপুৰৰ বাসভৱনক স্মৃতি গৃহ হিচাপে সংৰক্ষণ কৰিবলৈ আগবাঢ়িছে৷ কিন্তু এখন ভিন্ন ৰাজ্যত আৰু তাতে আইনৰ মেৰপেচত সোমাই পৰা বেজবৰুৱাদেৱৰ গৃহটোৰ সংৰক্ষণ কেতিয়া আৰু কিমান দূৰ সম্ভৱ হয় এতিয়াই ক’ব পৰা নাযায়৷ সেয়ে ইয়াৰ পৰিবৰ্তিত চিন্তা হিচাপে মনলৈ আহিছে অসমৰ মাটিত সুন্দৰ আৰু পৰিকল্পিত চিন্তাৰে সমৃদ্ধ ৰসৰাজৰ নাম আৰু কৰ্মৰ প্ৰতি উৎসৰ্গীত এটি যাদুঘৰ (Museum)ৰ স্থাপন৷ য’ত সংৰক্ষণ কৰি থোৱা হ’ব তেখেতৰ জীৱনত ব্যৱহাৰ হোৱা সামগ্ৰী-সমল,স্মৃতি বিজড়িত ছৱি – কেৱল প্ৰদৰ্শনৰ বাবে, এটা বৃহৎ লাইব্ৰেৰী, অসমৰ বিভিন্ন জনগোষ্ঠীয় ভাষা সমূহৰ একো একোটা গৱেষণা কেন্দ্ৰ , মূলতঃ বেজবৰুৱাদেৱৰ নিজা ৰচনা সমগ্ৰৰ লগতে সকলো থলুৱা ভাষাৰ সদৃশ্য বিপনী ইত্যাদি৷ অসমৰ যি কোনো এখন মূখ্য চহৰত ৰসৰাজৰ যাদুঘৰ এটা স্থাপনৰ প্ৰকল্প হাতত ল’লে পিছৰ খিনি কাম পৰিকল্পিত ভাৱে আগবঢ়াই নিব পৰা যায়৷ এই গুণি অসমীয়াৰ প্ৰতি ভৱিষ্যতৰ অসমৰ নৱ প্ৰজন্মক আগ্ৰহী আৰু চিৰ পৰিচিত কৰি ৰাখিবলৈ তেনে এটা প্ৰকল্পৰ কাম হাতত লোৱাতো প্ৰয়োজন বুলি ভাৱোঁ৷ অসম চৰকাৰ আৰু অসমীয়া সকলৰ উদ্যোগত পৰ্যটন আৰু ভাষাৰ ওপৰত গৱেষণা কৰিব লগা দেশ বা বিদেশৰ ছাত্ৰ -ছাত্ৰীক লক্ষ্য ৰাখি এনে এটা যাদুঘৰৰ প্ৰতিষ্ঠা বিষয়ে নিশ্চয় গুণি জ্ঞানী সকলে চিন্তা কৰিব পাৰে৷ ই ভৱিষ্যত প্ৰজন্মৰ অসমীয়াৰ মাজত এসময়ত এক ঐকান্তিক প্ৰচেষ্টাৰে অসম আৰু অসমীয়া সাহিত্যক ভাৰতবৰ্ষত প্ৰতিষ্ঠা কৰি যোৱা সাহিত্যৰথী লক্ষ্মীনাথ বেজবৰুৱা দেৱৰ কৰ্ম আৰু দেশপ্ৰেম প্ৰচাৰ আৰু প্ৰসাৰৰ স্থায়ী মাধ্যম আৰু তেখেতৰ প্ৰতি এক উৎকৃষ্ট কৃতজ্ঞতা প্ৰকাশৰ মাধ্যম হ’ব পাৰে৷\nমনোজ কুমাৰ মহন্ত৷\nঅসমীয়াত কথা-বতৰা গোট\n← বেজবৰুৱাৰ ‘বুঢ়ী আইৰ সাধু’ত নাৰী (মিতালী বৰ্মন)\nবেজবৰুৱাৰ চুটি-গল্প (অমৃতজ্যোতি মহন্ত) →\nসম্পাদকলৈ চিঠি (ভৈৰৱ চাওদাং)


অসমীয়া ছবিজগতক নতুন গতি দিবলৈ আহি আছে 'ডক্তৰ বেজবৰুৱা ২' ! মুখ্য চৰিত্ৰত আদিল হুছেইন...– News18 assam\nDr Bezbaruah 2: অসমীয়া ছবিজগতক নতুন গতি দিবলৈ আহি আছে 'ডক্তৰ বেজবৰুৱা ২' ! মুখ্য চৰিত্ৰত দৰ্শকে দেখা পাব বলীউডৰ জনপ্ৰিয় অভিনেতা আদিল হুছেইনক...\nDr Bezbaruah 2: ভাৰতৰ শ্ৰেষ্ঠ অভিনেতাসকলৰ (Bollywood Actor) মাজত নিজকে প্ৰতিষ্ঠিত কৰা অসম সন্তান তথা ব্যাপকভাৱে প্ৰশংসিত অভিনেতা আদিল হুছেইনক (Adil Hussain) শীঘ্ৰেই দৰ্শকে দেখা পাব এখন অসমীয়া ছবিত (Assamese Film)।\nLast Updated : August 24, 2021, 16:35 IST\nDr Bezbaruah 2: ভাৰতৰ শ্ৰেষ্ঠ অভিনেতাসকলৰ (Bollywood Actor) মাজত নিজকে প্ৰতিষ্ঠিত কৰা অসম সন্তান তথা ব্যাপকভাৱে প্ৰশংসিত অভিনেতা আদিল হুছেইনক (Adil Hussain) শীঘ্ৰেই দৰ্শকে দেখা পাব এখন অসমীয়া ছবিত (Assamese Film)। চলচ্চিত্ৰ ড০ বেজবৰুৱাৰ চিকুৱেলত এজন চিকিৎসকৰ চৰিত্ৰত অভিনয় কৰিব জনপ্ৰিয় অভিনেতাগৰাকীয়ে।\nব্ৰজেন বৰুৱাৰ ডক্তৰ বেজবৰুৱা প্ৰায় ৫০ বছৰৰ আগতে ১৯৬৯ চনত মুক্তি লাভ কৰিছিল। প্ৰতিবেদন অনুসৰি, চিকুৱেল ড০ বেজবৰুৱা ২ পৰিচালনা কৰিব অসমৰ জ্যেষ্ঠ অভিনেতা নিপন গোস্বামীয়ে। চিনেমাখনত এক গুৰুত্বপূৰ্ণ চৰিত্ৰত অভিনয় কৰিছে নিপন গোস্বামীয়ে। তেওঁৰ পুত্ৰ সিদ্ধাৰ্থও এই চলচ্চিত্ৰখনত অভিনয় কৰিছে। অসমৰ চিত্ৰনাট্যকাৰ-নাট্যকাৰ-গীতিকাৰ ৰাজদ্বীপে চিকুৱেলৰ চিত্ৰনাট্য লিখিছে। চলচ্চিত্ৰখনৰ ইতিমধ্যে দৃশ্যগ্ৰহণ সম্পূৰ্ণ হৈছে আৰু ই এতিয়া পোষ্ট-প্ৰডাকচনৰ অধীনত আছে।\nডক্তৰ বেজবৰুৱাই অসমীয়া বাণিজ্যিক ধাৰাৰ ছবিৰ পাতনি মেলিছিল বুলি কোৱা হয়। ১৯৭০ চনত 'ডক্তৰ বেজবৰুৱা'ই শ্ৰেষ্ঠ আঞ্চলিক ছবিৰ ৰাষ্ট্ৰীয় বঁটা লাভ কৰিছিল। সেয়ে এতিয়া চিনেমাপ্ৰেমী ৰাইজে বহু আশাৰে বাট চাই আছে ডক্তৰ বেজবৰুৱা ২ লৈ...\nFirst published: August 24, 2021, 16:35 IST\nassamese actorAssamese FilmBollywood Actor


থাকি গ’ল সন্দেহ! দেহত পাঁচটা গুলি লগা আৰক্ষী অধীক্ষকে চলাইছিল ড্ৰাগছৰ বিৰুদ্ধে ব্যাপক অভিযান!\nকালি অসম আৰু মিজোৰাম সীমান্তত সংঘটিত বিবাদ যদিও দেখাত সীমাকেন্দ্ৰিক আছিল তথাপি তাত ড্ৰাগছৰ কানেকশ্যন থাকিব পাৰে নেকি?\nকিয়নো মুখ্যমন্ত্ৰীৰ কথাতো তাৰ গোন্ধ পোৱা গ’ল।\nবিভিন্ন প্ৰসংগ উত্থাপন কৰি থকাৰ মাজতেই এগৰাকী সাংবাদিকে এই ঘটনাৰ সৈতে ড্ৰাগছৰ সৰবৰাহৰ কিবা সম্পৰ্ক থাকিব পাৰে নেকি বুলি প্ৰশ্ন কৰাত মুখ্যমন্ত্ৰীগৰাকীয়ে কয়, ‘বহুদিনৰ পৰা বহু দুষ্কাৰ্য্য চলি আছিল। বহু লোক আছে যি এতিয়াও ম্যানমাৰ চৰকাৰৰ বিৰুদ্ধে বিদ্ৰোহ কৰি আছে, তেওঁলোকে মিজোৰামত প্ৰৱেশ কৰিছে। তাৰে কিছু অংশ ডিমা-হাচাওলৈকে যাব বিচাৰিছিল। কিন্তু আমি বাধা দি ৰাখিলো।‘\nমুখ্যমন্ত্ৰীগৰাকীয়ে গভীৰভাৱে সন্দেহ প্ৰকাশ কৰি কয় যে ‘মিজোৰাম হৈ ড্ৰাগছ পাৰ কৰি নিয়া এক পথ আছে। বৰাক উপত্যকা, মিজোৰাম আৰু অসমৰ যোগেদি সীমা পাৰ হৈ পঞ্জাৱলৈকে যায় আৰু মিজোৰামৰ মাজেদি বৰাক উপত্যকা হৈ অসমলৈ ড্ৰাগছৰ সৰবৰাহ হৈছিল। কিন্তু আমি ড্ৰাগছ সৰবৰাহৰ সেই যোগসূত্ৰডাল কাটি দিছো। আমি বৃহৎ পৰিমাণৰ ড্ৰাগছ জব্দ কৰিছো।‘\nইয়াৰোপৰি, দ্বিতীয়তে গৰু সৰবৰাহৰ বিৰুদ্ধে ৰাজ্য চৰকাৰে বিধানসভাত এখন আইন প্ৰস্তুত কৰিছিল বুলি উল্লেখ কৰি লগতে কয়, ‘যিটোৱে একাংশ লোকক বহুত ক্ষুব্ধ কৰি তুলিছে। কিন্তু মই এইটো আন্তঃৰাষ্ট্ৰীয় ষড়যন্ত্ৰ নহয় বুলি ভাবো।‘\nকালিৰ ঘটনাটোৰ বাবে ড্ৰাগছ সৰবৰাহ আৰু গৰু সৰবৰাহ বন্ধ কৰাটোত এটা প্ৰশ্নবোধক থাকি গ’ল।\nতেওঁ লগতে কয়, ‘ড্ৰাগছ আৰু গৰু মাংসৰ নাটনিৰ কথা মুখে মুখে শুনি আছে। এইবোৰেই একো একোটা কাৰণ যিটোৱে মিজোৰামৰ কিছু সাধাৰণ নাগৰিকক উচটনি যোগাইছে। সেইকাৰণে কিছুসংখ্যক নাগৰিকে হাতত অস্ত্ৰও লৈ থকা দেখিবলৈ পোৱা গৈছে। আশা কৰো, মিজো আৰক্ষীয়ে এই দিশটো ভালদৰে মনোযোগ দিব।‘\n‘অসমত দুই-তিনিমাহ কিছুমান কথা চলি আছে যাৰ কিছুমান পৰিণাম আছে, সেয়েহে মিজোৰামৰ নাগৰিকসকলেও কালি অংশগ্ৰহণ কৰিছে বুলি সন্দেহ হয়।‘ শৰ্মাই সন্দেহ প্ৰকাশ কৰি কয়।\nইপিনে, ‘মই এইটোৱে কাৰক বুলি একেমুখে নকওঁ’ বুলি উল্লেখ কৰি মুখ্যমন্ত্ৰীগৰাকীয়ে কয় ‘কিন্তু এই ঘটনাৰ এক উচ্চস্তৰীয় তদন্তৰ প্ৰয়োজন আছে।‘\nউল্লেখযোগ্য যে, ড্ৰাগছৰ বিৰুদ্ধে ব্যাপক অভিযান চলোৱা বৈভৱ চন্দ্ৰকান্ত নিম্বলকাৰ কালিৰ গুলিচালনাত গুৰুতৰভাৱে আহত হৈছিল। তেওঁৰ দেহত পাঁচটাকৈ গুলি লাগিছিল আৰু তেওঁক বৰ্তমান উন্নত চিকিৎসাৰ বাবে মুম্বাইৰ চিকিৎসালয়লৈ প্ৰেৰণ কৰা হৈছে।\nনিম্বলকাৰে মুখ্যমন্ত্ৰীৰ ড্ৰাগছৰ বিৰুদ্ধে অভিযানৰ প্ৰতি পূৰ্ণ সঁহাৰি জনাই কাছাৰ জিলাৰ বিভিন্ন প্ৰান্তত ড্ৰাগছমুক্ত অসম গঢ় দিয়াৰ যাত্ৰাত অংশীদাৰ হৈছিল। কিন্তু কালিৰ ঘটনাটোত তেওঁৰ দেহত লগা পাঁচটাকৈ গুলীয়ে সমগ্ৰ বিষয়টো ৰহস্যৰ আৱৰ্তত সোমাই পৰাৰ লগতে সন্দেহৰ কিছু অৱকাশ ৰাখি গৈছে।


কোয়েল মল্লিক - অসমীয়া ৱিকিপিডিয়া\nকোয়েল মল্লিক (ইংৰাজী: Koel Mallick) (জন্ম: ২৮ এপ্ৰিল, ১৯৮২) বঙালী চলচ্চিত্ৰ জগতৰ এগৰাকী বিখ্যাত ভাৰতীয় অভিনেত্ৰী।\n২৮ এপ্ৰিল, ১৯৮২ (৪০ বছৰ)\nকলকাতা, পশ্চিমবঙ্গ, ভাৰত\nবঙালী চলচ্চিত্ৰ অভিনেত্ৰী\n১.৬৭ মিটাৰ (U=ft}})\nনিশপাল সিং ৰাণে\nব্যক্তিগত আৰু শিক্ষা জীৱনসম্পাদনা কৰক\nকোয়েলে পশ্চিমবঙ্গৰ কলকাতাত জন্মগ্ৰহণ কৰিছিল। তেওঁৰ পিতৃ বিখ্যাত বঙালী অভিনেতা ৰঞ্জিত মল্লিক আৰু মাতৃৰ নাম দীপা মল্লিক। তেওঁ মডাৰ্ণ হাইস্কুল নামে এখন উচ্চ মাধ্যমিক বালিকা বিদ্যালয়ত স্কুলীয়া জীৱন অতিবাহিত কৰি পাচত কলকাতা বিশ্ববিদ্যালয়ৰ অধীনৰ গোখলে বালিকা মেমোৰিয়েল কলেজৰ পৰা মনোবিজ্ঞান বিষয়ত বি.এছ.চি (অনাৰ্চ) উপাধি লাভ কৰে।\n২০১৭ ককপিট কমল দেব ও ৰুক্মিণী মৈত্ৰ বঙালী\n২০১৫ বেশ কৰেছি প্ৰেম কৰেছি ৰাজা চন্দ জিৎ বঙালী\n২০১৫ হিৰোগিৰি ৰবি কিনাগী দেব, মিঠুন চক্ৰবৰ্তী বঙালী\n২০১৪ চাৰ সন্দীপ ৰায় আবীৰ চট্টোপাধ্যায় বঙালী\n২০১৪ অৰুন্ধতী সুজিত মন্ডল ইন্দ্ৰনীল সেনগুপ্ত বঙালী\n২০১৪ হাইওয়ে সুদিপ্ত চট্টোপাধ্যায় পৰমব্ৰত চট্টোপাধ্যায় বঙালী\n২০১৩ ৰংবাজ ৰাজা চন্দ দেব, ৰজতাভ দত্ত বঙালী\n২০১২ দশমী সুমন মৈত্ৰ ইন্দ্ৰনীল সেনগুপ্ত বঙালী\n২০১২ পাগলু ২ সুজিত মন্ডল দেব, টোটা ৰায়চৌধুৰী বঙালী\n২০১২ হেমলক সোসাইটি সৃজিত মুখোপাধ্যায় পৰমব্ৰত চট্টোপাধ্যায়, সাহেব চট্টোপাধ্যায়, শিলাজিৎ মজুমদাৰ বঙালী\n২০১২ জানেমন ৰাজা চন্দ সোহম চক্ৰবৰ্তী, আশীষ বিদ্যাৰ্থী বঙালী\n২০১২ ১০০% লাভ ৰবি কিনাগী জিৎ বঙালী\n২০১১ পাগলু ৰাজিব বিশ্বাস দেব বঙালী\n২০১০ দুই পৃথিবী ৰাজ চক্ৰবৰ্তী জিৎ, দেব বঙালী\n২০১০ হ্যাংওভাৰ প্ৰভাত ৰায় বিশেষ আবিৰ্ভাব বঙালী\n২০১০ প্ৰেম বাই চান্স সুদেষ্ণা ৰায় আবীৰ চট্টোপাধ্যায় বঙালী\n২০১০ মন যে কৰে উড়ু উড়ু সুজিত গুহ হিৰণ চট্টোপাধ্যায় বঙালী\n২০১০ তু থা মন জাসি ৰাসি শ্ৰীতম দাস মিহিৰ দাস, হাৰা পাটনায়েক ওড়িয়া\n২০০৯ বলো না তুমি আমাৰ সুজিত মন্ডল দেব, টোটা ৰায়চৌধুৰী বঙালী\n২০০৯ হিটলিস্ট সন্দীপ ৰায় সাহেব চট্টোপাধ্যায়, টোটা ৰায়চৌধুৰী বঙালী\n২০০৯ বৰ আসবে এখুনি ৰঞ্জন চক্ৰবৰ্তী যীশু সেনগুপ্ত, কাঞ্চন মল্লিক বঙালী\n২০০৯ নীল আকাশেৰ চাঁদনী সুজিত গুহ জিৎ, যীশু সেনগুপ্ত বঙালী\n২০০৯ জ্যাকপট কৌশিক গাঙ্গুলি হিৰণ চট্টোপাধ্যায়, ৰাহুল বন্দ্যোপাধ্যায়, সোহিনী পাল, দেব বঙালী\n২০০৯ সাত পাকে বাঁধা সুজিত মন্ডল জিৎ বঙালী\n২০০৮ লাভ ৰিঙ্গো বন্দ্যোপাধ্যায় যীশু সেনগুপ্ত বঙালী\n২০০৮ চিৰ সাথী হৰনাথ চক্ৰবৰ্তী হিৰণ চট্টোপাধ্যায় বঙালী\n২০০৮ মন মানে না সুজিত গুহ দেব বঙালী\n২০০৮ প্ৰেমেৰ কাহিনী ৰবি কিনাগী দেব, যীশু সেনগুপ্ত বঙালী\n২০০৭ চাদেৰ বাড়ি তৰুন চক্ৰবৰ্তী সোহম চক্ৰবৰ্তী বঙালী\n২০০৭ মহানায়ক দেবু পাটনায়েক ৰাহুল দেব, অনুভব মোহান্তি, বিজয় মোহান্তি ওড়িয়া\n২০০৭ মিনিষ্টাৰ ফাটাকেষ্ট স্বপন সাহা মিঠুন চক্ৰবৰ্তী বঙালী\n২০০৭ নবাব নন্দিনী হৰনাথ চক্ৰবৰ্তী হিৰণ চট্টোপাধ্যায়, তাথৈ দেব বঙালী\n২০০৬ এম.এল.এ ফাটাকেষ্ট স্বপন সাহা মিঠুন চক্ৰবৰ্তী বঙালী\n২০০৬ শিকড় সাৰান দত্ত অমিতাভ ভট্টাচাৰ্য বঙালী\n২০০৬ ঘটক স্বপন সাহা জিৎ বঙালী\n২০০৬ এৰই নাম প্ৰেম সুজিত গুহ অনুভব মোহান্তি বঙালী\n২০০৬ হিৰো স্বপন সাহা জিৎ বঙালী\n২০০৫ চোৰে চোৰে মাসতুতো ভাই অনুপ সেনগুপ্ত যীশু সেনগুপ্ত, মিঠুন চক্ৰবৰ্তী, জিৎ বঙালী\n২০০৫ প্ৰেমি নং ১ দেবু পাটনায়েক ৰাহুল দেব, অনুভব মোহান্তি ওড়িয়া\n২০০৫ শুভদৃষ্টি প্ৰভাত ৰায় জিৎ, পৰমব্ৰত চট্টোপাধ্যায় বঙালী\n২০০৫ যুদ্ধ ৰবি কিনাগী মিঠুন চক্ৰবৰ্তী, জিৎ বঙালী\n২০০৫ মানিক প্ৰভাত ৰায় জিৎ বঙালী\n২০০৪ দেবীপক্ষ ৰাজা সেন ঋতুপৰ্ণ সেনগুপ্ত বঙালী\n২০০৪ শুধু তুমি অভিজিত গুহ, সুদেষ্ণা ৰায় প্ৰসেনজিৎ চট্টোপাধ্যায়, পায়েল সৰকাৰ বঙালী\n২০০৪ বন্ধন ৰবি কিনাগী জিৎ বঙালী\n২০০৪ বাদশাহ সৌৰভ চক্ৰবৰ্তী প্ৰসেনজিৎ চট্টোপাধ্যায় বঙালী\n২০০৩ নাটেৰ গুৰু হৰনাথ চক্ৰবৰ্তী জিৎ বঙালী\n↑ "তখনই বুঝেছিলাম জিতেৰ সহ্যশক্তি ভালোই". এই সময়. http://eisamay.indiatimes.com/entertainment/cinema/koyel-mullick-shares-her-equation-with-jeet/articleshow/47983670.cms। আহৰণ কৰা হৈছে: ৮ জুলাই, ২০১৫.\n↑ "ব্যোম শঙ্কৰ ভজ গৌৰাঙ্গ". আনন্দবাজাৰ পত্ৰিকা. http://www.anandabazar.com/supplementary/anandaplus/1.24112। আহৰণ কৰা হৈছে: ২৩ এপ্ৰিল, ২০১৪.\n↑ "ৰণং দেহি". আনন্দবাজাৰ পত্ৰিকা. http://archives.anandabazar.com/archive/1131021/21ananda-plus1.html। আহৰণ কৰা হৈছে: ২১ অক্টোবৰ ২০১৩.\n"https://as.wikipedia.org/w/index.php?title=কোয়েল_মল্লিক&oldid=268356"ৰ পৰা অনা হৈছে\nশেষ সম্পাদনা কৰা হৈছে 19 March 2021 তাৰিখে 16:05 বজাত\nএই পৃষ্ঠাখন ১৯ মাৰ্চ, ২০২১ তাৰিখে ২১:৩৫ বজাত অন্তিম সংশোধন কৰা হৈছিল।


এটি শুদ্ধ এন আৰ চিৰ আশা পূর্ণ হব নে ? - Gana Adhikar\nHome / প্ৰৱন্ধ / এটি শুদ্ধ এন আৰ চিৰ আশা পূর্ণ হব নে ?\nএটি শুদ্ধ এন আৰ চিৰ আশা পূর্ণ হব নে ?\nSeptember 23, 2018\tপ্ৰৱন্ধ 509 Views\nঅসমৰ ৰাজনীতিত বিদেশী সমস্যা সমাধানৰ বাবে এন আৰ চি প্রস্তুত প্রক্রিয়া বহু উৎসাহ উদ্দীপনাৰে আৰম্ভ কৰা হৈছিল। এফালে যত অসমীয়া সম্প্রদায়ে আশা কৰিছিল যে বিদেশী সমস্যাটো সঁচা অর্থত এইবাৰ সমাধান হব, আনফালে সদায় বিদেশীৰ নামত হাৰাশাস্তিৰ সন্মুখীন হোৱা অসমৰ সংখ্যালঘু সম্প্রদায়ো আশা কৰিছিল যে এন আৰ চি উন্নীতকৰণ হোৱাৰ লগে লগে বাৰে বাৰে তেওঁলোকৰ নিজৰ নাগৰিকত্বৰ প্রমাণ দিবলগীয়া নহব। নিজ দেশত তেওঁলোকক বাৰে বাৰে বিদেশী বুলি অভিযোগ উত্থাপন কৰা নহব।\nহয়তো এইকাৰণেই এন আৰ চিৰ উন্নীতকৰণ প্রক্রিয়াত সকলো জাতি, সম্প্রদায়ৰ মানুহে সমর্থন কৰিছিল আৰু পূর্ণ সহযোগীতা আগবঢ়াইছিল। কিন্তু এন আৰ চিৰ পূর্ণ খচৰা প্রকাশ হোৱাৰ পিছৰ পৰা আৰম্ভ হোৱা বিভাজনমূলক ৰাজনীতিয়ে পৰিস্থিতি জটিল কৰি তুলিছে। ৩০ জুলাইৰ দিনা প্রকাশ পোৱা পূর্ণ খচৰাত প্রায় ৪০ লক্ষাধিক মানুহৰ নাম বাদ পৰিছে। যত এফালে ক্ষমতাধিষ্ট বিজেপি নেতা কেইজনমানে এই ৪০ লক্ষ মানুহক কোনো তথ্য অবিহনে অবৈধ প্রব্রজনকাৰী বুলি ঘোষণা কৰিছে, আনফালে ওচৰৰ ৰাজ্যৰ মুখ্যমন্ত্রী মমতা বেনার্জীয়ে এই ৪০ লক্ষক বাংলাভাষী বুলি কৈছে আৰু তেওঁৰ মতে এই বাংলাভাষীবোৰক নিজৰ অধিকাৰৰ পৰা বঞ্চিত কৰিবলৈ চেষ্টা কৰি আছে বিজেপিয়ে। এনে ঠেক ৰাজনীতিত ৪০ লাখ মানুহৰ দুৰৱস্থাৰ কথা যেন তল পৰি গল।\nবাদ পৰা নামবোৰ বিশ্লেষণ কৰাত কিছু চিন্তাজনক ধাৰা দেখা গল। প্রথমতে সম্পূৰ্ণ খচৰাত পৰিয়ালৰ কিছু সদস্যৰ নাম অন্তৰ্ভুক্ত হৈছে আৰু কিছু সদস্যৰ নাম অন্তৰ্ভুক্ত হোৱা নাই। এইদৰে অন্তৰ্ভুক্ত নোহোৱা লোকৰ সংখ্যাই সৰ্বাধিক। আকৌ এইদৰে অন্তৰ্ভুক্ত নোহোৱা লোকৰ ভিতৰত গৰিষ্ঠ সংখ্যক মহিলা আৰু শিশু । এয়া মন কৰিবলগীয়া কথা। কণ কণ স্কুলীয়া লৰা-ছোৱালীৰ বাবে দিয়া বিদ্যালয়ৰ প্ৰমাণ পত্ৰসমূহক বৈধ নথি হিচাপে গ্ৰহণ নকৰাৰ বাবেই পিতৃ-মাতৃৰ নাম খচৰাত অন্তৰ্ভুক্তত হোৱাৰ পিছতো তেওঁলোকৰ নাম সম্পূৰ্ণ খচৰাত অহা নাই বুলি জানিব পৰা গৈছে।\nদ্বীতিয়তে লিংকেজ স্থাপনৰ বাবে জমা দিয়া গৰিষ্ঠ সংখ্যক মহিলাৰ পঞ্চায়তৰ প্ৰমাণ পত্ৰ গ্ৰহণ কৰা হোৱা নাই বাবেই পৰিয়ালৰ আন লোকসকলৰ নাম খচৰাত অন্তৰ্ভুক্ত হোৱাৰ পিছতো তেওঁলোকৰ নাম অন্তৰ্ভুক্ত নহল। কিয়নো মহামান্য উচ্চতম ন্যায়ালয়ে লিংকেজ স্থাপনৰ বাবে পঞ্চায়তৰ প্ৰমাণ পত্ৰ বৈধ নথি বুলি ঘোষণা কৰিলেও পুংখানো-পুঙ্খভাৱে চাই-চিতিহে গ্ৰহণ কৰাৰ পৰামৰ্শ দিছিল। সেয়েহে পঞ্চায়তৰ প্ৰমাণ পত্ৰ দিয়া মহিলাসকলক পৰীক্ষণৰ সময়ত সংশ্লিষ্ট বিষয়াসকলে লিংকেজ স্থাপন কৰিব পৰাকৈ অন্য নথি-পত্ৰও বিচাৰিলে আৰু গৰিষ্ঠ সংখ্যক মহিলাই আন কোনো নথি জমা দিয়া বা প্ৰদৰ্শন কৰিব নোৱাৰাৰ বাবে তেওঁলোকৰো নাম অন্তৰ্ভুক্ত হোৱা নাই।\nতৃতিয়তে, স্বাধীনতা সংগ্ৰামৰ ঐতিহ্যৰ লগত সম্পৰ্ক থকা পৰিয়ালৰ মানুহ, সেনা বাহিনীত কাম কৰা, চৰকাৰী চাকৰি কৰা তথা বহু বিশিষ্ট মানুহৰ নামতো বিদেশী বুলি নোটিচ দিয়া হৈছে আৰু এইসকলৰ নামো সম্পূৰ্ণ খচৰাৰ পৰা বাদ পৰিছে। আনকি বিদেশী ন্যায়াধীকৰণৰ পৰা ভাৰতীয় বুলি প্রমাণিত হোৱাৰ পিছতো এওঁলোকৰ নাম এন আৰ চিত সন্নিবিষ্ট হোৱা নাই।\nইয়াৰ ওপৰিও বহু জনজাতীয় মূলৰ মানুহৰ নাম এন আৰ চিত সন্নিবিষ্ট হোৱা নাই একমাত্র যথোপযোগী নথি পত্র নথকাৰ বাবে। সময় যোৱাৰ লগে লগে স্পষ্ট হৈ পৰিল যে সম্পূৰ্ণ খচৰাৰ পৰা জাতি, ভাষা, ধর্ম নির্বিশেষে মূলত নিৰক্ষৰ আৰু দৰিদ্ৰ লোকসকলৰ নাম বাদ পৰিছে আৰু নাম বাদ পৰা গৰিষ্ঠসংখ্যক লোক ভাৰতীয় হোৱাৰ সম্ভাৱনাই অধিক। এনে বহু প্রকৃত ভাৰতীয় আছে যিসকলে হয়তো দৰিদ্রতা, অশিক্ষা আদিৰ বাবে নিজৰ পৰিচয় নথি-পত্রৰ জৰিয়তে প্রকাশ কৰিব নোৱাৰিব।\nশুদ্ধ এন আৰ চিৰ আশা কৰাসকলে বিশ্বাস কৰিছিল যে চৰকাৰ আৰু উচ্চতম ন্যায়ালয়ে অসমৰ এই সত্যতাক আওকাণ নকৰি লাগতীয়াল পদক্ষেপ লব। এনে পদক্ষেপ লোৱা হব যাৰ জৰিয়তে দুখীয়া নিৰীহ প্রকৃত ভাৰতীয় হাৰাশাস্তিৰ সন্মুখীন নহয়। এন আৰ চিৰ পৰা নাম বাদ পৰাৰ কাৰণৰ ভিতৰত এনে কিছু কাৰণ আছিল যিবোৰৰ বাবে দায়ী আবেদনকাৰী সাধাৰণ নাগৰিক নহয়। বহুতকে এন আৰ চি সেৱা কেন্দ্রৰ পৰা জনোৱা হৈছিল যে তেওঁলোকৰ নাম কাৰিকৰী সমস্যাৰ বাবে অহা নাই। ভাৰতৰ আন ৰাজ্যৰ বহু মহিলাৰ অসমত বিয়া হৈছে। এওঁলোকৰ নথি পত্র নিজা ৰাজ্যৰ পৰা নিৰীক্ষণ কৰি সময় মতে পঠোৱা হোৱা নাছিল বাবে এওঁলোকৰ নাম এন আৰ চিৰ খচৰাত অন্তর্ভূক্ত নহল। আশা কৰা হৈছিল যে এন আৰ চিৰ পৰা বাদ পৰা এইসকলক নিজৰ নাগৰিকত্ব প্রমাণ কৰিবলৈ যথেষ্ট সুযোগ আৰু সুবিধা দিয়া হব।\nকিন্তু সম্পূৰ্ণ খচৰাৰ পৰা বাদ পৰা মানুহৰ নাম অন্তর্ভূক্ত কৰিবলৈ SOP অর্থাৎ Standard Operating Procedure কি হব, সেইটো ঠিক হোৱাৰ পূৰ্বেই সম্পূৰ্ণ খচৰাক লৈ ক্ৰমশ সন্দেহ-সংশয় আৰু সমালোচনা বৃদ্ধি পাবলৈ ধৰিলে। আনকি দাবী আৰু আপত্তিৰ প্রক্রিয়াও দিনে দিনে পিছুৱাই দিয়া হৈছে উত্থাপিত এনে বিভিন্ন অভিযোগৰ ফলত। এন আৰ চিৰ প্রক্রিয়াকলৈ বুলি বিতর্কিত মন্তব্য প্রদান কৰিবলৈ আৰম্ভ কৰিলে ৰাজনৈতিক নেতাবোৰে। সংখ্যালঘু অধ্যুষিত অঞ্চল যেনে গোৱালপাৰা, বৰপেটা, ধুবুৰী আদিত বেছি সংখ্যক মানুহৰ নাম এন আৰ চিত সন্নিবিষ্ট হৈছে। এই কাৰনতে বহুজনে এন আৰ চিত অন্তর্ভূক্ত নহবলগীয়া নাম সোমাই পৰিছে বুলি অভিযোগ উত্থাপন কৰিছে। কেৱল সেয়াই নহয় বৰপেটা, গোৱালপাৰা, ধুবুৰী, নগাওঁ, মৰিগাঁও, দৰং আদি কৰি সংখ্যালঘূ প্ৰধান জিলা বিলাকত স্থানীয় বিষয়া সকলে এন আৰ চিৰ কামৰ লগত জড়িত আছিল বাবেই ব্যাপক হাৰত বিদেশীৰ নাম অন্তৰ্ভুক্তি হৈছে বুলি ভয়ংকৰ অভিযোগ তোলে আৰু সেই অঞ্চল বিলাকৰ এন আৰ চিৰ কাম অন্য জিলাৰ লোকৰ দ্বাৰা পুনৰীক্ষণৰ দাবী তোলে।\nএনে গুৰুতৰ অভিযোগ উত্থাপিত হোৱাৰ পিছত উচ্চতম ন্যায়ালয়ে ইতিপূৰ্বে অনুষ্ঠিত হৈ যোৱা এক শুনানিৰ জৰিয়তে মাননীয় উচ্চতম ন্যায়ালয়ে সম্পূৰ্ণ খচৰাত নাম অহা লোকৰ প্ৰতিটো এন আৰ চি সেৱা কেন্দ্ৰৰ পৰা ১০%কৈ লোকৰ নাম পুনৰীক্ষণৰ বাবে নিৰ্দেশ দিয়ে আৰু এই পুনৰীক্ষণ বেলেগ জিলাৰ বিষয়াসকলৰ দ্বাৰা কৰোৱা হব। এই নিৰ্দেশনাক লৈ একাংশ ৰাইজৰ মাজত তীব্ৰ প্ৰতিক্ৰিয়াৰ সৃষ্টি হয়। এক শুদ্ধ এন আৰ চি বিচৰাসকলে পুনঃনিৰীক্ষণৰ নিশ্চয় বিৰোধিতা নকৰিব। কিন্তু মাননীয় উচ্চতম ন্যায়ালয়ৰ নিৰ্দেশনা আৰু ত্বত্যাৱধানত চলি থকা এন আৰ চিৰ কেইবা তৰপিয়া পৰীক্ষণ (verification) ৰ অন্তত সম্পূৰ্ণ খচৰাত নাম অহা লোকসকলৰ পৰা ১০ % লোকৰ নাম বেলেগ জিলাৰ বিষয়াৰ দ্বাৰা পুনৰ পৰীক্ষণ কৰাৰ নিৰ্দেশে আচলতে এন আৰ চিৰ গোটেই প্ৰক্ৰিয়াটোৰ ওপৰতে সন্দেহৰ আঙুলি টোৱাবলৈ সুবিধা কৰি দিয়াৰ দৰেই হোৱা নাইনে?\nইয়াৰ ওপৰিও আসাম পাব্লিক ৱৰ্কছ নামৰ সংগঠনে পুনৰীক্ষণৰ বাবে কিছু নিৰ্বাচিত মানুহক লৈ উচ্চ পৰ্যায়ৰ এক সমন্বয়ৰক্ষী সমিতি গঠন কৰাৰ বাবে উচ্চতম ন্যায়ালয়ত আবেদন জনাইছে। মুকলিকৈ সাম্প্রদায়িক, পক্ষপাতমূলক, প্রৰোচনামূলক মন্তব্য কৰা আৰু এন আৰ চিৰ তীব্ৰ বিৰোধীতা কৰা লোকৰ নামো এই প্রস্তাৱিত সমিতিত ৰাখিবৰ বাবে আবেদন জনাইছে। উচ্চতম ন্যায়ালয়ৰ নিৰ্দেশনা আৰু তত্ত্বাৱধানত চলি থকা এন আৰ চিৰ প্রক্রিয়াত আন কোনো কমিটীৰ হস্তক্ষেপ বা তদাৰকীয়ে পুনঃ প্রক্রিয়াটোক লৈ সন্দেহ-সংশয়ৰ পৰিমাণ বঢ়াই তোলাৰ সম্ভাৱনাই অধিক।\nপুনঃ নিৰীক্ষণৰ প্রশ্নকলৈ ৰাইজ চিন্তিত হৈ থকাৰ মাজতে এন আৰ চিৰ ৰাজ্যিক সমন্বয়ক প্রতীক হাজেলাই সম্পূৰ্ণ খচৰাৰ পৰা বাদ পৰা লোকসকলৰ নাম অন্তর্ভূক্ত কৰিবলৈ দাবী আৰু আপত্তি পৰ্যায়ত লিগেচী ডাটাৰ বাবে পূৰ্বৰ ১৫ খন নথি-পত্ৰৰ পৰা ৫ খন নথি-পত্ৰ কৰ্তন কৰি ১০ খন হে প্রযোজ্য হব লাগে বুলি মাননীয় উচ্চতম ন্যায়ালয়ত এক প্ৰতিবেদন দাখিল কৰে। প্ৰতীক হাজেলাই ১৯৫১ চনৰ এন আৰ চি, ১৯৭১ চনলৈ ভোটাৰ তালিকা, নাগৰিকত্ব প্রমাণ পত্র, শৰণার্থী পঞ্জীয়ন প্রমাণ পত্র আৰু ৰেশন কার্ড কৰ্তন কৰাৰ আগবঢ়োৱা পক্ষপাতিত্বমূলক আৰু অযুক্তিকৰ পৰামৰ্শক লৈ পুনৰ ৰাজ্য উত্তাল হৈ পৰে। The Citizenship (Registration of Citizens and Issue of National Identity Cards) Rules 2003 amended in 2009 ত স্পষ্টকৈ উল্লেখ আছে যে ১৯৫১ চনৰ এন আৰ চি আৰু ১৯৭১ চনলৈ প্ৰকাশিত ভোটাৰ তালিকাৰ ওপৰত ভিত্তি কৰি অসমত এন আৰ চি উন্নীতকৰণ হব । সেয়ে এই মূল দুবিধ নথি কৰ্তন কৰি এন আৰ চি প্ৰস্তুতকৰণ কেনেকৈ সম্ভৱ?\nইয়াৰ ওপৰিও নিজৰ কোনো ভুল নথকা সত্ত্বেও এন আৰ চিৰ পৰা যিসকলৰ নাম বাদ পৰিছে তেওঁলোকক ১৫ টাৰ ভিতৰত মাত্র ১০ নথি পত্র জমা দিয়াৰ সুযোগ পক্ষপাতমূলক নহয় জানো? এন আৰ চিৰ প্রক্রিয়াকলৈ চাৰিওপিনৰ পৰা প্রশ্ন উত্থাপন হোৱা আৰম্ভ হৈ গৈছে। উচ্চতম ন্যায়ালয়ে যোৱা ১৯ ছেপ্টেম্বৰৰ দিনাৰ শুনানি মতে ২৫ অক্টোবৰলৈ এই ১০খন নথি পত্রৰ ভিত্তিতে দাবী আৰু অভিযোগ প্রক্রিয়া চলিব। ইয়াৰ পিছত বাকী ৫খন নথিৰ বৈধতাৰ বিষয়ে ৰায়দান কৰা হব।\nএন আৰ চিৰ নিয়মাৱলীত এনে অসামঞ্জস্য, সমান্তৰালভাৱে বিদেশী চিনাক্তকৰণৰ প্রক্রিয়াৰ মাজত হোৱা খেলিমেলি আৰু সংখ্যালঘু সম্প্রদায়ৰ নথি পত্রবোৰৰ বৈধতাক বাৰে বাৰে প্রশ্ন কৰাৰ কার্য্যই এটি শুদ্ধ এন আৰ চিৰ সপোন দেখা সকলক চিন্তিত কৰি তুলিছে। কিছু সংগঠনে মুকলিভাৱে কৈছে যে ইমান কম সংখ্যক সংখ্যালঘু বাদ পৰাৰ অর্থ হল এন আৰ চি শুদ্ধ ভাৱে প্রস্তুত কৰা হোৱা নাই। এনে সন্দেহৰ মাজত যদিও এন আৰ চি প্রস্তুতকৰণৰ কাম পুনঃ আৰম্ভ হৈছে, বহুতে চিন্তিত যে এন আৰ চিক কিছু ব্যক্তি আৰ সংগঠনে নিজৰ ঠেক ৰাজনৈতিক লক্ষ্যক পৰিপূর্ণ কৰাৰ আহিলা হিচাপে ব্যৱহাৰ কৰাৰ চেষ্টা কৰিছে।\nঅসমৰ সমাজ জীৱন আৰু ৰাজনীতি সুস্থভাৱে আগুৱাই নিবলৈ হলে বিদেশী সমস্যাৰ স্থায়ী সমাধান জৰুৰী। কিন্তু বিদেশী সমস্যা সমাধানৰ নামত ভাৰতীয় নাগৰিকক হাৰাশাস্তি কৰাটো গৰিহণাযোগ্য। বিদেশী সমস্যাৰ স্থায়ী সমাধানৰ বাবে এক শুদ্ধ এন আৰ চি প্ৰস্তুতকৰণ প্ৰাথমিক চৰ্ত। এক শুদ্ধ এন আৰ চি প্ৰস্ততকৰণৰ বাবে সম্প্ৰতি এন আৰ চিক লৈ বিভিন্ন পক্ষ আৰু ৰাইজৰ মাজত সৃষ্টি হোৱা সন্দেহ,সংশয়, অবিশ্বাস আৰু অনিশ্চয়তাৰ ভাৱ অন্ত পৰাটো অতি জৰুৰী।\nফোন নংঃ ৮০১১৯০৩৬২৩\nপূৰ্বৱৰ্তী আজি প্ৰধানমন্ত্ৰীয়ে শুভাৰম্ভ কৰিব ‘আয়ুষ্মান ভাৰত’\nপৰৱৰ্তী লংকা আৰক্ষীৰ জালত হিজবুল মুজাহিদীনৰে জড়িত থকা আন এক অভিযুক্ত


বিজেপি চৰকাৰৰ কাৰ্য্যকাল শেষ হওঁ হওঁ; ক'ত গ'ল জনজাতিকৰণৰ সবল দাবীৰ কণ্ঠবোৰ?\nদীৰ্ঘদিনে জনজাতিকৰণৰ দাবীত ৰাজপথ কঁপাই অহা ছয় জনগোষ্ঠীৰ নেতাক ‘টোপ’ দিলে নেকি বিজেপিয়ে?\nবিজেপি চৰকাৰৰ কাৰ্য্যকাল শেষ হওঁ হওঁ; নহ'ল জনজাতিকৰণ, তথাপি নিমাত\nগুৱাহাটী , March 24, 2019 11:27 pm\nজনজাতিকৰণৰ দাবীত প্ৰতিবাদ কৰাৰ সময়ৰ এটা দৃশ্য। ফাইল ফটো।\n২০১৪ চনৰ পৰা প্ৰত্যেকটো নিৰ্বাচনৰ প্ৰাকমুহূৰ্তত ছয় জনগোষ্ঠীক জনজাতিকৰণ কৰিম বুলি প্ৰতিশ্ৰুতি দি আহিছিল কেন্দ্ৰীয় আৰু ৰাজ্যিক শাসনাধীন বিজেপি চৰকাৰে। তাৰ সমান্তৰালকৈ নিজৰ প্ৰাপ্য অধিকাৰ বিচাৰি ছয় জনগোষ্ঠীৰ নেতাসকলে সহস্ৰাধিক লোকক ৰাজপথত নমাই ধাৰাবাহিক আন্দোলন কৰি আহিছিল। কিন্তু হঠাতে যেন স্তব্ধ হৈ গ’ল জনজাতিকৰণৰ আন্দোলন।\nসমাগত লোকসভা নিৰ্বাচনলৈ লক্ষ্য ৰাখি বিষয়টো মীমাংসা কৰিবলৈ কেন্দ্ৰীয় চৰকাৰে মন্ত্ৰী হিমন্ত বিশ্ব শৰ্মাৰ অধ্যক্ষতাত এটা মন্ত্ৰীগোট গঠন কৰিছিল। যোৱা ১৫ ফেব্ৰুৱাৰিৰ দিনা তেওঁলোকে ইয়াৰ প্ৰতিবেদন কেন্দ্ৰীয় চৰকাৰলৈ পঠিওৱাৰ কথা আছিল যদিও আজিও একো উমঘাম নাই সেই প্ৰতিবেদন বা মন্ত্ৰীগোটৰ কাম-কাজক লৈও কোনেও প্ৰশ্ন উত্থাপন কৰা নাই।\nস্বাভাৱিকতে প্ৰশ্ন হয়, ‘ৰাজপথ উত্তাল’, ৰেইলপথ অৱৰোধ’, ‘অৰ্ধ উলংগ’ প্ৰতিবাদ ইত্যাদি কৰি জনজাতিকৰণৰ দাবী কৰি অহা ছয় জনগোষ্ঠীয় সংগঠনৰ নেতৃত্ব চৰকাৰৰ এই বঞ্ছনা সত্ত্বেও হঠাৎ নিমাত-নিশ্চুপ কিয়?\nশেহতীয়া খবৰ মতে, জনজাতিকৰণ দাবী কৰি অহা ছয় জনগোষ্ঠীৰ অন্যতম আহোম জনগোষ্ঠীৰ তাই আহোম ছাত্ৰ সন্থা’ৰ উপদেষ্টা অশ্বিনী চেতিয়াই সংগঠন ত্যাগ কৰি গেৰুৱা বাহিনীত যোগদান কৰিবলৈ সকলো প্ৰস্তুতি সম্পূৰ্ণ কৰিছে।\nসৌ সিদিনালৈকে উজনি অসমত ছয় জনগোষ্ঠীক জনজাতিকৰণৰ দাবীৰে হোৱা আন্দোলনসমূহৰ গুৰি ধৰোতা আছিল চেতিয়া। কিন্তু সেই নেতাজনে এতিয়া জনগোষ্ঠীকৰণৰ বিষয়টোত প্ৰতাৰণা কৰা বিজেপিৰে হাত শক্তিশালী কৰিবলৈ ওলোৱাত প্ৰতিক্ৰিয়াৰ সৃষ্টি হৈছে।\nইপিনে, ২৪ মাৰ্চত নতুনকৈ গঠিত হোৱা সদৌ অসম ফুটবল সন্থাৰ উপ -সভাপতিৰ পদত নিৰ্বাচিত কৰা হৈছে সদৌ মৰাণ ছাত্ৰ সন্থাৰ সভাপতি অৰুণজ্যোতি মৰাণক। সন্থাৰ সভাপতি হিচাপে বিনা প্ৰতিদ্বন্দ্বিতাৰে নিৰ্বাচিত হৈছে ৰাজ্য চৰকাৰৰ মন্ত্ৰী নৱ কুমাৰ দলে।\nএনে ক্ষেত্ৰত ছয় জনগোষ্ঠীৰ দাবী কৰি অহা নেতাসকলক মুখ বন্ধ কৰোৱাৰ চেষ্টাত উঠি-পৰি লাগিছে নেকি বিজেপি নেতৃত্বাধীন ৰাজ্য চৰকাৰখন?\n“সদৌ ফুটবল সন্থাৰ উপসভাপতি হিচাপে মনোনীত কৰি অভাজনক ফুটবল উন্নয়নৰ কাৰণে অধিক সুযোগ দিয়া বাবে সংশ্লিষ্ট সকলো ব্যক্তিলৈ আন্তৰিক ধন্যবাদ জনালো। নৱ নিৰ্বাচিত সমিতিৰ সকলো ব্যক্তিলৈ শুভেচ্ছা জনালো। আশা ৰাখিছো, সকলোৰে পৰামৰ্শ আৰু সহযোগত নতুন সমিতিখনে নতুন গতি দিব পাৰিম।” এনেদৰে নিজৰ ফেইচবুক ৱালত পোষ্ট দিয়ে মৰাণ জনগোষ্ঠীয় সংগঠনৰ নেতাজনে।\nমন কৰিবলগীয়া যে, ছয় জনগোষ্ঠীক জনজাতিকৰণৰ নামত বৰ্তমানৰ বিজেপি চৰকাৰখনে আভুৱা ভাঁৰিলে যদিও বিগত ২ মাহ ধৰি মনে মনে আছে ছয় জনগোষ্ঠীৰ নেতৃত্ব।\nনীৰৱতাৰ ৰহস্য বিচাৰি আজি নৰ্থ-ইষ্ট নাও-এ কোচ ৰাজবংশী ছাত্ৰ সন্থা, সদৌ চুতীয়া ছাত্ৰ সন্থা আৰু সদৌ মৰাণ ছাত্ৰ সন্থাৰ নেতৃত্বৰে যোগাযোগ কৰে যদিও পূৰ্বতে উল্লেখ কৰা স্থিতিকেই দোহাৰে তেওঁলোকে।\nপ্ৰত্যেকজন নেতাকে সোধা হৈছিল যে ছয় জনগোষ্ঠীক জনজাতিকৰণৰ নামত বিজেপি চৰকাৰে আপোনালোকক প্ৰতাৰণা কৰিলে। কিন্তু ৰহস্যজনকভাৱে আপোনালোক নিমাত হৈ পৰিল কিয়?\nউত্তৰত কোচ ৰাজবংশী ছাত্ৰ সন্থাৰ সাধাৰণ সম্পাদক গোকুল ব্ৰহ্মই কয় “যিহেতু ৰাষ্ট্ৰীয় ৰাজনৈতিক শক্তিশালী দল হিচাপে দুটা দলেই আছে, গতিকে এই দুয়োটা দলেই আমাক প্ৰতাৰণা কৰিলে। বিকল্প বিচাৰি আমাৰ আলোচনা-বিলোচনা চলি আছে। সিদ্ধান্ত গ্ৰহণ নকৰাকৈ আমি পৰৱৰ্তী সময়ত কি পদক্ষেপ ল’ম সেয়া ঘোষণা কৰিব নোৱাৰো।”\nএকেই প্ৰশ্নত সদৌ চুতীয়া ছাত্ৰ সন্থাৰ সভাপতি ক্ষীৰোদ শইকীয়াই কয়, “আমি আমাৰ স্থিতিত অটল আছো। প্ৰত্যেকটো ৰাজনৈতিক দলেই কেৱল ছয় জনগোষ্ঠীক জনজাতিকৰণৰ বিষয়টোক নিৰ্বাচনী ইচ্ছ্যু হিচাপে গ্ৰহণ কৰি আহিছে। কিন্তু কংগ্ৰেছ আৰু বিজেপি দুয়োটা দলেই আমাক প্ৰতাৰণা কৰিলে। এই বিষয়ক ৰাজনৈতিক ইচ্ছ্যু হিচাপে গ্ৰহণ নকৰি ছয় জনগোষ্ঠীৰ লোকসকলৰ আৱেগ-অনুভূতি বুজিবলৈ আমি আহ্বান জনাইছো।”\nইপিনে, মৰাণ ছাত্ৰ সন্থাৰ সভাপতি অৰুণজ্যোতি মৰাণো তেওঁলোকৰ সংগঠনৰ স্থিতিত অটল থকা বুলি দোহাৰে আৰু লোকসভা নিৰ্বাচনৰ পাছতেই পুনৰবাৰ প্ৰতিবাদী কাৰ্য্যসূচী ৰূপায়ণ কৰাৰ কথা দোহাৰে।\nজনগোষ্ঠীকেইটাৰ নেতৃত্বৰ এই পালমৰা উত্তৰৰ পৰা এটা কথাত সন্দেহ হয় যে তেওঁলোকক নিজৰ জনগোষ্ঠীকেইটাৰ স্বাৰ্থৰ ক্ষেত্ৰত আপোচ কৰোৱাত বিজেপি সফল হৈছে নেকি?


জগদীশ সিং খেহৰ - অসমীয়া ৱিকিপিডিয়া\nভাৰতৰ উচ্চতম ন্যায়ালয়ৰ মুখ্য ন্যায়াধীশ\n৪ জানুৱাৰী ২০১৭ – ২৭ আগষ্ট ২০১৭\nপ্ৰণৱ মুখাৰ্জী, ভাৰতৰ ৰাষ্ট্ৰপতি\n১৭ ছেপ্টেম্বৰ ২০১১\nকৰ্ণাটক উচ্চ ন্যায়ালয়ৰ মুখ্য ন্যায়াধীশ\n৮ আগষ্ট ২০১০ – ১২ ছেপ্টেম্বৰ ২০১১\nউত্তৰাখণ্ড উচ্চ ন্যায়ালয়ৰ মুখ্য ন্যায়াধীশ\n২৯ নৱেম্বৰ ২০০৯ – ৭ আগষ্ট ২০১০\n২৮ আগষ্ট, ১৯৫২ (৬৯ বছৰ)\nপঞ্জাব বিশ্ববিদ্যালয়, চণ্ডীগড়\nন্যায়ধীশ জগদীশ সিং খেহৰ (ইংৰাজী: Jagdish Singh Khehar; জন্ম:২৮ আগষ্ট ১৯৫২) ভাৰতৰ বৰ্তমান ৪৪তম মুখ্য ন্যায়াধীশ। তীৰথ সিং ঠাকুৰে অৱসৰগ্ৰহণ কৰাত তেওঁ ৪ জানুৱাৰী ২০১৭ তাৰিখে ভাৰতৰ উচ্চতম ন্যায়ালয়ৰ মুখ্য ন্যায়াধীশ ৰূপে শপত গ্ৰহণ কৰে। ভাৰতৰ মুখ্য ন্যায়াধীশ পদত অধিষ্ঠিত হোৱা খেহৰ শিখ সম্প্ৰদায়ৰ প্ৰথম ব্যক্তি।\n2.1 অধিবক্তা হিচাপে\n2.2 ন্যায়ধীশ হিচাপে\n১৯৭৪ চনত চণ্ডীগড়ৰ ৰয়েল কলেজৰূ পৰা তেওঁ বিজ্ঞানৰ স্নাতক ডিগ্ৰী লাভ কৰে। পিছত তেওঁ চণ্ডীগড়ৰে পঞ্জাব বিশ্ববিদ্যালয়ৰ পৰা ১৯৭৭ চনত আইন বিভাগত স্নাতক আৰু ১৯৭৯ চনত স্নাতকোত্তৰ ডিগ্ৰী লাভ কৰে। ভাল ফলাফলৰ বাবে খেহৰে বিশ্ববিদ্যালয়ৰ পৰা স্বৰ্ণ পদক লাভ কৰে।\nঅধিবক্তা হিচাপে[সম্পাদনা কৰক]\n১৯৭৯ চনত তেওঁ আইনৰ ব্যৱসায় আৰম্ভ কৰে। এই সময়ছোৱাত তেওঁ পঞ্জাব-হাৰিয়ানা উচ্চ ন্যায়ালয়, হিমাচল উচ্চ ন্যায়ালয় আৰু উচ্চতম ন্যায়ালয়ত অধিবক্তা হিচাপে কাম কৰে।\n১৯৯২ চনত তেওঁ পঞ্জাবত অতিৰিক্ত মহাধিবক্তা নিযুক্ত হয়।\n১৯৯৫ চনত তেওঁ জৈষ্ঠ অধিবক্তা হয়।\nন্যায়ধীশ হিচাপে[সম্পাদনা কৰক]\n২০০৯ চনৰ ২৯ নৱেম্বৰৰ পৰা ২০১০ চনৰ ৭ আগষ্টলৈ তেওঁ উত্তৰাখণ্ড মুখ্য ন্যায়াধীশ ৰূপে কাৰ্যনিৰ্বাহ কৰে।\n৮ আগষ্ট ২০১০ চনৰ পৰা ১২ ছেপ্টেম্বৰ ২০১১ চনলৈ তেওঁ কৰ্ণাটক উচ্চ ন্যায়ালয়ৰ মুখ্য ন্যায়াধীশ ৰূপে কাৰ্যনিৰ্বাহ কৰে।\n১৩ ছেপ্টেম্বৰ ২০১১ চনৰ পৰা ৩ জানুৱাৰী ২০১৭ চনলৈ তেওঁ উচ্চতম ন্যায়ালয়ৰ ন্যায়ধীশ আছিল।\n৪ জানুৱাৰী ২০১৭ চনত তেওঁ ভাৰতৰ মুখ্য ন্যায়াধীশ হিচাপে নিযুক্ত হয়।\n↑ 1.0 1.1 "Justice Jagdish Singh Khehar - Profile". Supreme Court of India. Archived from the original on 13 November 2012. https://web.archive.org/web/20121113234034/http://supremecourtofindia.nic.in/judges/sjud/jskhehar.htm। আহৰণ কৰা হৈছে: 27 September 2012.\n↑ "Former-chief-justices". SUPREME COURT OF INDIA. https://main.sci.gov.in/former-chief-justices.\n"https://as.wikipedia.org/w/index.php?title=জগদীশ_সিং_খেহৰ&oldid=255967"ৰ পৰা অনা হৈছে\nএই পৃষ্ঠাখন ২৫ ডিচেম্বৰ, ২০২০ তাৰিখে ০৯:৪৮ বজাত অন্তিম সংশোধন কৰা হৈছিল।


তিনিচুকীয়াৰ বৰগুৰিস্থিত উদ্যোগ আৰু বাণিজ্য ভৱনৰ লগত সংলগ্ন টুল ৰূম এণ্ড ট্ৰেইনিং চেন্টাৰৰ প্ৰেক্ষাগৃহত জিলা উদ্যোগ আৰু বাণিজ্য কেন্দ্ৰ, ইণ্ডাষ্ট্ৰিয়েল ইষ্টেট ইউজাৰ্ছ এসচিয়েচনৰ উদ্যোগত যোৱা ১৯ ফেব্ৰুৱাৰীত উদ্যোগ, বাণিজ্য সম্পৰ্কীয় এক কৰ্মশালা অনুষ্ঠিত হৈ যায়।উদ্যোগীকৰণৰ প্ৰতি যুৱক-যুৱতীসকলৰ আগ্ৰহী মনটোক এক সঠিক পথৰ সন্ধান দিবলৈ অসমৰ প্ৰতিখন চহৰ, গ্ৰামঞ্চলত এনে কৰ্মশালাৰ প্ৰয়োজন বুলি অনুভৱ কৰি এই অনুষ্ঠান অনুষ্ঠিত কৰে ।\nজিলা উদ্যোগ আৰু বাণিজ্য কেন্দ্ৰৰ মুখ্য পৰিচালক প্ৰণৱ কটকীয়ে উদ্বোধন কৰা কৰ্মশালাত বৰ্তমান সেৱা ভিত্তিক (Service Industry) ক্ষেত্ৰখনৰ সম্ভাৱনীয়তাৰ বিষয়ে বিশিষ্ট উদ্যোগী জি. এল. পাৰীকে ব্যাখ্যা আগবঢ়াই। উদ্যোগ বা ব্যৱসায় এটা সঠিক ভাৱে কিদৰে নিৰ্বাচন কৰাৰ প্ৰয়োজন সেই সম্পৰ্কে বিশিষ্ট উদ্যোগী মহাবীৰ প্ৰসাদ আগৰৱালাই বাখ্যা কৰে । উদ্যোগ এটা স্থাপনৰ বাবে প্ৰয়োজনীয় বেংক ঋণৰ বিষয়ে ব্যাখ্যা আগবঢ়াই জিলা বেংকসমূহৰ মুখ্য প্ৰৱন্ধক নিখীল ল’ধ এ । উদ্যোগীকৰণৰ ক্ষেত্ৰত প্ৰয়োজনীয় পৰিচালন নীতি (Principle Management) ৰ বিষয়ে তিনিচুকীয়া বাণিজ্য মহাবিদ্যালয়ৰ অধ্যক্ষ ড০ চৈতন্য বৰাই আৰু উদ্যোগী যুৱক ৰাজৰ্শী গগৈয়ে ব্যাখ্যা আগবঢ়াই।\nআনহাতে, উদ্যোগ আৰু বাণিজ্য কেন্দ্ৰৰ সহকাৰী পৰিচালক মুনিন্দ্ৰ নাথ শইকীয়া,ইণ্ডাষ্ট্ৰিয়েল ইষ্টেটৰ পৰিচালক ভিক্টৰ বৈশ্য, বাণিজ্য আৰু উদ্যোগ বিভাগৰ অধীক্ষক অৰুণাভ বণিক্য আদিয়ে মুদ্ৰা লোণ, চয়ম আঁচনি আদি অসম চৰকাৰৰ বিভিন্ন আঁচনি সন্দৰ্ভত বিতং ব্যাখ্যা আগবঢ়াই।\nকৰ্মশালাত ডিগবৈ মহাবিদ্যালয়, তিনিচুকীয়া ৱিমেনজ কলেজ , আই টি আই আদিৰ( ষষ্ঠ চেমিষ্টাৰৰ) ছাত্ৰ-ছাত্ৰীসহ শতাধিক যুৱক-যুৱতী, বিভিন্ন কৰ্মক্ষেত্ৰৰ সৈতে জড়িত ব্যক্তিয়ে অংশ গ্ৰহণ কৰে । কৰ্মশালা পৰিচালনা কৰে বিকাশ জালানে । ইফালে এনে কৰ্মশালা তিনিচুকীয়া জিলাৰ বিভিন্ন ঠাইত অনুষ্ঠিত কৰি অহাৰ কথা সদৰী কৰে।\nAll Rights Reserved 2020 © The Janambhumi | Total visits : 17808009


ক’লা ছোৱালী - বৰ্ণিল বিকাশ বৰা - সাহিত্য ডট অৰ্গ\n-ঐ মুনমী, ক্লিনজাৰ আছে নেকি তোৰ দেচোন৷ মোৰ ক্লিনজাৰটো শেষ হ’ল৷\n-হ’ব দে যিমান ক্লিনজাৰ লগালেওঁ কাউৰী কাউৰীয়েই৷ -এই কথাষাৰ ক’বলৈকে যেন ৰৈ আছিল সুবাসনা৷ মুহূৰ্তৰ বাবে পৰীৰ মুখৰ হাঁহিটো ক’ৰবাত হেৰাই গৈছিল৷ বহুত চেষ্টা কৰিওঁ তাই সহজ হ’ব নোৱাৰিলে৷ ৰাতিটো সুবাসনাৰ কথাষাৰ কাণত ভাঁহি থাকিল৷ এনেকুৱা লাগিল তাই যেন বেলেগ গ্ৰহৰ হে প্ৰাণী৷ তাই যোৱা সকলো ঠাইতে এনেকুৱা এজন মানুহ ওলাইছিল যি তাইক কিবা নহয় কিবা এষাৰ কথা শুনাইছিল৷ হোষ্টেল, কলেজ, বজাৰ সকলোতে তাইক মানসিক নিৰ্যাতন চলাইছিল অনেকে তাইৰ গাৰ বৰণটোক লৈ৷ কেতিয়াবা এনেবোৰ কথাত ক’ব নোৱাৰাকৈ চকুপানী ওলাই আহিছিল৷ নৱাগত আদৰণিৰ দিনা সকলোৱে নিজৰ চিনাকি দিছিল৷ কোন ক’ৰ পৰা আহিছে মেঘালী বাইদেইৱে এফালৰ পৰা সুধি গৈছিল৷\n-তোমাৰ নাম? – মেঘালী বাইদেৱে সুধিছিল৷\n-পৰী৷ – তাই ভয় ভয়কৈ উত্তৰ দিছিল৷\n-ক’ত ঘৰ তোমাৰ?\n-আমি আকৌ আফ্ৰিকা বুলি ভাবিছিলোঁ৷ – পিছফালৰ পৰা কোনোবাই চিঞৰিছিল৷ সেইফালে ঘূৰি চাবলৈ তাইৰ সাহস নহ’ল৷ মেঘালী বাইদেৱে ধমক দিছিল কাৰোবাক৷ চকুৰ পৰা কেইটোপালমান চকুপানী সৰি পৰিছিল মজিয়াত৷\nসৰুতে তাই বৰ নোদোকা আছিল৷ মানুহৰ মুখ লাগিছিল বোলে৷ গাঁৱৰ নামতি আইতাক মাতি পানী কাটিহে তত পাইছিল মালতী খুড়ীয়ে৷ তাই উপজিবৰ পৰা ঘৰখন পোহৰ হ’ল, যদিওঁ তাইৰ বৰণটো অলপ আন্ধাৰ৷ ঘৰখনৰ সকলোৰে চকুৰ মণি তাই৷ সৰুতে উমলি জামলি লগৰীয়াৰ লগত কটোৱা দিনবোৰ তাইৰ ভাল লাগিছিল৷ কোনো কৃত্ৰিমতা নাছিল সেই দিনবোৰত৷ লাহে লাহে তাই ডাঙৰ হ’ল, ৰাষ্টাই ঘাটে দুই একে তাইৰ স’তে চুপতি কৰিবলৈ সুযোগ বিচৰাৰ বয়স হ’ল আৰু তাইয়ো মানুহৰ কথাবোৰ বুজি পোৱা হ’ল৷ আইনাৰ আগত বহি তাই কেতিয়াবা নিজকে বহুপৰ চাই৷ কোমল মসৃণ গাল দুখন হাতেৰে চুই চাই৷ বগী নহয় যদিওঁ তাই ধুনীয়া৷ নিজৰ মাজত ধুনীয়াৰ সংজ্ঞা বিচাৰি পায় তাই৷ পঢ়া শুনাতো ভাল, ধুনীয়াকৈ গান গাব পাৰে, নাচিব পাৰে আৰু কথাৰে মানুহক মুহিব পাৰে৷ এইবোৰ গুণ তাইৰ আছে৷ আজৰি সময়বোৰ কিতাপৰ স’তে কটাই ভাল পাই৷ নতুন কিতাপৰ সুগন্ধৰ প্ৰতি সৰুৰে পৰা দুৰ্বলতা আছে৷ ডাঙৰ হোৱাৰে পৰা ঘৰৰ চাৰিবেৰৰ বাহিৰলৈ অকলে ওলাবলৈ শিকিলে৷ হাইস্কুলৰ দেওঁনা পাৰ হৈ চহৰৰ কলেজত নাম লিখা দুটা বছৰেই হ’ল৷ এই দুটা বছৰত তাই বহুত বন্ধু বান্ধৱী গোটালে৷ কলেজৰ চিনাকি, সাংস্কৃতিক দিশৰ চিনাকি অনেক মানুহ লগ পালে৷ মানুহৰ মনবোৰ বুজিব পৰা হ’ল৷ তেতিয়ালৈকে সময়বোৰ ভালেই আছিল৷ স্কুলত পঢ়ি থকা দিনত কোনোবাই তাইক কলী বুলি জোকাইছিল৷ ঘৰলৈ আহি বেগতো থৈয়েই আইনাৰ সন্মুখলৈ ঢাপলি মেলিছিল৷ নিজক চাইছিল বহু সময়৷ তাইতো ইমান ক’লা নহয়, কলী বুলি কিয় জোকাব লাগেনো তাইক৷ নামতি আইতাই কৈছিল এদিন -’আইজনী তোৰ ৰংটো বৰ ধুনীয়া, ছোৱালী হ’লে মাগুৰ বৰণীয়াই হ’ব লাগে, চুলিখিনি দেখোন কঁকাল পালেগৈ তোৰ, বৰ লক্ষ্মী ছোৱালী দেই৷ ’ সেইদিনা তাইৰ মনটো ভাল লাগিছিল৷ মুখখন যেন উজলি উঠিছিল৷ মানুহৰ গাৰ বৰণ, শকত-ক্ষীণ, ওখ-চাপৰ এইবোৰ বিশেষণ লৈ কাৰোবাক সম্বোধন কৰাটো তাই একেবাৰে ভাল নাপায়৷ নতুন চহৰ এখনত আহি স্নাতক মহলাত নামভৰ্ত্তি কৰাৰ পাছৰে পৰা তাইৰ দেহৰ বৰণটোৱে তাইক মানসিক নিৰ্যাতন চলাবলৈ আৰম্ভ কৰিলে৷ সুযোগ পালেই কোনোবাই কিবা এষাৰ শুনাই৷ সকলো সময়তে হাঁহি মাতি থকা ছোৱালীজনীক কিছুমান সময়ে স্তব্ধ কৰি তুলিছিল৷ কলেজ সপ্তাহৰ সময়ত দিনটো ৰ’দত থাকি মুখখন ৰ’দে বৰকৈ পুৰিছিল৷ সুকন্যাহঁত কলেজৰ পৰা বাহিৰে বাহিৰে পাৰ্লাৰত সোমাইছিল৷ মুনমীহঁতৰ লগত তাই হোষ্টেল পালেহি৷ তাইৰ ৰুমলৈকে আটাইকেইজনী ছোৱালী হুৰমূৰকৈ সোমাই আহিল৷\n-এইকেইদিন যে ক’লা হৈ গ’লো দেই ৰ’দত থাকি থাকি৷ অশান্তি মানে সঁচাকৈ৷ -খিৰিকীত আঁৰি থোৱা আইনাখনৰ সন্মুখত ৰৈ মন্দিৰাই কৈছিল৷\n-হয় দেই৷ মোৰ যে স্কীণখন একদম বেয়া হৈ গৈছে এইকেইদিন৷ ভাল চানস্ক্ৰীণ এটা আনিব লাগিব৷\n-কোনটো চানস্ক্ৰীণ বেছি ভাল নো? – ক’ব নোৱাৰাকৈ পৰীৰ মুখৰ পৰা ওলাই গ’ল কথাষাৰ৷ ইয়াৰ বাবেই যেন অপেক্ষা কৰি আছিল সুমিত্ৰাই৷\n-তোক আকৌ চানস্ক্ৰীণ কিয় লাগে৷ ৰ’দত জ্বলি ক’লা হ’লেওঁ তোক ধৰিব নোৱাৰে দে৷ – ৰুমটোৰ পৰা ওলাই গুচি আহিছিল পৰী৷ পৃথিৱীৰ সমষ্ট নিসংগতাই আৱৰি ধৰিছিল তাইক৷ কাক ক’ব কোনে শুনিব, কোনে বুজিব৷ তাইক কোনোবাই আফ্ৰিকান বুলিওঁ চিঞৰিছিল কোনোবা সময়ত৷ তাইক দেখোন বহুত মানুহে মৰম কৰে, আদৰ কৰে৷ তাইৰ গঢ়টো বোলে বৰ ধুনীয়া৷ কিছুমান ঠাইতটো ৰূপৰ কোনো কথাই প্ৰাধান্য নাপায়, কোনেওঁ কাকো তাচিল্যতাৰে মনোকষ্ট নিদিয়ে কিন্তু কিছুমান মানুহনো কিয় এনেকুৱা যি সুবিধা পালেই মানুহক কষ্ট দি আনন্দ পায়৷ কলেজত তাইক সকলোৱেই ভালপায়, সকলোতে তাইৰ গুৰুত্ব আছে৷ তথাপিওঁ এচামে কিয় বাৰে বাৰে অপমান কৰে! সিহঁতৰ কথাবোৰ সদায় হাঁহি হাঁহি সহি যাব পাৰিব নে? ধেমালি তাইয়ো বুজে কিন্তু ধেমালিৰ উদ্দেশ্যে জানো কাৰোবাক তাচিল্যতাৰ সুৰেৰে মনোকষ্ট দিয়াটো হ’ব পাৰে? সিহঁতৰ চকুত তাই ইমান বেয়া নে! অলেখ কথাই মূৰটো গধুৰ হৈ আহিছিল৷ ধীৰে ধীৰে হেৰাই যোৱা বেলিটোৰ পোহৰত হোষ্টেলৰ চাদখন হেঙুলীয়া হৈ পৰিছিল৷\nৰাতি ঘৰৰ পৰা তাইলৈ সদায় ফোন আহে৷\n-ভাত খালিনে মাইনী?\n-কি কৰি আছিলি?\n-নাই এনেই আছোঁ৷\n-কিয়? পঢ়া নাই নেকি?\n-পঢ়িম আৰু৷ মূৰটো বিষাই আছে অলপ৷\n-বেছি দিগদাৰ পালে ডাক্তৰক দেখুৱাই ল’বি৷ সুবাসনাহঁতৰ ভাল নে? – মাকৰ এই প্ৰশ্নটোৰ উত্তৰ দিবলৈ তাইৰ মন নগ’ল৷\n-কি হ’ল মাইনী একো নক’লি যে? তোৰ মনটো কিবা বেয়া নেকি?\n-নাই একো নাই৷ ঠিকেই আছোঁ মা৷\nক’লা বৰণটোৱে তাইক মানসিকভাৱে জুৰুলা কৰি তুলিছিল৷ তাই যদি নিজক লৈ সুখী আন মানুহবোৰ তাইক লৈ সুখী নহয় কিয়? লগতে হাঁহি ফূৰ্তি কৰি থকা ছোৱালীকেইজনীয়েওঁ যেতিয়া তাইক ফিচিঙা ফিচিঙ কৰে সুবিধা পালেই তেতিয়া সঁচাকৈ তাইৰ বুকুখনে কান্দে৷ মনলৈ হাজাৰ প্ৰশ্ন আহে যেতিয়া হোষ্টেলত কোনোবাই কিৰিলি পাৰি কৈ যায় – ’তই বনোৱা মেগী ক’লা হৈ যাব চাবি আকৌ’৷ মানুহবোৰ, লগৰীয়াবোৰ ইমান তললৈ যাব পাৰে কেনেকৈ?\n-এইবোৰ সাধাৰণ কথা লৈ কোনোবাই মন বেয়া কৰে নেকি৷ – সৌভিকে বুজাইছিল তাইক৷ সৌভিক তাইৰ নতুন বন্ধু৷ কলেজ সপ্তাহৰ পাছৰ পৰাহে তাই সৌভিকৰ লগত কথা বতৰা পাতিবলৈ লৈছে৷\n-সাধাৰণ কথা বুলি মইয়ো জানো সৌভিক৷ মইয়ো নিজক বুজাওঁ এইবোৰ কথা সাধাৰণভাৱে ল’বলৈ৷ কিন্তু মই ভাগি পৰো তেতিয়া, যেতিয়া জ্বৰৰ বাবে চাৰিদিন ’ক্লাছত’ ’এবচেণ্ট’ থকাৰ বাবে ৰেজিষ্টাৰ কৰোঁতে বৰুৱা চাৰে কৈছিল ’সঁচাকৈ অহা নাছিলিনে এইকেইদিন নে আন্ধাৰত নেদেখিলোঁ৷ ’ ইমানেই অবান্তৰ কথাৰে মোক মানসিকভাৱে অত্যাচাৰ কৰা হয়৷ ক্লাছত মোক নেদেখাকৈ ক’লা নে মই? ক্লাছৰুমটো ইমান আন্ধাৰ নে যে মানুহ মনিব নোৱাৰে? এইবোৰ কি সৌভিক? এনেকৈ মই নিজক কিমান বুজাম?\n-ধৈৰ্য ধৰচোন ইমান অধৈৰ্য নহ’বি৷ বাৰাক অ’বামাৰ জীয়েকৰ কথা পাতিলেওঁ মানুহে ক’লা ছোৱালীজনী বুলিহে পাতে৷ আমাৰ বহুত মানুহৰ মানসিকতা এনেকুৱাই৷ তই হতাশ নহ’বি৷ – সৌভিকৰ কথাবোৰে অলপ হ’লেওঁ মনটো শান্ত কৰে পৰীৰ৷\nসময় বাগৰিল৷ সৌভিকৰ বুজনিয়ে পৰীৰ মনলৈ সাংঘাতিক পৰিবৰ্তন এটা আনিলে৷ সৌভিকৰ লগত কথা পাতি থকা দেখিলেওঁ দুই এজনীয়ে সৌভিকক শুনাই থৈ যায় –\n-যোৰাটো কিন্তু নিমিলিল৷\n-তিলৰ লাৰু আৰু নাৰিকলৰ লাৰু ক’ত মিলিব৷ – এইবোৰ কথাত দুয়োটাই অপ্ৰস্তুত হয় ক্ষন্তেকৰ বাবে৷ সৌভিকৰ লগত কথা-বতৰা পতাৰ বাবে সুবাসনাই বহুত বেছি বেয়াকৈ কথা কৈ থৈছে পৰীক৷\n-ইমান হেণ্ডচাম ল’ৰা হৈ আমাক পাত্তা নিদিয়ে তোৰ লগত কিয় কথা পাতিব হা? পাগল হৈছে নেকি সি? – সুবাসনাৰ এইবোৰ প্ৰশ্নৰ উত্তৰ পৰীৰ ওচৰত নাছিল৷ তিনিটা মাহৰ ভিতৰত পৰীয়ে নিজৰ ব্যক্তিত্ব ইমান নিখুঁট আৰু শক্তিশালী কৰি তুলিলে যে তাইক কথা কোৱাৰ আগত মানুহে এবাৰ ভাবিব লাগে৷ বিভিন্নজনৰ তাচিল্যৰে বিতৃষ্ণা ওপজা নিজৰ দেহৰ ৰঙটোক এতিয়া পৰীয়ে ভালপাবলৈ শিকিছে বহুত বেছি৷ নিজৰ কাম, দক্ষতা, প্ৰতিভাৰে উজ্জ্বলিছে পৰী৷ মানুহৰ সন্মুখত কথা ক’বলৈ সংকোচ কৰা ছোৱালীজনী এতিয়া মহাবিদ্যালয়ৰ শ্ৰেষ্ঠ তাৰ্কিক৷\n২০০৫৷ ১৭ জানুৱাৰী৷\nচাণক্য আইন মহাবিদ্যালয়ৰ বিশাল প্ৰেক্ষাগৃহৰ মঞ্চত দেশৰ অন্যতম শ্ৰেষ্ঠ যুৱ তাৰ্কিক ৰ’জলীনা কাশ্যপক যুক্তিবিহীন কৰি যেতিয়া নিৰ্বাক কৰি তুলিছিল সমগ্ৰ প্ৰেক্ষাগৃহটো এটা নামেৰেই কঁপি উঠিছিল ’পৰী’৷ সিদিনা যি ৰঙেৰে পৰী উজ্জ্বলিছিল সেই পোহৰত থমকি ৰৈছিল পৰীৰ সময়বোৰ স্তব্ধ কৰা অলেখ সুন্দৰী৷ প্ৰেক্ষাগৃহৰ বাহিৰলৈ যেতিয়া তাই ওলাই আহিছিল তাইৰ পিছে পিছে দৌৰিছিল বহুজন৷ মুকলি সেউজীয়া দলিছা যেন বননিৰ ওপৰত তাইক সকলোৱে আৱৰি ধৰিছিল৷ ভিৰ ফালি সোমাই আহিছিল যুৱ প্ৰজন্মৰ অপ্ৰতিৰোধ্য তাৰ্কিক ৰ’জলীনা কাশ্যপ৷ সেমেকা চকুৰে, গভীৰ শ্ৰদ্ধাৰে আকোঁৱালি লৈছিল পৰীক৷ সেই বিশেষ ফটোখনেই এতিয়া উজ্জ্বলি আছে ৰাজ্যৰ এখন আগশাৰীৰ মহাবিদ্যালয় বি.এইছ. কলেজৰ অধ্যক্ষাৰ কোঠাত৷ যি ৰঙেৰে উজ্জ্বলিবলৈ লাগিব সাধনা, ব্যক্তিত্ব, ধৈৰ্য আৰু নিজৰ প্ৰতি অপৰিসীম ভালপোৱা৷ পৰীয়ে এতিয়া নিজেই কৈ ভাল পায় ’হয় ময়ে সেই ক’লা ছোৱালীজনী’৷ ■■\n← চিৰসেউজ–হিৰণ্ময়ী গগৈ কোঁৱৰ-\nযন্ত্ৰণা – দিগন্ত কুমাৰ ভট্টাচাৰ্য →\nৰূপালী বান – শ্ৰীমন্ত শৰ্মা\nশান্তিৰ উপসৰ্গ (দিগন্ত যাদৱ শৰ্মা)


ক্ষমতাৰ কুচকাৱাজ, তালিবানৰ অন্তৱৰ্তীকালীন চৰকাৰক স্বীকৃত দিবনে ইৰানে? -\nHomeবিশ্বক্ষমতাৰ কুচকাৱাজ, তালিবানৰ অন্তৱৰ্তীকালীন চৰকাৰক স্বীকৃত দিবনে ইৰানে?\nক্ষমতাৰ কুচকাৱাজ, তালিবানৰ অন্তৱৰ্তীকালীন চৰকাৰক স্বীকৃত দিবনে ইৰানে?\nকাবুলঃ ইৰানে তালিবানৰ অন্তৱৰ্তীকালীন চৰকাৰৰ ক্ষমতা গ্ৰহণ অনুষ্ঠানলৈ প্ৰতিনিধি দল প্ৰেৰণ কৰিব নে নাই সেয়া তালিবানীসকলৰ আচৰণৰ ওপৰতহে নিৰ্ভৰ কৰিব বুলি দেশখনৰ বৈদেশিক মন্ত্ৰালয়ৰ মুখপাত্ৰ ছাইদ খাতিবজাদে সদৰী কৰিছে। সোমবাৰে তেহৰাণত অনুষ্ঠিত এখন সংবাদমেলত ইৰাণে তালিবান চৰকাৰৰ কাৰ্যভাৰ গ্ৰহণ কাৰ্যসূচীত উপস্থিত থাকিব নে নাই বা ইৰানে তালিবানী চৰকাৰক স্বীকৃতি দিব নে নাই বুলি সোধা এক প্ৰশ্নৰ উত্তৰত তেওঁ এই মন্তব্য কৰিছে। তালিবানে স্থায়ী চৰকাৰ গঠনৰ বাবে আমি অপেক্ষা কৰি আছো।\nপৰৱৰ্তী সময়ত অন্যান্য বিষয়ৰ ওপৰতো সিদ্ধান্ত লোৱা হ’ব। তালিবানৰ আচৰণ নিৰীক্ষণ কৰাৰ পাছতহে আমি তেওঁলোকৰ অনুৰোধ আৰু আমন্ত্ৰণৰ প্ৰতি সঁহাৰি দিয়াৰ কথা বিবেচনা কৰিম বুলি সদৰী কৰে দেশখনৰ বৈদেশিক মন্ত্ৰালয়ৰ মুখপাত্ৰ গৰাকীয়ে। বিগত সপ্তাহত তালিবানৰ দ্বাৰা গঠিত অন্তৱৰ্তীকালীন চৰকাৰে ইৰাণ বা আন্তঃৰাষ্ট্ৰীয় সমাজৰ আশা-আকাংক্ষা প্ৰতিফলিত যে কৰা নাই সেয়া স্পষ্ট ৰূপত প্ৰকাশ পাইছে।\nআনহাতে, ইৰাণে আফগানিস্তানৰ সকলো পক্ষৰ উপস্থিতিত এখন ‘অংশগ্ৰহণকাৰী চৰকাৰ’ৰহে পোষকতা কৰিছে। ইফালে, চৰকাৰ গঠনৰ পাছত প্ৰথমবাৰৰ বাবে আফগানিস্তানৰ তালিবান চৰকাৰৰ প্ৰধানমন্ত্ৰী মহম্মদ হাছান আখুন্দে বিদেশ ৰাজ্য পৰ্যায়ত জ্যেষ্ঠ নীতি নিৰ্মাতাসকলৰ সৈতে এখন বৈঠকৰো আয়োজন কৰিছে। শেহতীয়াকৈ, কাবুলৰ ৰাষ্ট্ৰপতি প্ৰাসাদত কাটাৰৰ উপ-প্ৰধানমন্ত্ৰী তথা বৈদেশিক মন্ত্ৰী শ্বেখ মুহাম্মাদ বিন আব্দুৰ ৰহমান আল ছানিৰ সৈতেও দীৰ্ঘকালিন ৰাজ্যিক বৈঠক তৈয়াৰ কৰে। ইৰাণৰ স্থিতি কি হ’ব সেয়া সম্প্ৰতি জানিবলৈ পৰা হোৱা নাই।\nPrevious article‘ডু নট টাট্ছ মাই ক্লথ’, ছ’চিয়েল মিডিয়াত হঠাত্ সৰব নাৰীশক্তি\nNext articleহাতত পাই বাটত নেহেৰুৱাব! আপোনাৰ পদূলিত ‘Pork on wheels’


Sushant Singh Rajput Archives - Factcrescendo Assamese\nসুশান্ত সিং ৰাজপুতৰ পোহনীয়া ক’লা লেব্ৰেডৰ কুকুৰটোৰ মৃত্যু হোৱা নাই!\nJune 23, 2020 June 23, 2020 Manjori BorkotokyLeaveaComment on সুশান্ত সিং ৰাজপুতৰ পোহনীয়া ক’লা লেব্ৰেডৰ কুকুৰটোৰ মৃত্যু হোৱা নাই!\nফেচবুক লিংক । সংৰক্ষিত লিংক শেহতীয়াকৈ বলিউডৰ অভিনেতা সুশান্ত সিং ৰাজপুতৰ মৃত্যুৰ বাতৰিয়ে সমগ্ৰ দেশকে জোকাৰি গৈছে । উদীয়মান অভিনেতাজনে অনুৰাগীসকলক কেইবাখনো হিট চিনেমা উপহাৰ দি থৈ গৈছে । তেওঁৰ এটা পোহনীয়া ক’লা লেব্ৰেডৰ কুকুৰ আছিল যি তেওঁৰ খুব প্রিয় আছিল বুলি জনা যায় । দুয়োৰে একেলগে থকা কেইবাখনো ফটো আৰু কেইবাটাও ভিডিঅ’ সম্প্ৰতি ভাইৰেল […]\nৰাহুল গান্ধীয়ে ‘সুশান্ত সিং ৰাজপুত’ক ‘ক্ৰিকেটাৰ’ বুলি অভিহিত কৰা নাই!\nJune 16, 2020 June 16, 2020 Manjori BorkotokyLeaveaComment on ৰাহুল গান্ধীয়ে ‘সুশান্ত সিং ৰাজপুত’ক ‘ক্ৰিকেটাৰ’ বুলি অভিহিত কৰা নাই!\nফেচবুক লিংক । সংৰক্ষিত লিংক শেহতীয়াকৈ বলিউডৰ অভিনেতা সুশান্ত সিং ৰাজপুতৰ মৃত্যুৰ বাতৰিয়ে সমগ্ৰ দেশকে জোকাৰি গৈছে । উদীয়মান অভিনেতাজনে অনুৰাগী সকলক কেইবাখনো হিট চিনেমা উপহাৰ দি থৈ গৈছে । ইয়াৰ মাজত তেওঁ ভাৰতীয় ক্ৰিকেটাৰ মহেন্দ্ৰ সিং ধোনিৰ চৰিত্ৰ ৰূপায়ন কৰা চিনেমাখন লেখত লবলগীয়া আৰু এই চিনেমাখনে দর্শকৰ যথেষ্ট সমাদৰ লাভ কৰিবলৈ সক্ষম হৈছিল । […]\nএইখন ভাৰতীয় টকাৰ হিচাপত বিভিন্ন দেশৰ পেট্ৰলৰ মূল্যৰ তালিকা নহয়! ফেচবুক লিংক । সংৰক্ষিত লিংক শেহতীয়াকৈ ভাৰত... by Manjori Borkotoky\nভাৰত চৰকাৰে প্ৰত্যেকজন নাগৰিকক ২০০০ টকা সাহায্য দিব বুলি প্ৰচাৰ হোৱা হোৱাটচ এপ্প বার্তাটো ভুৱা হয়! সংৰক্ষিত লিংক চীন দেশৰ ৱুহান নামৰ ঠাইখনৰ পৰ... by Manjori Borkotoky\nলকডাউনৰ সময়ত ১২০০ কিলোমিটাৰ চাইকেল চলাই জনপ্ৰিয় হোৱা ছোৱালীজনীৰ মৃত্যু হোৱা নাই! ফেচবুক লিংক | সংৰক্ষিত লিংক শেহতীয়াকৈ ছচিয... by Manjori Borkotoky\nভাইৰেল ফটোত ভাৰত বায়’টেকৰ উপ-সভাপতিয়ে ভাৰতত ক’ৰনা ভেকচিনৰ মানৱ দেহত পৰীক্ষণৰ শুভাৰম্ভনি নিজৰ দেহত ভেকচিনৰ বেজী লৈ কৰা নাই! সংৰক্ষিত লিংক শেহতীয়াকৈ এক বাতৰি প্ৰকাশ পা... by Manjori Borkotoky\nএইখন ৰাছিয়াত ক’ৰণা ভাইৰাছৰ সংক্ৰমণ ৰোধিবলৈ ৰাজপথত সিংহ মেলি দিয়া ফটো নেকি? ফেচবুক লিংক | সংৰক্ষিত লিংক চীন দেশৰ ৱুহান... by Manjori Borkotoky\nCategories Select Category Coronavirus (64) Economy (6) False (134) False Headline (5) International (22) Medical (31) Misleading (1) Partly-False (6) Political (30) Politics (3) Science (1) Social (66) Telecom (1) Wildlife (4)


ধৰ্মীয় আৱেগত আঘাত হানি সমকামীৰে কৰৱা চৌথ ডাবৰৰ! টোলপাৰ লাগিছে টুইটাৰত -\nHomeৰাষ্ট্ৰীয়ধৰ্মীয় আৱেগত আঘাত হানি সমকামীৰে কৰৱা চৌথ ডাবৰৰ! টোলপাৰ লাগিছে টুইটাৰত\nধৰ্মীয় আৱেগত আঘাত হানি সমকামীৰে কৰৱা চৌথ ডাবৰৰ! টোলপাৰ লাগিছে টুইটাৰত\nডিজিটেল ডেস্কঃ স্বামীৰ দীৰ্ঘায়ু কামনাৰে পত্নীয়ে গোটেই দিন লঘোণে থাকি পালন কৰে ‘কৰৱা চৌথ’। সন্ধিয়া স্বামীৰ হাতেৰে জল পান কৰি ভংগ কৰে কৰৱা চৌথৰ ব্ৰত। সমগ্ৰ দেশত পালন কৰা হৈছে কৰৱা চৌথ। পিছে কৰৱা চৌথ বিশেষ বিজ্ঞাপন বনাই তিতা-মিঠা পাইছে ডাবৰ কোম্পানীয়ে।\nপ্ৰতিটো ব্ৰেণ্ডেই বিক্ৰি বৃদ্ধিৰ বাবে গ্ৰাহকক আকৰ্ষণ কৰিবলৈ প্ৰস্তুত কৰে অভিনৱ আৰু মনোগ্ৰাহী বিজ্ঞাপন। উৎসৱৰ বতৰত দিয়ে বিভিন্ন অফাৰ। ডাবৰৰ এটা বিজ্ঞাপনত এটা সমকামী যুটিয়ে কৰৱা চৌথ উৎসৱ পালন কৰাৰ দৃশ্য বহুলভাৱে চৰ্চিত হৈছে ছ’চিয়েল মিডিয়াত। বিজ্ঞাপনটোত দুগৰাকী মহিলাই পৰস্পৰক প্ৰসন্নতাৰে চাই আছে; য’ত এজনীয়ে আনজনীৰ মুখত প্ৰসাধন সামগ্ৰী লগাইছে। দুয়োগৰাকীয়ে কৰৱা চৌথ উৎসৱটোৰ বিশেষত্ব আৰু ইয়াক উদযাপনৰ কাৰণ সম্বন্ধে আলোচনা কৰে। তেনেতে অন্য এগৰাকী মহিলা আহি দুয়োকে দুখন শাৰী দি বিশেষ দিনটোৰ নিশা পৰিধান কৰিবলৈ কয়। তাৰ পাছত চালনীৰে ইজনীয়ে আনজনীৰ মুখলৈ চায় আৰু পৰস্পৰক পানী খুৱাই পৰস্পৰৰ জীৱনসংগী বুলি প্ৰতিপন্ন কৰে। আৰু শেষত ফেম ক্ৰীমৰ লগ’ উদ্ভাসিত হৈ “গ্ল’ উইথ প্ৰাইড…” বুলি এক কণ্ঠস্বৰ ভাহি আহে।\nকিছুসংখ্যক ছ’চিয়েল মিডিয়া ব্যৱহাৰকাৰীয়ে বিজ্ঞাপনটোত বিবাহৰ এক প্ৰগতিশীল চিত্ৰায়নৰ বিষয়টোক শলাগিছে যদিও আন একাংশই তীব্ৰ ভাষাৰে সমালোচনাও কৰিছে। কোনো কোনোৱে বিজ্ঞাপনটোৱে হিন্দু ধৰ্মীয় উৎসৱক লক্ষ্য কৰি লৈ ধৰ্মীয় আৱেগক আঘাত কৰা বুলিও মন্তব্য কৰিছে। ‘ডাবৰ বা অন্য কোনোৱে খ্ৰীষ্টমাছ বা ঈদ অথবা অন্য কোনো উৎসৱৰ বাবে কিয় এনেকুৱা বিজ্ঞাপন প্ৰস্তুত নকৰে? প্ৰতিবাৰেই কিয় হিন্দু ধৰ্মীয় উৎসৱক লক্ষ্য কৰি লয়? মোৰ ধৰ্ম আৰু মোৰ উৎসৱ সামাজিক পৰিঘটনাৰ মঞ্চ নহয়। অনুগ্ৰহ কৰি এইবোৰক অকলে এৰি দিয়ক…’,- এনেদৰে এগৰাকী ছ’চিয়েল মিডিয়া ব্যৱহাৰকাৰীৰ ক্ষোভ প্ৰকাশ!\ndabur ad controversy\nPrevious articleমহানগৰীত সুৰক্ষিত নে নাৰী? ছাত্ৰীক অশালীন ব্যৱহাৰ ডেলিভাৰী বয়ৰ\nNext articleবাবৰৰ দ্বিতীয় ভাৰত আক্ৰমণ! নেতৃত্বত সেনাপতি ৰামসিংহ, পুত্ৰৰ সাফল্যত আৱেগিক পিতৃ


সৰু সৰু কথা : প্ৰেৰণা – চন্দনা শৰ্মা – ফটাঢোল\nবাছখনত উঠিয়েই চাৰিওফালে চকু ফুৰালো৷ চিট এটা পালে ভাল আছিল, কান্ধৰ বেগটোৰ ওজনো বেচি আৰু গাড়ীখনত বেগটো থব পৰাকে ৰেক নাই৷ আশাত পানী পৰিল যেতিয়া দ্বিতীয়বাৰলৈও হাতৰ মুঠিতে পায়ো চিট হেৰুৱাব লগা হ’ল৷ খিড়িকীৰ বতাহ ভালদৰে লগা ঠাই অকণ বিচাৰি থিয় দিলোহি৷ ওচৰত মহিলা এগৰাকী থিয় দি আছে৷ দুয়োজনীয়ে এখন হাত ওপৰৰ হেণ্ডেলডালত আৰু আনখন হাত চিট এটাৰ ওপৰত থৈছো৷ দুবাৰমান হেঁচা থেলাত মোৰ হাতখনে তেওঁৰ হাতখন চুই গৈছে৷ হঠাৎ কিয় জানো অনুভৱ হ’ল তেওঁ হাতখনত স্পৰ্শ হ’লে অলপ ইতঃস্ততঃ বোধ কৰে৷ এবাৰ চকু দিলো তেওঁৰ হাতখনত কটা চিঙাৰ দাগ৷ হয়তো পাছলি কাটোতে বা ভাত ৰন্ধা বঢ়া কৰোতে দাগবোৰ পৰিছে৷ কিন্তু মোৰ চকুত ধৰা পৰিব বুলি তেওঁ লুকুৱাব চাইছে৷\nমনতে ভাবিলো, যিবিলাক মহিলাই ৰন্ধা বঢ়াৰ কাম কৰে, কটা চিঙা হোৱাটো সাধাৰণ কথা৷ কিছুমানে নখত ৰং লগাই ঢাকিবও খোজে৷ কিন্তু আনৰ দাগবিহীন হাত এখন দেখি মনত হেয় ভাৱ অনাটোত কোনো যুক্তি দেখা নাই৷ বৰঞ্চ এয়া তেওঁৰ কৰ্মজীৱনৰ পৰিচায়কহে৷ অৱশ্যে ন্যূনতম হানি বিঘিনি নোহোৱাকৈ কাম কৰিব জনা ব্যক্তি সকল সদায় অনুপ্ৰেৰণাৰ যোগ্য৷\nনিজে ৰন্ধা বঢ়া কৰো যদিও নিজক এতিয়াও পাকৈত কৰি তুলিব পৰা নাই৷\nসৰু কালৰ এটা ঘটনা মনত পৰিল৷ বয়স চাগে ৬ -৭ বছৰ৷ ঘৰত গেছ অহা নাই৷ চৌকাত ৰন্ধা বঢ়া কৰিব লাগে৷ অৱশ্যে ঘৰৰ পানী গৰম কৰা বা সৰু সুৰা কিবা ৰন্ধাকে এটা চাহচৌকাৰ ব্যৱস্থা আছিল, য’ত মন কৰিলে আমিও আলু পোৰা বা পানী গৰম কৰাৰ নিচিনা দুই এটা কাম কৰো৷ প্ৰথম শ্ৰেণীত পঢ়ো বাবে স্কুল সোনকালেই চুটি হ’ল৷ ঘৰত আহি এইখিনি সময় খুব উপভোগ কৰো৷ কাৰণ এই সময়ত ঘৰত মেকুৰিটো বাদে কোনো নাথাকে৷ যি ইচ্ছা তাকেই কৰিব পাৰি৷ মা দেউতা নিজৰ কৰ্মক্ষেত্ৰত আৰু বাকীবোৰ স্কুলত৷ হঠাৎ এদিন দুপৰীয়া এনেকুৱা সময়তে এজন মানুহ আহি ওলাল৷ তেখেতে দেউতাক বিচাৰি আহিছে সুদূৰ মাজুলীৰ পৰা৷ হয় দেও মাজুলীখন আমি কিতাপতহে দেখিছো, মেপত, কিমান যে দূৰ৷ ময়ো বহিবলৈ দিলো কিতাপৰ ভাষাত ঃ “নমস্কাৰ আহক বহক”৷ কুঁহিপাঠত তেনেকৈয়ে ভাটৌটোৱে কৈছিল৷ স্মিত হাঁহিৰে তেখেতে ক’লে, “মাজনী পানী এগিলাছ দিয়াছোন”৷\nময়ো পাকঘৰত বিচাৰি বিচাৰি মোৰ সৰু আকাৰৰ পানী গিলাছটোত পানী দিলো৷ আমাৰ ঘৰত আমি সৰুবোৰৰ কাৰণে সৰু গিলাছ, ঘটি, বাতি আৰু কাহীৰ পুৰা ছেট আছিল৷ ডাঙৰ হ’লেহে ডাঙৰ কাহীত খাম, তেনেকুৱা কথা৷ সেইকণ পানীৰে তেখেতৰ ডিঙি ক’ত শুকাব? মোক আৰু এগিলাছ পানী সুধিলে৷ এইবাৰ কি ভাবি জানো মই মোৰ সৰু ঘটিটো আৰু গিলাছটো ভৰ্তি কৰি পানী লৈ গ’লো৷ তেখেতক ক’লো যে মা দেউতা ঘৰত নাই অলপ ৰ’ব লাগিব৷ বাতৰি কাকতখন পঢ়িব দি মই ওলাই আহিলো৷ চাহ একাপ খুৱাও বুলি চাহপাত চেনি বিচাৰিলো৷ ডেস্কখনত থোৱা কাৰণে ঢুকি পালো৷ পিচে বিস্কুটৰ টেমাটোহে! উপায় নাই, চকু ফুৰাই দেখিলো, আটাৰ টেমাটো৷ তাকে উলিয়াই বাতি এটাত চেনিৰে সানিলো৷ চৌকাত নাৰিকলৰ পাতৰ ওপৰত টিপচাকিৰ পৰা কেৰাচিন ঢালি জুই ধৰিলো৷ চাহৰ কেটলিত পানী দিলো আৰু তাৱাখন আনি লাহে লাহে দুখনমান মালপোৱা ভাজি আলহীক চাহ দিলো৷ মালপোৱাৰ আকাৰ দেখি তেখেতে সুধিলে কোনে বনালে বুলি? মই নিজেই কৰা বুলি ক’লো৷ তাৰপিছত তেখেতে চাহ আৰু মালপোৱা খাই অলপ বহিল৷ কিছু দেৰি পাছত মা আৰু দেউতা দুয়োজন আহি পালে৷ দেউতাৰ লগত কথা পাতি থাকোতে মায়ে চাহ আৰু ভাত দুয়োবিধেই যাচিলে৷ যাবৰ সময়ত তেখেতে মোক মাতিলে৷ মই গৈ ওচৰত থিয় দিয়াত ক’লে ঃ “বুজিছে শৰ্মা, এইজনীয়ে মোক চাহ মালপোৱা খুৱালে৷ মালপোৱাখিনি কেঁচাই আছিল, তথাপি মই গোটেইখিনি খালো৷ মোৰ কাৰণে তাই ইমান কষ্টৰে বনাইছে, মইনো নোখোৱাকৈ কেনেকৈ থাকো?” মুৰত হাতফুৰাই তেখেতে মোক জেপৰ পৰা ৫ টকা এটাও দিলে৷\nআজিও মোৰ সেই মানুহজনলৈ মনত পৰে, সৰুতেই যি প্ৰেৰণা তেখেতে মনত সিঁচি থৈ গ’ল, সেয়া আপুৰুগীয়া৷


আৰম্ভ কৰক কেঞ্চাৰ,কিডনী ৰোগ বিৰোধী যুজঁ : — Vikaspedia\nআমাৰ অসমীয়া মানুহক ঔষধ আৰু আন কোম্পানীয়ে গিণিপিগৰ দৰে ব্যৱহাৰৰ কৰাৰ বাবে দূৰাৰোগ্য কেঞ্চাৰ আৰু কিডনী ফেইলাৰ ৰোগ বৃদ্ধি হব ধৰিছে আৰু আমাৰ পিছৰ প্ৰজন্মৰ কফিনত শেষ গজালটোহে মাৰিবলৈ বৰ্তমান বাকী আছে। ইয়াৰ পৰা ৰক্ষা পাবলৈ আমি এতিয়া সচেতন হবৰ হল। ১৭ বাৰকৈ মোগলক পৰাক্ৰম কৰা অসমীয়া সকল এতিয়া ভেজাল খাদ্য আৰু ঔষধ খাই দেশৰ ভিতৰতে ৰূগীয় হোৱাৰ পথত। আমি নিজে নিজকে ৰক্ষা কৰিব লাগিব অন্যথা জাতিটো জীয়াই নাথাকিবগৈ। ইংৰাজ অহাৰ পিছত অসমতো প্ৰচলন হবলৈ ধৰিলে পশ্চিমীয়া চিকিৎসা পদ্ধতি । আমি সকলো পদ্ধতিৰ পাৰ্শ্বক্ৰিয়া বিহীন চিকিৎসা আদৰি লোৱাৰ পক্ষপাতি, কিন্তু পাৰ্শ্বক্ৰিয়া থকা ঔষধ খোৱাৰ পক্ষপাতি নহয়। আজি কেইবছৰমানৰ পৰা অসমত কিডনী ফেইলাৰ ৰোগী দ্ৰুতগতিত বৃদ্ধি পাইছে।\n(১) কিডনী ফেইলাৰ আৰু দূৰাৰোগ্য কেঞ্চাৰ ৰোগ কাৰক গেষ্ট্ৰিকৰ ঔষধ পেন্টোপ্ৰাজল, ৰবিপ্ৰাজল টেবলেত আৰু কেপচুল সম্পূৰ্ণ ভাৱে বৰ্জন কৰক। এই ঔষধৰ পৰা ৩৩% কিডনী ফেইলাৰ আৰু দুই তৃতীয়াংশৰ পাকস্হলী কেঞ্চাৰ হোৱাৰ সম্ভাৱনা। ফাৰ্মাছীৰ পৰা আনি নিজেও নাখাব আৰু আনকো খাবলৈ মানা কৰক।\n(২) কিছুমান চিকিৎসকে জধেমধে লিখা থাইৰক্সিন হৰমন ঔষধ দুবছৰতকৈ অধিক সময় খালে মহিলাৰ স্বনত আৰু জৰায়ুত টিউমাৰ হোৱাৰ সম্ভাৱনা থাকে আৰু পিছলৈ কেঞ্চাৰলৈ ৰূপান্তৰিত হয়। তাৰোপৰি গৰ্ভাশয়ত চিষ্ট হোৱাৰ পৰিপ্ৰেক্ষিতত বিবাহিত মহিলাই গৰ্ভধাৰণ ক্ষমতা চিৰদিনৰ বাবে হেৰুৱাব লগীয়া হয়।\n(৩) ইতিমধ্যে নিমেচুলাইড ঔষধ খোৱা বাবে অসমত ভালেমান লোক আজি কিডনী ৰোগত আক্ৰান্ত হৈ আছে। নিমেচুলাইডৰ লগত একেলগে পেৰাচিটামল আৰু ক্ল'ৰজক্সাজন থকা ঔষধ আৰু ক্ষতিকাৰক যদিও অসমৰ বজাৰত এই ঔষধ এতিয়াও উভৈনদী । সেয়েহে এই ঔষধ জধেমধে নাখাব ।\n(৪) অসমত কেইবছৰমানৰ পৰা হঠাতে বৃদ্ধি পাইছে কেঞ্চাৰ আৰু কিডনী ফেইলাৰ ৰোগী। ইয়াৰ বাবে একাংশ ধনলোভী চিকিৎসক প্ৰত্যক্ষ আৰু পৰোক্ষভাৱে দায়ী। কিছুবছৰ আগতে নিমেছুলাইড নামৰ ঔষধ জ্বৰ আৰু বিষ নাসক হিচাবে প্ৰয়োগ কৰাৰ বাবে অসমৰ বহুত মানুহৰ কিডনী ফেইলাৰ হৈছে। এতিয়া গেষ্ট্ৰাইটিচৰ ঔষধে অসমৰ মানুহক দেশৰ ভিতৰতে সৰ্বাধিক কিডনী ফেইলাৰ আৰু কেঞ্চাৰ ৰোগী কৰিব।\n(৫) আমাৰ কিছুমান ব্যক্তিয়ে অজ্ঞতাবশত ঘৰৰ কণী, গাখীৰ কল আদি বিক্ৰী কৰি টনিকৰ বটল আনি ৰোগীক খুৱাই বল শক্তি পাবৰ বাবে। এনে মানসিকতা পৰিহাৰ কৰি এই ভাল বস্তু ৰোগীক খুৱাওক। পানীত দ্ৰৱনীয় ভিটামিন বেছিকৈ খালে অতিৰিক্ত ভিটামিন পেছাবৰ লগত নিৰ্গত হয় বাবে শৰীৰৰ ক্ষতি নকৰে। কিন্তু মিনাৰেল বা খনিজ পদাৰ্থ থকা টনিক বেছি খালে এই পদাৰ্থ শৰীৰৰ কোষত সঞ্চিত হোৱাৰ ফলত যকৃত আৰু কিডনিৰ ক্ষতিকৰে।\n(৬) কেঞ্চাৰ ৰোগ সৃষ্টিকাৰক পশ্চিমৰ ৰাজ্যৰ চাউল, ঘেহু আদি বৰ্জন কৰক। সেউজ বিপ্লৱৰ নামত পাঞ্জাৱ, হাৰিয়ানা, মহাৰাষ্ট্ৰ, ঝাৰখণ্ড আদি ৰাজ্যত অত্যাধিক ৰাসায়নিক সাৰ আৰু কীটনাশক প্ৰয়োগ কৰা হয় । এই ৰাসায়নিক সাৰ আৰু কীটনাশক ৫%- ৭% শস্যত সঞ্চিত হয়। তাৰোপৰি চাউল, ঘেহু ইত্যাদি খাদ্য শস্য নপচিবলৈ আৰু পোকে নাখাবলৈ ডি ডি টি, মালাথিয়ান ,ফুৰাদন আদি কৰি স্বাস্থ্য খতিকাৰক বিষাক্ত ৰাসায়নিক পদাৰ্থ মিহলাই দিয়া হয়। চাউলতকৈও বেছি খতিকাৰক ৰঙা চাকি আটা। মনত ৰাখিব , চাউল ধূলে কম পৰিমাণে হলেও বিষাক্ত পদাৰ্থ আতৰ হয়। কিন্তু আটা ধূই খাব নোৱাৰি আৰু আটা বনোৱাৰ আগতেও ঘেহু ধূই পৰিস্কাৰ নকৰে। সেয়েহে সৰু লৰা-ছোৱালী , বৃদ্ধ আৰু ডায়েবেটিচ ৰোগীৰ বাবে ৰঙা চাকি আটা খোৱাটো বেছি বিপদজনক। উল্লেখযোগ্য যে আমি খাদ্যৰ নামত এই বৰবিহ খোৱাৰ বিপৰীতে আমেৰিকাই অসমৰ পৰা সাধাৰণ চাউলতকৈ প্ৰায় তিনি গুণ পুষ্টিকৰ ৰঙা বাওঁ আৰু বৰা চাউল ক্ৰয় কৰি খাইছে। মোৰ সাধাৰণ জ্ঞানৰ কথাবোৰ বিবেচনা কৰি চাওক।\nসেউজ বিপ্লৱৰ নামত ৰাসায়নিক সাৰ আৰু কীটনাশক ব্যৱহাৰ কৰাৰ ফলত পাঞ্জাৱত ভূতলৰ পানী বিশেষকৈ ভাটিন্দা জিলাৰ পানী সম্পূৰ্ণ বিষাক্ত হৈছে। এতিয়া পাঞ্জাৱৰ খাদ্য আনকি পানী খালেও কেঞ্চাৰ ৰোগ হয়। পাঞ্জাৱত ব্যাপক হাৰত বৃদ্ধি হৈছে কেঞ্চাৰ ৰোগ। পশ্চিমীয়া ৰাজ্যৰ এই বিষাক্ত খাদ্য আমি কণ কণ শিশু আৰু ছাত্ৰ-ছাত্ৰীক খুৱাইছো , দূখীয়াক খুৱাইছো, ৰোগীক খুৱাইছো আৰু সুস্থ সকলেও খাই ধন্য মানিছো। তিনি টকীয়া চাউল খাই আমি কিমান দিন জীয়াই থাকিম?? অসমীয়া যুৱক সকলে আন ৰাজ্যত গেবাৰী নাখাতি নিজ ৰাজ্যত জৈৱিক পদ্ধতিৰে খেতি কৰিবলৈ আগবাঢ়ি আহক।\n(৭) ৰাস্তাৰ কাষত পৰি থকা গেলি-পচিব ধৰা মৃতদেহতকৈও দূষিত আৰু বিষাক্ত চালানী মাছ বৰ্জন কৰক। চালানী মাছ নাখালে মানুহ নমৰে। মানুহৰ বিষ্ঠা, মৰা জীৱ-জন্তু, নাড়ী আদি খুৱাই ডাঙৰ কৰা চালানী মাছত ফিটা পেলু থাকে। ডেডবডী সংৰক্ষণৰ কাৰণে ব্যৱহাৰ কৰা , কেঞ্চাৰ তথা কিডনী ফেইলাৰ ৰোগ কাৰক বিষাক্ত ফৰ্মেলিন সানি অসমীয়া সকলক দূৰাৰোগ্য কেঞ্চাৰ আৰু কিডনী ফেইলাৰ ৰোগত আক্ৰান্ত কৰিব বিছৰা চালানী মাছ সম্পূৰ্ণ বৰ্জন কৰক। এই চালানী মাছৰে অন্নপ্ৰাশন, শ্ৰাদ্ধৰ ভোজ, আলহীক আপ্যায়ন, বিয়া-সবাহ আৰু অন্যান্য উৎসৱ পাৰ্বনত খুৱাৰ মানসিকতা দূৰ কৰক, নিজেও নাখাব আৰু আনকো খাবলৈ মানা কৰক। প্ৰয়োজন সাপেক্ষে আলুপিটিকা আৰু পইতা ভাত খাওক, অন্তত নিৰোগী হৈ থাকিব পাৰিব।\n(৮) কাৰ্বাইদ দি পকোৱা কল বৰ্জন কৰিলে কল বেপাৰীয়ে কলত কাৰ্বাইদ দিয়া বন্ধ কৰিবলৈ বাধ্য হব।\n(৯) প্লাষ্টিকৰ বাচন-বৰ্তন ব্যৱহাৰ নকৰিব। ননষ্টিক টাৱা , কেৰাহী ব্যৱহাৰ নকৰিব। সাতাম পুৰুষে ব্যৱহাৰ কৰি অহা লোহাৰ কেৰাহী , কাহৰ বাচন ব্যৱহাৰ কৰক।\n(১০) ফাষ্টফুড বিশেষকৈ মমো, শীতল পানীয় , পেকেজি‌ঙ খাদ্য বৰ্জন কৰক। শীতল পানীয় বা কল্ড ড্ৰিঙ্কচত থকা বি ভি অ কেঞ্চাৰ ৰোগকাৰক। ইয়াৰ পৰিৱৰ্তে তেততলি, ভীমকল, নেমুচৰ্বত , ডাবৰ পানী খাই সুস্বাস্থ্য অটুট ৰাখক।\n(১১) ধপাত সেৱন বন্ধ কৰক। ধপাত খোৱাৰ কাৰণে চকুত চানি পৰা, গৰ্ভস্থ সন্তানৰ ওজন হ্ৰাস,নপুংসতা,হৃদৰোগৰ উপৰিও ওঠৰ কেঞ্চাৰ, মুখগহ্বৰ কেঞ্চাৰ, হাওঁফাওঁৰ কেঞ্চাৰ, জৰায়ু আৰু পেটৰ কেঞ্চাৰ হয়। নৱ প্ৰজন্মক গুটকা নাখাবলৈ উপদেশ দিয়ক।\n(১২) ৰিফাইন তেলৰ পৰিৱৰ্তে সৰিয়হ বা তিলতেল খাওক।\n(১৩) অত্যাধিক পৰিমাণে ৰাসায়নিক সাৰ আৰু কীটনাশক ব্যৱহাৰ কৰা শাক-পাচলি , ফল-মূল বৰ্জন কৰক। অৱশ্যে এই ধৰণৰ শাক-পাচলি কেবাঘন্টা সময় নিমখ পানীত ডুবাই ৰাখি খালে বিষাক্ত পদাৰ্থ কিছু কমে।\n(১৪) পৰম্পৰাগত আমাৰ সাতাম পুৰুষীয়া খাদ্য খাওক। অসমৰ থলুৱা শাক-পাচলি খাওক।\n(১৫) অপ্ৰিয় সত্য, অসমৰ একাংশ চিকিৎসকে\nৰোগীক কমিচনৰ ধান্দাত জধেমধে সঘনাই এক্সৰে, আলট্ৰা চনগ্ৰাফী, এম আৰ আই, চি টি স্কেন কৰিবলৈ বাধ্য কৰে। এই বিলাক বেছি কৰিলেও ৰেডিয়েচন কাৰণেও কেঞ্চাৰ হব পাৰে। কিন্তু প্ৰয়োজন সাপেক্ষে কৰিলে কমকৈ খতি কৰে বাবে বিশেষ চিন্তনীয় নহয় ।\n(১৬) আতাইতকৈ গুৰুত্বপূৰ্ণ বিষয় হৈছে, অনাৱশ্যক ভাৱে বেছিকৈ ঔষধ প্ৰেছক্ৰাইব কৰা আৰু বেছিকৈ লেবৰেটৰীত পৰীক্ষা কৰিবলৈ বাধ্য কৰিব বিছৰা চিকিৎসকক সম্পূৰ্ণ বৰ্জন কৰক। এই ধৰণৰ চিকিৎসকে আপোনাৰ লগতে আন দহজনৰো শাৰীৰিক, মানসিক আৰু আৰ্থিক খতিসাধন কৰে।\n(১৭)অপ্ৰিয় সত্য যে,ঔষধ কোম্পানীৰ মেডিকেল ৰিপ্ৰেজেন্টেটিভ সকলৰ নিৰ্দেশ মানি কমিচনৰ লোভত একাংশ চিকিৎসকে স্বাস্থ্য হানিকাৰক ঔষধ লিখাৰ ফলত অসমীয়া সকলৰ মাজত দিনক দিনে বৃদ্ধি পাইছে কিডনী ফেইলাৰ, কেঞ্চাৰ আদিৰ দৰে দূৰাৰোগ্য ব্যাধি। লগে লগে এই ৰোগ নিৰাময়ৰ নামত গঢ়ি উঠিছে অন্য এক ব্যক্তিগত খণ্ডৰ ৰমৰমীয়া ভটিয়নী উদ্যোগ ডায়েলাইছিচ আৰু কেঞ্চাৰ হস্পিতেল । সামান্য ক্ৰিয়েটিনিন বাঢ়িলেও আৰম্ভ কৰি দিয়ে ডায়েলাইছিচ, কিন্ত অসমত ডায়েলাইছিচ কৰা কিমান জন ৰোগী ভাল হৈছে??? বৰং ডায়েলাইছিচ কৰাৰ পিছত সেই ৰোগীৰ মৃত্যুৰ সময় চমু চাপি আহে।\nআমাৰ ফকৰা যোজনা আছে " সাচি খাবা জাগি শুবা " সদায় ভাবিচিন্তি খাব , বয়বস্তু কিনিব আৰু চিকিৎসা কৰিব।


April 2018 – Page3– ফটাঢোল\nApril 1, 2018 অনুবাদ\t7 Comments\n(মূল : জীবিত ও মৃত লেখক : ৰবীন্দ্ৰনাথ ঠাকুৰ) ৰাণীহাটৰ জমিদাৰ, শাৰদাশংকৰ ডাঙৰীয়াৰ বিধৱা ভাই-বোৱাৰীগৰাকীৰ পিতৃকুলত জীৱিত বুলিবলৈ কোনো নাছিল। পতিকুলতো আপোন কোনো নাছিল, না পতি, না পুত্ৰ। বৰজনাকৰ সৰু ল’ৰা, মাইনা আছিল তাইৰ নয়নৰ মণি। ল’ৰাটোৰ জন্মৰ পিছতেই মাকৰ দীৰ্ঘদিনীয়া অসুখৰ বাবে বিধৱা সৰু মাক কাদম্বিনীয়ে তাক তুলি-তালি ডাঙৰ কৰিলে। পৰৰ সন্তানক ডাঙৰ দীঘল কৰাৰো এক অব্যক্ত বেদনা থাকে, কাৰণ কোনোধৰণৰ দাবী বা অধিকাৰ নাথাকে, নাথাকে সামাজিক স্বীকৃতি, থাকে মাথো চেনেহৰ দাবী আৰু দিনক দিনে বাঢ়ি গৈ থকা অপ্ৰতিৰোধ্য\nApril 1, 2018 প্ৰবন্ধ\t4 Comments\nঅসমীয়া ব্যংগ আলোচনী : পৰম্পৰা আৰু স্বৰূপ– ড. নৱ কুমাৰ চমুৱা\n‘অসমৰ চাৰিভাগ মানুহৰ ভিতৰত তিনিভাগেই’ হাঁহিব নাজানে বুলি লক্ষ্মীনাথ বেজবৰুৱাই কৈ গৈছে। তেওঁৰ মতে, “ভাৰতৰ মানুহৰ হাড়ে হাড়ে সিৰে সিৰে এনে এটা ভাবে শিয়াই আছে যে হাঁহিলে মানুহ পাতল হয়। হঁহা মানুহ চেলেপু। …মুঠতে আমাৰ মানুহৰ বিশ্বব্ৰহ্মাণ্ডত আমাৰ মতে গোটেইখন serious, অৰ্থাৎ হাঁহিশূন্য। হাঁহি হৰিজন, তাক চুব নাপায়। তাৰ ছাঁতো ভৰি দিব নাপায়। …দেখি দুখ লাগে যে, অসমৰ চাৰিভাগ মানুহৰ ভিতৰত তিনিভাগে ইংৰাজীত যাক কয় wit and humour নুবুজে।”– বেজবৰুৱাৰ মতত হয়ভৰ দি এই কথা ক’ব পাৰি যে, অসমীয়া মানুহে\nApril 1, 2018 আপদীয়া পদ্য\t7 Comments\n১) মন্ত্ৰী বিধায়কৰ মন বুজা টান ক্ষমতাত থাকোতেই কৰি লয় ধন ধান য’তে ত’তে ঘৰ বাৰী ডাঙৰ ডাঙৰ গাড়ী সভাত ভাষণ দিয়ে সকলো সমান৷ ২) ৰাতিটোতে জন্ম লয় নতুন গায়ক এটা গান গায়েই হৈ পৰে জাতীয় নায়ক ইংলিছ অসমীয়া কৰি মিক্সাৰ বিহুগীতৰ সলাই দিয়ে সম্পূৰ্ণ আকাৰ অসমীয়ায়েই চিনিব লাগিব কোনজন লায়ক৷ ৩) নতুনকৈ প্ৰেমত পৰা অভিলাষ চৱৰ হ’লেই যেনিবা তেওঁ মোৰ খুড়াৰ লগৰ চুলিত দিনৌ কলপ কৰে মোবাইল চাই বাৰে বাৰে আহিছে কিজানিবা মৰমীৰ খবৰ৷ ৪) গহীন আতৈ হ’ল সত্ৰৰ\nঅসমীয়া সাহিত্য আৰু সংস্কৃতিৰ এক চিৰপৰিচিত আৰু চিৰস্মৰণীয় নাম হ’ল ড° লীলা গগৈ৷ অসমৰ কৃষিজীৱী, বুদ্ধিজীৱী, ছাত্ৰ-ছাত্ৰী তথা শিক্ষাবিদলৈকে সকলোৰে মাজত এটি জনপ্ৰিয় নাম হ’ল ড° লীলা গগৈ৷ ৬০ সংখ্যক অসম সাহিত্য সভাৰ মৰিগাঁও অধিৱেশনৰ তেওঁ সভাপতি আছিল৷ শিৱসাগৰৰ দিখৌপাৰৰ চেৰেকাপাৰ নামৰ ঠাইৰ লেবাং হাতীমূৰীয়া বংশত ১৯৩০ চনৰ ২৫ নবেম্বৰত তেওঁৰ জন্ম৷ তেওঁৰ পিতৃৰ নাম ৺ধনীৰাম গগৈ আৰু মাতৃৰ নাম ৺কমলা গগৈ৷ ড° লীলা গগৈয়ে তেওঁৰ শিক্ষাজীৱন আৰম্ভ কৰে ১৯৩৫ চনৰ চেৰেকাপাৰৰ প্ৰাথমিক বিদ্যালয়ৰপৰা৷ ১৯৫০ চনত শিৱসাগৰ চৰকাৰী হাইস্কুলৰপৰা প্ৰৱেশিকা\n২০০০ চনৰ কথা, মই তেতিয়া কে চি দাস বাণিজ্য মহাবিদ্যালয়ৰ স্নাতক চুড়ান্ত বৰ্ষত। গুৱাহাটী বিৰুবাৰীত ভাড়াঘৰত থাকো। কাষৰ ৰুমটোত থাকে একেখন কলেজত পঢ়া দ্বিতীয় বৰ্ষৰ বন্ধু এজন। দ্বিতীয় বৰ্ষৰ পৰীক্ষা ওচৰ চপাত বন্ধুৱে মন কৰিলে যে তেওঁৰ একোৱেই পঢ়া হোৱা নাই। গতিকে বন্ধুৱে সিদ্ধান্ত ল’লে যে ৰাতিপুৱা খুব সোনকালে উঠি পঢ়াত বহিব। কিন্তু সমস্যাটো হ’ল তেওঁ সোনকালে উঠিব নোৱাৰে, কুম্ভকৰ্ণৰ দৰে টোপনি। গতিকে তেওঁক আমি এলাৰ্ম ক্লক এটা কিনাৰ উপদেশ দিলো। বন্ধুৱে লগে লগে মোক লগত নি পল্টন বজাৰৰ ফুটপাথৰপৰা\n“নুবুজিবা তুমি ঐ যৌৱনৰ আমনি ঐ ৰাতি মোৰ টোপনি নাই…” আস্! গানটো যেন মোৰ বাবেহে গাইছে! আমি দুয়ো হাতত ধৰা-ধৰিকৈ নৈখনৰ পাৰলৈ যাওঁ। কেতিয়াবা ওখ শিলচটাত বহোঁ, কেতিয়াবা পাৰৰ বালিত থকা ঝাওবন ফালি-ফালি খোজ কাঢ়োঁ। দিনটোত শেষবাৰৰ বাবে ৰান্ধনি বেলিয়ে নৈখনত গা ধুই থকাৰ মনোৰম দৃশ্যই আমাৰ মন-প্রাণ পুলকিত কৰি ৰাখে। ৰোমাণ্টিক মুদটো আহেহে, ধেই! সাৰেই পাই যাওঁ নহয়। এদিন-দুদিনৰ কথা নহয়। প্রায় সদায়েই এইটো হয়। নৱম শ্রেণীৰ কথা। আমি একেটা শ্রেণীৰে আছিলোঁ যদিও, মই ‘ক’ শাখাৰ ছাত্র আৰু তাই\nApril 1, 2018 কৌতুক\tOne comment\nকৌতুক – হেমন্ত কাকতি\nআমেৰিকালৈ যাম বুলি ভিচা ইণ্টাৰভিউৰ বাবে American Embassy পালোগৈ৷ অফিচাৰে বিজয়ক সুধিলে- আমেৰিকাৰ ক’ত যাব? বিজয় : চেন জ’চ (San Jose) অফিচাৰ : আমেৰিকাত San Hosey বুলি কয়৷ J টোক হ’ নিচিনাকৈ উচ্চাৰণ কৰে৷ বিজয়ে তপৰাই ক’লে- “ইটচ্ ওকে৷” অফিচাৰ : কিমান দিনৰ বাবে থাকিব? মই প্ৰম্পট কৰিলো- জুনত গৈ জুলাইত ঘুৰিম বুলি কোৱা৷ বিজয়ে মোলৈ ঘোপাকে চাই ক’লে- “হুনত গৈ হুলাইত ঘুৰিম।” ☆★☆★☆\nApril 1, 2018 আপদীয়া পদ্য\tOne comment\n(অধ্যায় এক) শুনিয়োক সৰ্বজন মোহোৰ বচন৷ ফটাঢোল বৃত্তান্ত কিছু কহিবাক মন৷৷ আগে কিছু কথা কওঁ ধৰি চৰণত৷ ভাষা জ্ঞানে নিঃকিন মই কৰিলো বেকত৷৷ ব্যংগ কৰি কিছু কওঁ প্ৰভু নাম লৈয়া৷ ভুল হৈলে নিজ গুণে কৰিয়োক ক্ষমা৷৷ মুখগ্ৰন্থ মাজে আছে বিয়াগোম গোট৷ ফটাঢোল নামে তাৰ পৰিচয় যুগুত৷৷ পত্নী মোৰ ব্যস্ত অনেক ঘৰে বহু কাজ৷ ক্ষণ মাত্ৰ মোবাইল খোলে মুখে লৈয়া লাজ৷৷ শয়ন পাটিত বসি ফাক ফাক হাসি৷ বোলন্ত আমাক কথা ফটাঢোল দেখি৷৷ ৰাখিলন্ত আমাক নিয়া সেই গোটৰ মাজে৷ দেখিলো অনেক বাদ্য


শিলচৰৰ বিলত উদ্ধাৰ বস্তাই বস্তাই চফগুটি, পিছে কোনে কিয় এনেদৰে পেলালে বৃহৎ সংখ্যক চফগুটি?\nHome Khabar অসম শিলচৰৰ বিলত উদ্ধাৰ বস্তাই বস্তাই চফগুটি, পিছে কোনে কিয় এনেদৰে পেলালে বৃহৎ...\nশিলচৰত এক নতুন চিণ্ডিকেটৰ কাহিনী সম্মুখলৈ অহাৰ সম্ভাৱনা\nUpdated: 14-Feb-20 @ 17:19\nশিলচৰত ৰহস্যজনক ভাৱে উদ্ধাৰ শ শ বস্তা চফগুটি৷ মাছিমপুৰ কুমাৰপাৰৰ মজিলবিল নামৰ এটা বিলৰ পৰা উদ্ধাৰ হৈছে প্ৰায় ৩০০ বস্তা চফগুটি৷ ৰাতিপুৱা স্থানীয় লোকে চফগুটিৰ বস্তা সমূহ প্ৰত্যক্ষ কৰাৰ পিছতে সৃষ্টি হয় তীব্ৰ চাঞ্চল্যৰ৷ কোনে কিয় এনেদৰে পেলালে বৃহৎ সংখ্যক চফগুটি?\nখবৰ পাই ঘটনাস্থলীত গৈ উপস্থিত হয় শিলচৰ আৰক্ষী৷ চফগুটিৰ বস্তা সমূহ উদ্ধাৰক লৈ শিলচৰত তীব্ৰ চাঞ্চল্যৰ সৃষ্টি হৈছে৷ আৰক্ষীয়ে বস্তাসমুহ উদ্ধাৰ কৰি তদন্তত নামিছে৷ চফগুটি সমুহ বিলত উদ্ধাৰৰ আঁৰত কি কাৰণ হব পাৰে সেয়া স্পষ্ট হোৱা নাই।\nযদিও অনুমান কৰা হৈছে কোনাৱে জনশুণ্য স্থানত এই বৃহৎ পৰিমানৰ চফগুটি সমুহ লুকাই ৰাখিছিল৷ আনহাতে ঘটনাটোক লৈ শিলচৰত এক নতুন চিণ্ডিকেটৰ কাহিনী সম্মুখলৈ আহিছে৷ জানিব পৰামতে চফগুটিৰ এটা বস্তাৰ বজাৰমূল্য প্ৰায় ৩ হাজাৰ টকা৷\n14-Feb-20 @ 17:05


Rahul Gandhi present at death farmers house with Priyanka gandhi in Up Rahul Gandhi: প্ৰিয়ংকাক লগত লৈ নিহত কৃষকৰ ঘৰত উপস্থিত ৰাহুল গান্ধী, সংগ দিলে দুই ৰাজ্যৰ মুখ্যমন্ত্ৰীয়ে– News18 assam\nRahul Gandhi: প্ৰিয়ংকাক লগত লৈ নিহত কৃষকৰ ঘৰত উপস্থিত ৰাহুল গান্ধী, সংগ দিলে দুই ৰাজ্যৰ মুখ্যমন্ত্ৰীয়ে\nসাহস আছে যদি কৃষকক হত্যা কৰা অপৰাধীক জে'ললৈ পঠিয়াই দেখুওৱাক- ৰাহুল গান্ধী\nLast Updated : October 06, 2021, 23:39 IST\nবুধবাৰে উত্তৰ প্ৰদেশৰ মৃত কৃষকৰ ঘৰত উপস্থিত হ'ল ৰাহুল গান্ধী। ভনীয়েক প্ৰিয়ংকা গান্ধীক লগত লৈ ৰাহুল গান্ধীয়ে বুধবাৰে লখিমপুৰৰ খেৰীত নিহত কৃষক লাভপ্ৰীত সিং আৰু নাচতাৰ সিঙৰ গৃহত উপস্থিত হ'ল। ৰাহুল–প্ৰিয়ংকাক সংগ দিলে পঞ্জাবৰ মুখ্যমন্ত্ৰী চৰণজিৎ সিং চান্নী আৰু ছত্তিশগড়ৰ মুখ্যমন্ত্ৰী ভূপেশ ৱাঘেলে। এই ভ্ৰমণকালত উপস্থিত থাকে কংগ্ৰেছৰ সাধাৰণ সম্পাদক কে চি বেণুগোপাল আৰু ৰণদীপ সূৰ্যৱালা।\nউল্লেখ্য যে মঙলবাৰে সীতাপুৰত গৃহবন্দী কৰি ৰখা প্ৰিয়ংকা গান্ধীক আজি পুৱাই উত্তৰ প্ৰদেশ চৰকাৰে মুক্তি দিয়ে। ৰাহুল গান্ধী প্ৰথম সীতাপুৰৰ পিএচি গেষ্ট হাউছলৈ যায় আৰু তাৰ পৰা তেওঁ খেৰীত নিহত কৃষকৰ ঘৰলৈ ৰাওনা হয়। অৱশ্যে প্ৰথম অৱস্থাত ৰাহুল গান্ধীক কৃষকৰ ঘৰলৈ যাবলৈ জিলা প্ৰশাসনে অনুমতি দিয়া নাছিল।\nকিন্তু ইয়াৰ পিছতে ৰাহুল গান্ধীয়ে লক্ষ্ণৌ বিমান বন্দৰতে ধৰ্ণাত বহে। ৰাহুল গান্ধীক তেতিয়া জিলা প্ৰশাসনে আৰক্ষীৰ গাড়ীত খেৰীলৈ যোৱাৰ অনুমতি দিয়ে। কিন্তু ৰাহুল গান্ধীয়ে চৰকাৰৰ এই প্ৰস্তাৱৰো তীব্ৰ বিৰোধিতা কৰি প্ৰতিবাদ অব্যাহত ৰখাত তেওঁক প্ৰশাসনে পিছত অনুমতি প্ৰদান কৰে।\nৰাহুল গান্ধীয়ে সংবাদ মাধ্যমক ক্ষোভেৰে কয়, "মোক অথবা প্ৰিয়ংকাক জে'ললৈ পঠোৱাত মোৰ কোনো আপত্তি নাই। কিন্তু কৃষক হত্যাকাৰী অপৰাধীসকলক চৰকাৰে কিয় জে'ললৈ পঠাব নোৱাৰে? ইয়াৰ পৰিৱৰ্তে নিপীড়িত কৃষকৰ খবৰ লোৱাত আমাক চৰকাৰে কিয় বাধা দিছে?"\nFirst published: October 06, 2021, 23:39 IST\npriyanka gandhiRahul GandhiUttar Pradesh


SAMSUNG GALAXY NOTE - ফুতি জুইলাগিছিল .... এতিয়া আইফন ৮ (latest iphone 8)\nকেনেকে? ৭ দিন হোৱা আইফন কেইটা বেতেৰী ফুলি কেচ খোল খাইছে ...\nটকা গল পানীত ? সময় কব\nবেতৰী ফুলা ২ টা কাৰন হ'ব পাৰে -- বেতেৰী দিফেক্ট বা চাৰ্জাৰৰ ইলেক্ট্ৰনিক প্ৰব্লেম\nবেতেৰী ফুলি বিস্ফোৰনও হব পাৰে\nApple iphone assamse arduino cellphone technology latest mobile\nLabels: Apple iphone assamse arduino cellphone technology latest mobile


তামিলনাডুত নিৰ্যাতনৰ বলি অসমৰ জয়মালা; নিৰ্যাতনকাৰী দুজনক গ্ৰেপ্তাৰ\nএটা অতি শিহৰণকাৰী দৃশ্যই সকলোৰে বিবেকক জোকাৰি গৈছে। সম্প্ৰতি আমি লাভ কৰা এটা ভিডিঅ’ই ইতিমধ্যে ব্যাপক প্ৰতিক্ৰিয়াৰো সৃষ্টি কৰিছে।\nদৰাচলতে অসমৰ এটা হাতীৰ ওপৰত অমানুষিক অত্যাচাৰ চলিছে। দুজন মানুহে এটা হাতীক অতি নিৰ্মমভাৱে প্ৰহাৰ কৰাৰ এটা ভিডিঅ’ আমাৰ হাতত আহি পৰিছে।\nতামিলনাডুত এইদৰে অসমৰ পৰা নিয়া হাতীৰ ওপৰত এই বৰ্বৰতা চলিছে।\nএটা অতি অত্যন্ত দুখ লগা দৃশ্য। সামান্যতমো মানবীয় অনুভূতি নথকা দুজন পিশাচে হাতীটোৰ ওপৰত যি অত্যাচাৰ চলাইছে এই দৃশ্যই যিকোনো লোকৰে মৰ্মস্থলত আঘাত দিব।\nআমি জানিব পাৰিছো এই হাতীটোৰ নাম জয়মালা। এটা প্ৰায় ৩২ বছৰীয়া মাখুণ্ডি হাতী। তামিলনাডুত স্থানীয়ভাবে ইয়াৰ নাম ৰখা হৈছে জয়ালয়াথা।\nঅসমৰ তিনিচুকীয়া জিলাৰ পৰা এই হাতীটো তামিলনাডুলৈ নিয়া হৈছিল। হাতীটোৰ মালিক আছিল গিৰীণ মৰাণ। ২০০৮ চনত এই হাতীটো temporary lease ত তামিলনাডুলৈ নিয়া হৈছিল। তাৰ পাছৰ পৰা বিগত ১৩ বছৰ ধৰি তামিলনাডুৰ শ্ৰীভিল্লিপুথুৰৰ এটা মন্দিৰত অবৈধভাৱে captive কৰি ৰখা হৈছিল।\nঅসমৰ জয়মালা নামৰ এই হাতীটোৰ ওপৰত চলা অমানুষিক অত্যাচাৰৰ সেই ভয়ংকৰ ভিডিঅ’ আজি আমি লাভ কৰিছো। দেখিলেই গাৰ নোম শিঁয়ৰি উঠা এটা দৃশ্য। এই কাণ্ড সংঘটিত হৈছে তামিলনাডুৰ এটা rejuvenation camp ত।\nউল্লেখ্য যে ২০০৮ চনত তিনিচুকীয়াৰ পৰা এই হাতীটো নিয়াৰ সময়তে আন এটা হাতী গোলাঘাটৰ পৰা তামিলনাডুলৈ নিয়া হৈছিল। যিটো হাতীৰ নাম আছিল প্ৰেৰণা। তামিলনাডুত তাৰ নাম দিয়া হৈছিল দেইভানাই। সেই হাতীটোৱে ২০২০ চনৰ মে মাহত এজন মাউতক হত্যা কৰিছিল। তাৰ পাছত দুয়োটা হাতী, অৰ্থাৎ জয়মালা আৰু প্ৰেৰণা, দুয়োটাকে অসমলৈা প্ৰেৰণ কৰাৰ কথা আছিল। কিন্তু এতিয়ালৈ অসম আহি নাপালে এই হাতী দুটা।\nJust in | Video surfaces of two mahouts attacking an #elephant at the #Thekkampatti rejuvenation camp for temple and mutt elephants in #Coimbatore. HR&CE Department to conduct an inquiry into the incident.\n– @Akileish reports.\n— The Hindu – Chennai (@THChennai) February 21, 2021\nতাৰ পাছত জয়মালা নামৰ এই হাতীটোৰ ওপৰত এই দুখলগা ঘটনা সংঘটিত হৈছে। হাতীক গৌৰৱৰ প্ৰতীক হিচাপে চিনাকি দিয়া হয়। অসমৰ পৰা নিয়া তেনে এটা হাতীৰ ওপৰতে তামিলনাডুত এই অমানুষিক অত্যাচাৰ চলিছে।\nবিগত সময়ত অসমৰ পৰা শ শ হাতী বহিৰাজ্যলৈ নিয়া হৈছে। যিসমূহৰ তথ্য সম্বলিত বাতৰি নৰ্থ-ইষ্ট নাওৱে পূৰ্বেও বহুবাৰ প্ৰকাশ কৰিছে। বহিৰাজ্যলৈ নিয়া বহু হাতীৰ কোনো শুংসূত্ৰ নোহোৱা ঘটনাও সংঘটিত হৈছে। তাৰ মাজতেই এইবাৰ এই ঘটনা সংঘিত হৈছে যি ঘটনাই প্ৰকৃতি প্ৰেমী বা জীৱ জন্তুক ভালপোৱা প্ৰতিজন ব্যক্তিক ব্যথিত কৰিছে।\nজানিব পৰা মতে, এই ঘটনা পোহৰলৈ অহাৰ পাছত সৃষ্টি হোৱা তীব্ৰ প্ৰতিক্ৰিয়াৰ পাছতে হাতীটোৰ ওপৰত নিৰ্যাতন চলোৱা মাউত দুজনক তামিলনাডুৰ বন বিভাগে গ্ৰেপ্তাৰ কৰিছে।


উত্তপ্ত পৰিস্থিতি! কাজিৰঙা ৰাষ্ট্ৰীয় উদ্যানত সমূহীয়া মাছমৰাত নিষেধাজ্ঞা প্ৰশাসনৰ -\nHomeআঞ্চলিকউত্তপ্ত পৰিস্থিতি! কাজিৰঙা ৰাষ্ট্ৰীয় উদ্যানত সমূহীয়া মাছমৰাত নিষেধাজ্ঞা প্ৰশাসনৰ\nউত্তপ্ত পৰিস্থিতি! কাজিৰঙা ৰাষ্ট্ৰীয় উদ্যানত সমূহীয়া মাছমৰাত নিষেধাজ্ঞা প্ৰশাসনৰ\nডিজিটেল ডেস্ক : কাজিৰঙা ৰাষ্ট্ৰীয় উদ্যানত সমূহীয়া মাছমৰাত নিষেধাজ্ঞা আৰোপ কৰিছে কলিয়াবৰ মহকুমা প্ৰশাসনে। নগাঁও জিলা প্ৰশাসনে ১৪৪ ধাৰা বলৱৎ কৰাক লৈ সৃষ্টি হৈছে উত্তপ্ত পৰিস্থিতিৰ। কলিয়াবৰৰ অতিৰিক্ত জিলা দণ্ডাধীশ বিতোপন নেওগে ১৩ আৰু ১৪ জানুৱাৰীত কাজিৰঙা ৰাষ্ট্ৰীয় উদ্যানৰ বাগৰি আৰু বুঢ়াপাহাৰ এলেকাত জাৰি কৰিছে নিষাধাজ্ঞা। কেৱল আৰক্ষী আৰু বনৰক্ষী লোকৰ বাহিৰে আন লোকক প্ৰৱেশত আৰোপ কৰা হৈছে বাধা। বন্যপ্ৰাণী সুৰক্ষাৰ স্বাৰ্থতেই এনে কটকটীয়া ব্যৱস্থা লোৱা বুলি জানিব দিছে প্ৰশাসনে।\nউল্লেখ্য যে, পৰম্পৰা অনুসৰি মাঘ বিহু উৰুকা দিনা পুৱা শ শ লোক ওলাই আহে মাছ মাৰিবলৈ, কিন্তু প্ৰশাসনৰ লোকে বাধা প্ৰদান কৰাত কলিয়াবৰত সৃষ্টি হয় উত্তপ্ত পৰিস্থিতিৰ। উৰুকাৰ দিনা সেই অঞ্চলৰ লোকসকলে সমূহীয়াভাৱে মাছ মৰাটো আছিল এক পৰম্পৰা। পৰম্পৰা ৰক্ষা কৰি আজি কাজিৰঙা ৰাষ্ট্ৰীয় উদ্যানৰ বিল জলাশয়সমূহত কলিয়াবৰীয়া ৰাইজে মাছ চিকাৰ কৰিবলৈ আহিছিল। কিন্তু উদ্যানত মাছ ধৰাৰ নিষেধাজ্ঞা থকাত মাছ চিকাৰৰ বাবে অহা ৰাইজক বাধা প্ৰধান কৰে স্থানীয় প্ৰশাসনে।\nকলিয়াবৰৰ ৰাঙলুত ৰাইজক বাধা প্ৰদান কৰে আৰক্ষী আৰু অৰ্ধসামৰিক বাহিনীৰ লোকে। আৰক্ষী প্ৰশাসনৰ বাধাৰ বাবে উত্তপ্ত পৰিৱেশৰ সৃষ্টি কৰে মাছ ধৰিবলৈ যোৱা ৰাইজে। এনে অবাঞ্ছিত পৰিস্থিতিৰ মাজতে চাৰিগৰাকী দণ্ডাধীশৰ উপস্থিতিত মাছ ধৰিবলৈ দি ভোগালীৰ পৰম্পৰা ৰক্ষা কৰাৰ আহ্বান জনাই স্থানীয় ৰাইজে।\nPrevious articleঅসমৰ ৰাজ্যপাল জগদীশ মুখী ক’ভিডত আক্ৰান্ত\nNext article‘এইখিনিয়েই মোৰ জীৱনৰ আটাইতকৈ সুখী মুহুৰ্ত’; নৰেন্দ্ৰ মোদীয়ে কি প্ৰসংগত ক’লে এই কথা…


ফটাপ্ৰেম – পৰী পাৰবীন – ফটাঢোল\nপ্ৰেমকাহিনী নাম্বাৰ ১:\nকলেজলৈ গৈছো আৰু । এহ! নহয় হে , তাৰো অকণ আগৰ পৰা কওঁ । স্কুলত পঢ়ি থকা দিনৰ কথাৰে আৰম্ভ কৰো দেই। তেতিয়াই তামাম প্ৰেম মোৰ । সমানে সমানে পঢ়াতো চিৰিয়াচ মই । কিতাপৰ তলত বিস্ময় লুকুৱাই লৈ ৰঞ্জিৎ চাৰিংগীয়া, প্ৰশান্ত কুমাৰ দাস , জীমণি চৌধুৰীৰ গল্প পঢ়ো । ডায়েৰীত প্ৰেমৰ কবিতা লিখোঁ । গান লিখোঁ । হিটলাৰ দাদাই পাব বুলি খিৰিকীৰে গান লিখা কাগজৰ টুকুৰাবোৰ পেলাই দিওঁ । টুকুৰাবোৰ উৰি গৈ কাষৰ ঘৰত পৰেগৈ । কাষৰ ঘৰে আহি মাক কম্প্লেইন দিয়ে, “পাৰবীনক অলপ চকু দিবচোন । কোনোবাই চিঠি দিয়েনেকি” বুলি । পঢ়া ক্ষতি হোৱাৰ ভয়তে মায়ে মোৰ চুলি টুলি কাটি ল’ৰা বনাই থৈ দিলে । জুবিনৰে মোৰে প্ৰেমকাহিনী সিমানতে চেটেপ । অনামিকা, আশা, মায়াক এৰি জুবিনৰ কি গৰজ পৰিছে বাৰু মইহেন ল’ৰাৰ স’তে প্ৰেম কৰিবলৈ?\nপ্ৰেম কাহিনী নাম্বাৰ ২:\nতাৰ পিছত কলেজ পালো। চুৰিদাৰ পিন্ধি অলপ ডাঙৰ হৈছো আৰু । চুলিখিনিও ল’ৰাতকৈ অলপ দীঘল কৰাৰ অনুমতি পালোঁ। আৰু অলপ আগুৱাই গৈ এটাৰ লগত অকণ অকণ হিয়া দিয়া নিয়া হওঁ হওঁ। তেৰাৰ লগতে এদিন চাৰিআলিত কফি খাই আছিলোঁ । শাক-পাচলিৰ বজাৰখন ওচৰতে আছিল । আমিও কথা পাতি পাতি মানুহবোৰৰ আলেখ-লেখ চাই আছো। পটল, ভেন্দি নে ফুলকবি, বিলাহীৰে বজাৰৰ বেগ ভৰাই লৈ যোৱা মানুহবোৰ চাই চাই তেৰাই মোক জোকালে, “মোৰ দ্বাৰা এই বজাৰ সমাৰ সম্ভৱ নহ’ব দেই। এইবোৰ তুমিয়ে কৰিবা”। বিজুলী গতিৰে চেলুলয়ডদৰ পৰ্দা দুখনমান মোৰ চকুৰ আগেৰে পাৰ হৈ গ’ল । টেপো-জেপোকৈ বজাৰৰ বেগ ডাঙি এগৰাকী মহিলা। সেয়া মই। ৰাইজে ভৰিৰ ওপৰত ভৰি তুলি টিভি চাই আছে। ইমপছিবল! ইমপছিবল!\nদুই নম্বৰটোৰ সিমানতে ইতি। তেৰাই অলপ ট্ৰেজেদি গাইছিল, মই বোলো, এতিয়া আমাৰ কেৰিয়াৰ গঢ়াৰ সময়। পঢ়ি লওঁ। বাকীবোৰ পাছত। ডট ডট ডট ।\nপ্ৰেমকাহিনী নাম্বাৰ ৩:\nচাকৰিত জইন কৰিলোঁ । চাকৰিৰ খাতিৰত বিভিন্ন টু়ৰ চলি থাকে। ছিলং, গেংটক, কলিকতা, চেন্নাই, দিল্লী এইবোৰ ঘূৰি ফুৰিলোঁ। শিক্ষা বিষয়ক চেমিনাৰসমূহত বিভিন্ন ৰাজ্যৰ পৰা জিলাসমূহৰ প্ৰতিনিধিসকল আহে । এবাৰ তেনে এখন চেমিনাৰ গুৱাহাটীৰ গ্ৰেণ্ড মেজেষ্টি হোটেলত অনুষ্ঠিত হ’ল। তিনিদিনীয়া কৰ্মশালা। উত্তৰ পূবৰ সমূহ প্ৰতিনিধিৰ সৈতে কেৰালা, পশ্চিমবংগৰ জিলা প্ৰতিনিধিও আছিল সেইখন চেমিনাৰত । প্ৰথমদিনাই মন কৰিলো, কেৰেলিয়ান এজনে ঘূৰি ঘূৰি মোলৈ চাই আছে (স্কেল টনা বুলি কওঁ দেই আমাৰ ভাষাত ) …\nবেয়া ? নাই। নাই। বেয়া অকণোৱেই লগা নাই। পিছৰদিনা নামটো উলিয়ালোঁ । কিবা মহম্মদ বুলি আৰম্ভ কৰিছে দেখোন। তেতিয়াহলেতো চিন্তাই নাই। বপুৰাই ঘূৰি ঘূৰি চায়হে চায়, ওচৰলৈ আহি মাতিবলৈ সাহস নাই। সেইদিনা লগৰ কেৰেলিয়ান কেইজনেও মোৰ ফালে চাই চাই তাক কিবা জোকাই থাকিল যেন লাগিছিল । ভাষাও বুজি নাপাওঁ …\nতাৰো পিছৰদিনা ময়ূৰে পেখম ধৰাৰ দৰে সাজিকাছি গৈছো। আজি কেৰেলিয়ানৰ লগত চিনাকী হ’বই লাগিব। পাৰিলে ফোন নম্বৰটো ……ডট ডট ডট। অৱশেষত শেষ সময়ছোৱা আহিল। চিনাকী হোৱাই নাই তেতিয়ালৈকে তেওঁৰ সতে। চেমিনাৰ শেষ হোৱাৰ পাছত সকলোৱে ইজনে সিজনৰ পৰা যোগাযোগৰ ঠিকনা লোৱাৰ সময়ত দেখিলো, কেৰেলিয়ানজন হোটেলৰ তললৈ নামি গৈছে । ময়ো নামি আহিলো। তলতেই চিনাকী হ’ম। লগতে ফোননম্বৰ ল’ম। আবেগেৰে এষাৰ পাতি বিদায় ল’ম ।\nমোৰ ফোনটো হঠাতে বাজি উঠিল। স্ক্ৰীণখনলৈ চালো, হিটলাৰ দাদা, অগত্যা ফোন ধৰিলো,\n“চেমিনাৰ শেষ হ’ল যদি নামি আহ। মই হোটেলৰ সন্মুখতে আছো।”\nতললৈ নামি দেখো, হিটলাৰ দাদা ৰৈ আছে। ওচৰতে ৰৈ আছে কেৰেলিয়ান বন্ধু(?)। মোচৰ খাই যোৱা বুকুখন লৈ মুখেৰে একো নামাতি তলমূৰ কৰি আহি দাদাৰ বাইকত বহিলোঁ। তেওঁৰ সতে চিনাকী হোৱাও নহ’ল ।\nৰ’ব । কাহানী অভী ভী বাকী হে মেৰে দোষ্ট ।\nসিদিনাই ৰাতিলৈ নৈশবাছত উঠি মই কৰ্মস্থলীলৈ, মানে ডিব্ৰুগড়লৈ যাত্ৰা আৰম্ভ কৰিলোঁ। ৰাতিৰ আন্ধাৰবোৰতো এটা কথাই আমনি কৰি থাকিল, ফোন নম্বৰ বাদেই, সম্পূৰ্ণ নামটোকে জনা নহ’ল। চচিয়েল নেটৱৰ্কিং ওলোৱাই নাই তেতিয়া । মোবাইলটো ওলাইছেহে কোনোমতে। ঘৰলৈ আহি ভূচিত্ৰাৱলীখন পাত পাত কৰিলোঁ। সেইজন কেৰেলাৰ কোনখন জিলাৰ আছিল মনত পেলালোঁ। থিৰুৰ আছিল। ঠিক ঠিক। মনত পৰিছে বুলি কেফেত সোমাই নেট খুচৰিলোঁ । কেৰালাৰ ৱেবচাইটবোৰত শিক্ষা বিভাগৰ তথ্য মানে কৰ্মৰত মানুহৰ যোগাযোগৰ ঠিকনা বিচাৰি চলাথ কৰিলো। সফল নহলোঁ। বৰঞ্চ দুদিন পিছত টিভিৰ নিউজত হেডলাইন, “কেৰালাকে ধৰি বহু কেইখন ৰাজ্যৰ ৱেবচাইট হেক কৰিছে কোনোবাই। সন্দেহৰ আঙুলিটো বহিঃদেশলৈকে গৈছে”, তথাপি মই জোপোকা লাগিলোঁ ।\nআকৌ চেলুলয়ডৰ পৰ্দা, মনৰ মাজত নিউজ এটা ৰেডি কৰিয়ে ল’লো, “ৱেবচাইট হেক কৰাৰ অপৰাধত আটক অসমৰ যুৱতী”, পুলিচ, হেণ্ডকাফ,মা, দাদা ইত্যাদি ইত্যাদি। দুদিনমানলৈ সেই চিন্তাত খাব নোৱাৰিলোঁ। শুব নোৱাৰিলোঁ।\nমনৰ মাজত কেৰেলিয়ান প্ৰেমৰ কৰুণ পৰিসমাপ্তি সিমানতে ।\n« বিবাহিত বৰলা – ৰূপাংকৰ চৌধুৰী\nনিচুকনি পুৰস্কাৰ – অংশুমান শইকীয়া »\nতোমাৰ লিখনি সদায়েই প্ৰিয়। আনবোৰৰ দৰে এইটোও বৰ ভাল লাগিল।\nশিৱ প্ৰসাদ ডেকা\nপঢ়ি ভাল লাগিল | কিন্তু দোষএটা থাকিগ’ল এবাৰটোযে প্ৰেম সফল কৰিব নোৱাৰিলে


গৰ্ভধাৰণ(ইংৰাজী: Pregnancy; gravidity বা gestation বুলিয়ো কোৱা হয়।) হৈছে কোনো মহিলাৰ দেহত এটা বা একাধিক অপত্য বিকশিত হোৱা সময় খিনি। বহু গৰ্ভধাৰণত একাধিক অপত্যৰ বিকাশ হয়, যেনে- যমজ সন্তান। যৌন ক্ৰিয়া অথবা সহকাৰী প্ৰজনন প্ৰযুক্তিৰ দ্বাৰা গৰ্ভধাৰণ হয়। অন্তিম ঋতুকালৰ পাছৰ পৰা প্ৰায় ৪০ সপ্তাহলৈকে গৰ্ভধাৰণ হয় আৰু সন্তান প্ৰসৱেৰে ইয়াৰ অন্ত পৰে। ই হৈছে ৯ টা চন্দ্ৰ মাহ, প্ৰতিটো মাহত ২৯ দিনকৈ থাকে। নিষেচনৰ পৰা হিচাপ কৰিলে ইয়াৰ দৈৰ্ঘ্যতা হব ৩৮ সপ্তাহ। প্ৰথম ৮ সপ্তাহলৈকে বিকাশশীল অপত্যক ভ্ৰূণ বুলি কোৱা হয় আৰু তাৰ পিছৰে পৰা জন্ম হোৱালৈকে ইয়াক সন্তান বোলে। গৰ্ভধাৰণৰ লক্ষণবোৰ হৈছে ঋতুচক্ৰত যতি পৰা, স্তনৰ বিষ, অৰুচি আৰু বমি, ভোক লগা, সঘনাই প্ৰস্ৰাৱ কৰিব লগা আদি।গৰ্ভধাৰণ পৰীক্ষাৰ দ্বাৰাও গৰ্ভধাৰণ নিশ্চিত কৰিব পৰা যায়।\nএগৰাকী গৰ্ভৱতী মহিলা।\n"Pregnancy: Condition Information". December 19, 2013. http://www.nichd.nih.gov/health/topics/pregnancy/conditioninfo/Pages/default.aspx। আহৰণ কৰা হৈছে: 14 March 2015.\nWylie, Linda (2005). Essential anatomy and physiology in maternity care (Second সম্পাদনা). প্ৰকাশক Edinburgh: Churchill Livingstone. পৃষ্ঠা. 172. ISBN 9780443100413. https://books.google.ca/books?id=QgpOvSDxGGYC&pg=PA172.\nAbman, Steven H. (2011). Fetal and neonatal physiology (4th সম্পাদনা). প্ৰকাশক Philadelphia: Elsevier/Saunders. পৃষ্ঠা. 46–47. ISBN 9781416034797. https://books.google.ca/books?id=OyVDJoOIvbYC&pg=PA46.\n"What are some common signs of pregnancy?". July 12, 2013. http://www.nichd.nih.gov/health/topics/pregnancy/conditioninfo/Pages/signs.aspx। আহৰণ কৰা হৈছে: 14 March 2015.\n"How do I know if I’m pregnant?". November 30, 2012. http://www.nichd.nih.gov/health/topics/pregnancy/conditioninfo/Pages/know.aspx। আহৰণ কৰা হৈছে: 14 March 2015.